
SI 


PREFAŢĂ 


|: ce ne referim atunci când vorbim despre natura uma- 
nă? Când auzim cuvântul „natură”, ne gândim probabil 
la cer, flori, râuri, peşti, păsări, miei, munți, vaci, cai, lupi, 
urşi sau, mai simplu, la câini şi pisici? 

Se naşte următoarea întrebare: oare noi, oamenii, sun- 
tem nişte animale mai evoluate decât altele? Ori ne găsim 
în vârful unei piramide ce cuprinde toate animalele, verte- 
brate ori nevertebrate, domestice şi sălbatice? 

De foarte tineri avem o idee generală despre legătura 
noastră de rudenie cu maimuţele, ori despre asemănarea 
genetică tulburătoare şi incredibilă cu cimpanzeii..., ca să 
nu mai vorbim despre aceeași similitudine dintre oameni şi 
porci... Mă rog! 

Totuşi, noi suntem bipezi, stăm în picioare mai mult 
decât culcaţi, lungiţi pe burtă, pe o parte sau pe spate: în fine, 
depinde şi dacă sunteţi genul foarte somnoros sau nu. 
În definitiv, o zi are 24 de ore şi unii oameni moderni - ori 
femeile foarte active - petrec de fapt mai mult timp în pat, 
la volanul maşinii, apoi din nou stând pe un scaun incomod, 
la birou, decât mergând pe jos spre serviciu... Aici sau în altă 
parte, nici nu mai contează, strămoşii noştri îndepărtați, 

îmbrăcaţi în piei de animale, nu ştiau ce înseamnă progra- 
mul de birou. Vedeau doar că se face zi sau noapte şi că tre- 
buie să mănânce - culegând, adunând sau vânând —, imediat 
ce li se făcea foame şi stomacul începea să-i doară când nu 
mai aveau nimic de digerat... 

Statul jos îi condamna oare pe cei mai leneşi ori îi elimina 
din oficiu dintr-un grup? Mersul era bun pentru fiecare, pen- 
tru sine, ca să poată supraviețui, mânca, aduna seminţe co- 
mestibile — ceea ce presupunea să aibă suficiente cunoştinţe 
ca să le identifice —, culege fructe sau vâna şi ca să fie iuți de 
picior în acea epocă a mamuţilor şi a altor rinoceri lânoşi 
impozanţi din imensa familie a mamiferelor. 

Fuga, cu condiţia să aveţi destulă energie, este uneori o 
chestiune de supravieţuire. Dacă marile mamifere ce trăiesc 
azi ar putea vorbi, ar avea cu siguranţă ce povesti despre pre- 
siunile exercitate de oameni asupra speciilor ori asupra eco- 
sistemelor puse în pericol... Nu le putem lua interviuri can- 
gurilor, râşilor, câinilor, pisicilor sau vacilor, de la care să 
aflăm despre suferinţele lor, nici reptilelor — crocodili, șerpi, 
varani ori şopârle! 

Şi totuşi, asta nu înseamnă că nu trebuie să ne punem 
întrebări în legătură cu locul nostru în sânul marii familii a 
mamiferelor cu sânge cald, în legătură cu punctele noastre 
comune, cu evoluţia sau cu diferenţele faţă de cealaltă ta- 
bără, a reptilelor cu sânge rece. Mai ales în această perioadă 
cu o multitudine de schimbări climatice, când planeta se în- 
călzeşte într-un ritm alarmant! 

Oare cum am putea evolua? Există riscul să dispărem şi 
noi, să murim de cald? Acestea sunt nişte întrebări necesare, 
deşi incomode, dacă ne gândim la începuturile vieţii, do- 
minate, cu multă vreme în urmă, de alte mari vertebrate: 

dinozaurii. Şi fără asteroidul (care a ucis dinozaurii) căzut 
în Peninsula Yucatan din Mexic, în urmă cu 66 de milioane 
de ani, şi consecinţele lui catastrofale la nivel planetar - „cu- 
răţenia generală” din casa dinozaurilor —, micile mamifere 
nu ar fi avut probabil nici loc, nici rezistenţă fizică şi nici in- 
teligența de a lua în stăpânire lumea. 

Devastată și plină de cadavrele dinozaurilor: aşa au găsit 
lumea supraviețuitorii acestei catastrofe, atunci când au pu- 
tut ieşi la lumină. Iar mamiferele au preluat conducerea. Da, 
doar că amintirea celor „dispăruţi”, mai degrabă gigantici 
şi greoi decât scunzi şi supli — dar la fel de inteligenţi? — a ră- 
mas în... păsările şi reptilele de astăzi. Altfel spus, ele sunt 
nişte relicve ale rezistenţei animale în faţa supercataclismu- 
lui venit din spaţiu, cu toată trena lui de prejudicii climatice, 
vulcanice şi oceanice, din care ar trebui probabil să ne in- 
spirăm de urgenţă, pentru a schimba lucrurile şi a da o şansă 
reală speciei noastre, de a trăi în armonie cu celelalte pe o 
planetă clar supraîncălzită de cei 7,55 miliarde de oameni 
în 2017! (în comparaţie cu 1,76 miliarde de persoane în 1900 
şi 2,52 miliarde în 1950!), dar totuşi binevoitoare și gata să 
se răcească la loc, astfel încât să ne calmeze şi să ne ferească 
să trăim infernul sau vreun alt război mondial. Două con- 
flagraţii au fost de ajuns... Probabil că celor 2,52 miliarde de 
oameni le era mai bine în 1950: aerul era poate mai respira- 
bil și viaţa mai uşoară pentru oameni și animale decât astăzi, 
când populaţia lumii s-a triplat în doar șapte decenii? Oare 
planeta va suporta cele 9 miliarde de indivizi preconizaţi 


! La sfârşitul anului 2022, populaţia lumii a depăşit 8 miliarde de lo- 
cuitori, potrivit estimării oficiale făcute de Organizaţia Naţiunilor 
Unite. (n. red.) 

pentru 2050? Iar noi, noi o vom putea suporta pe ea, nu 
numai din punctul de vedere al temperaturii şi al dispariţiei 
speciilor de animale și de plante, ci şi în ceea ce priveşte di- 
viziunea bogățiilor, a muncii, a internetului etc.? Pe scurt, 
nu intraţi în panică: a preveni înseamnă a vindeca. 

Dar să revenim la reptile. În realitate, acestea sunt foarte 
diferite de noi - mamiferele cu păr —, dacă e să luăm drept 
exemplu şopârlele cu pielea groasă, mai strălucitoare în lipsa 
pilozităţii şi cu deplasarea mai sinusoidală și mai aproape 
de pământ... Oare ar fi chiar aşa de greu pentru ființele uma- 
ne ce apreciază graţia (mai degrabă decât grăsimea) să re- 
cunoască, în sfârșit, în public, că reptilele sunt frumoase la 
privit, cu mersul lor fluid, armonios, cu mişcări elegante? 
Din fericire, mamiferele nu se supără ca prostul pe sat când 
le spui că mai au paşi importanţi de făcut, nu o fac la fel ca 
cei din administraţie ori ca francezii, fiţi siguri... În aşa mă- 
sură încât, pe vasta scară a timpului pe care noi o numim 
evoluţie a fiinţelor vii, complexe - ce se măsoară în sute de 
milioane de ani —, de-abia am îndrăznit să pomenim o oa- 
recare relaţie, chiar îndepărtată, între noi şi dinozauri! 
De dragoni nici nu mai vorbim! Poate doar cu excepţia mag- 
nificului dragon-de-mare de tip frunză din Australia, numit 
şi hipocampul (căluţul-de-mare) frunză? Dar este un peşte 
(și că tot veni vorba, ştim mai nou să facem din pielea peş- 
tilor și obiecte de marochinărie modernă şi ecologică), un 
foarte frumos specimen cu înotătoarele asemenea dantelei: 
e din aceeaşi familie cu caii-de-mare pestriţi şi cu cei cu botul 
scurt, două specii care trăiesc în Marea Mediterană. Hipo- 
camp, acelaşi nume, iată, cu acea regiune profundă [hipo- 
camp(us)ul] din creierul mamiferelor - ca voi şi ca mine -, 

răspunzătoare cu memoria, precum și cu orientarea şi na- 
vigarea în spaţiu... 

Pe scurt, noi, mamiferele de aproximativ 1,60 m până la 
1,90 m la vârsta adultă, avem cel puţin un punct comun cu 
acest mic cal-de-mare (ce măsoară de la 2 cm, în cazul spe- 
ciilor de dimensiuni reduse, până la 45 cm, în cazul hipo- 
campului-frunză): hipocampu(su)l, un nume, e deja ceva. 
Dar cu uriașul Tyrannosaurus rex - lung de 13 m şi înalt de 
4 m - încă mai căutăm... Al naibii dinozaur! Totuşi, acest 
alergător în două picioare avea şi două braţe mici, dar pu- 
ternice! A dispărut, se pare, în urmă cu 66 de milioane de 
ani, în urma căderii pe Pământ a unui asteroid, care a pro- 
vocat tsunamiuri mortale, erupții vulcanice, apoi o lungă 
noapte plină de cenușă și cu ceaţă, care nu le-a lăsat nicio 
şansă de supravieţuire dinozaurilor cu sânge rece, în timp 
ce rarele mamifere primitive cu sânge cald au reuşit să se 
refugieze în mici ascunzători aflate sub pământ, pentru ca 
apoi să dea naştere diferitelor linii de „animale”, asemenea 
celei umane... 

Am zice că este o tâmpenie chestia asta cu temperatura 
corpurilor şi cu noţiunile acelea bulversante precum dimen- 
siunea refugiilor, care pe unii i-au defavorizat şi pe alţii nu, 
sunteţi de acord? 


Aşadar, datorită acelor „deștepţi” suntem aici şi astăzi 
voi şi cu mine, stăpânii lumii, în vârful unei piramide ani- 
male imaginare, nişte bipezi superinteligenţi, care teoretic 
merg în două picioare. Mă rog, eu nu chiar în picioare, din 
cauza ocupaţiei mele de scriitoare, stând aşezată, ca o „le- 
neşă activă şi modernă”, într-un fotoliu din piele de ceva şi 
apăsând întruna pe tastele computerului. Mâna dreaptă de 

pe mouse îmi tremură uneori, când îi lipseşte pixul, dar şșșt, 
eu nu sunt Jean d'Ormesson, scriitorul cu pix sau creion, în 
funcție de disponibilităţi şi de idei... Nu sunt nici gorila cu 
membre musculoase ieșită din junglă, cu câteva firişoare de 
iarbă ţinute delicat în mână, care oricum nu o să citească 
această carte, prea multă ceaţă..., şi cu atât mai puţin acel ti- 
ranozaur - T-rex pentru prieteni -, cu coapsele acoperite 
de mușchi, capabil să-şi folosească braţele pentru a-și păstra 
echilibrul sau manu militari, cu lovituri de gheare, pentru 
a-şi prinde porţia de proteine (o bucată de carne din prada 
vie sau moartă), respectiv pentru a se agăța ferm de perechea 
sa în timpul actului sexual. Da, în cretacic raportul este încă 
unul foarte fizic, ca în secolul XXI să devină un sport în spa- 
tele uşilor închise pentru oamenii de lume... O iubire ciu- 
dată, asemenea celei a lui King Kong luând în palmă o 
blondă în New York ori ca cea a blondului din serialul ame- 
rican de televiziune Manimal, transformându-se când în 
om, când în animal, în funcţie de circumstanţe şi de gradul 
de urgenţă, şi căruia îi venea greu, evident, să se îndrăgos- 
tească, date fiind împrejurările. Om ori animal, cu mâini sau 
braţe pentru a prinde, a vâna sau „a iubi”, cu membre ante- 
rioare mai agile decât cele posterioare pentru a alerga mai 
uşor după cineva sau pentru a fugi când este urmărit de alt- 
cineva, fără să ajungă să fie prins, speră să-şi salveze pielea 
sau nu: în lumea sălbatică trebuie să faci alegeri rapid! 
Toate aceste întrebări nu ni le punem în viaţa reală noi, 
cei care locuim în cartiere ori în oraşe, din care sunetele 
scoase de animale au dispărut de mult timp. Şi totuşi, oa- 
menii dau și ei din coate în fiecare dimineaţă, într-o junglă 


? „Pentru folosirea forței”, în latină, în original. (n. trad.) 

de beton, ca să ajungă la serviciu şi să-şi câştige existenţa. 
Prin urmare, pentru banii de la fiecare sfârşit de lună și care 
sunt într-o cantitate variabilă, în funcţie de sex - în 2019, 
spre exemplu, bărbaţii continuau să câștige mai mult decât 
femeile la locul de muncă —, oameni „mugesc” și „rag” în 
mijloacele de transport în comun sau pe şoselele aglome- 
rate, în maşinile lor, domni și doamne ce se grăbesc să ajungă 
la computerele personale (și €i...), ca apoi să se întoarcă re- 
pede acasă, după cinci, opt, zece sau douăsprezece ore, în 
funcție de mijlocul de transport cu care se deplasează şi de 
dorinţa de a-şi revedea iubitul/iubita, copiii şi de a accesa 
internetul, din nou... Mai sunt şi cumpărăturile, bineînţeles. 
În plus, trebuie să facă şi de mâncare pentru toată lumea. 
Iar la animale, la plante, la natură în general oamenii nu mai 
au timp să se gândească! Este stupid, dar în cazul nostru to- 
tul este despre lovele și clickuri. Şi apoi animalele nu aduc 
niciun venit, în timp ce locul de muncă, activităţile infor- 
matice sau computerele, tranzacţiile bancare, educaţia sau 
cursurile pe care le urmăm, treburile casnice: cu toţii ne cu- 
fundăm în ele şi apoi, foarte repede, ajungem să ne înecăm. 


Suntem scufundaţi cu totul. Şi brusc ne oprim pentru 
două minute din învârtitul în cerc din cauza afirmațiilor fă- 
cute la TV într-un „biet” reportaj, filmat de un liber-profe- 
sionist plătit probabil prost, care are o cameră de mână. 
Nu există niciun decor în plus în acele câteva minute de ima- 
gini difuzate, ci doar un visător necunoscut cu şapcă, nu 
neapărat un parizian, ori o ecologistă vegană cu eşarfă ce 
declară că nu mai vrea să mănânce carne şi căreia i se pare 
că şi scutecele pentru bebeluşi sunt prea poluante: nu 
rahatul gros şi lipicios din ele, ci pamperşii contaminaţi 

cu hidrocarburi, pesticide, perturbatori endocrini și alte 
tâmpenii de parfumuri care, degradându-se, eliberează mo- 
lecule periculoase, responsabile de iritaţii şi de alergii la 
fund, poate chiar de amețeli, vomă și, mai rău, chiar în tim- 
pul somnului celui mic... 

Doar că în realitate, dacă ne referim la problema cărnii, 
mai mult sau mai puţin în sânge, ce revine din ce în ce mai 
des pe tapet - şi nu numai în weekend, în gura ecologiștilor 
militanţi pentru zilele de luni anticarnivore —, trebuie să re- 
cunoaştem că un sendviș jambon (rose)-beurre: e bun din 
când în când, la fel un hamburger mare, plin de calorii, cu 
o coca-cola şi nişte cartofi prăjiți hăpăiţi prea repede, decât 
o pulpiţă de pui aurită, pusă artistic în farfurie, împreună 
cu patru păstăi de fasole verde, o roșie tăiată în două, un 
pumn de orez şi un pahar de vin roşu ieftin... Dovada: T-rex 
mânca şi el carne, dar crudă! Şi acesta nu trăia în epoca în 
care natura îşi petrecea timpul scuipând macrodeşeuri şi 
microparticule de origine industrială: ca să clarificăm legă- 
tura cu obezitatea artificială a oamenilor care încă îşi caută 
o inteligență demnă de acest nume (pentru că nu avem idee 
nici ce poate arunca în atmosferă un vulcan furios, de data 
asta în mod natural...). Cât despre bebeluș, poate că, dacă 
nu ar fi îndopat (cu lapte) ca o gâscă destinată să ajungă în- 
tr-o tavă la cuptor - scuze, mai bine într-o pungă, în galan- 
tarele dintr-un supermarket, de Crăciun —, ori poate doar 
ficatul din ea, şi dacă lipidele din pasăre bine ambalate me- 
rită să fie savurate pe tartine, alături de o şampanie bună 


* Sendviş franțuzesc făcut dintr-o bucată de baghetă tradițională, 
proaspătă, tăiată în două, pe lungime, şi care conţine unt şi şuncă 
presată. (n. red.) 

într-o cupă, nu ar sfârşi prin a face un caca de căpcăun şi 
urât mirositor. Poate că de asta și plânge frecvent: caca în 
scutec, durere de stomac? De-aia urlă şi, când va creşte, se 
va transforma într-un ecologist, pentru că a fost hrănit la 
biberon cu lapte de vacă? Scuze, e fetiță? Drăguţ, poate că 
va salva planeta cândva... 

Pe scurt, este vorba despre dragul de visător ori despre o 
ecologistă, filmati de jurnalistul ori jurnalista de televiziune 
[JRI* cum le spunea pe vremuri la francezi, înainte ca orice 
tip/tipă înarmat(ă) cu un smartphone ultimul răcnet, face- 
bookist(ă) până la moarte, să se dea cameraman de teren], 
adică tipul ce pune întrebarea criminală. 


Iar voi, dacă aţi fi animale, ce aţi fi? 


Uau, ce naiba fumează visătorul ăla? Nimic. Ce mănâncă 
ecologista de serviciu? Galettes bretonnes, nişte clătite fran- 
țuzeşti din făină de hrișcă şi apă, pregătite după reţete bre- 
tone: apetisant, nu-i aşa? Clătitelor pregătite cu lapte de vacă 
(bovina care în urma procesului de digestie elimină prea 
mult metan), cu bere şi făină de grâu ce face și gofrele ori 
pâinea să se umfle până şi în cele mai sublime alveole — vezi 
povestea drăguță cu plămânii nefumătorilor... -, doamna 
ecologistă le-a spus de mult timp adio. Ea respiră sănătate. 
E vegană acum! V-E-G-A-N-Ă, i se spune. Sună a ceva foarte 
americănesc, dar nu este deloc o înjurătură. Ci doar 


1 Siglă de la Le journaliste reporter d'images — „jurnalist-reporter de 
imagine”. Este un jurnalist de teren, specializat în realizarea de re- 
portaje pentru televiziune, agenţii de presă, companii de producţie 
video etc. (n. red.) 

(parţial) cuvântul „vegetariană”, dar spus altfel. Plantele, la 
naiba: şi laptele trebuie să fie și el vegetal, adică din proteine 
vegetale, sau pa! Cafeaua trebuie stropită cu un nor de lapte... 
de migdale, de orez sau de alune, sau adio! Sunt nişte gus- 
turi rafinate ce nu pot avea de-a face cu oamenii normali 
care își inundă cafeaua cu lapte animal — vacile naibii! —, ce 
costă aşa de puţin, vândut în cantităţi mari, şi care astfel 
le dă de muncă agricultorilor „supraaglomeraţi”, chiar și 
în comerțul echitabil? Așa că dă-i cu laptele vegetal - din 
plante —, în băuturi tot din plante - cacao ori cafea —, ce moft! 


Imaginaţi-vă, doar de dragul discuţiei, două minute pe- 
trecute pe o plantație de cafea din Brazilia, Vietnam, Indo- 
nezia, Columbia ori Etiopia, cu o boabă verde de cafea, cu 
seminţele afară, desfăcută în palmă... Arborele-de-cafea este 
o plantă tropicală din Africa ori Asia. La fel ca alunul, care 
poate fi stropit de ploaia ce cade în spatele casei voastre! 
Ştiaţi că este suficient să aveţi 80 de grame de alune decor- 
ticate şi un litru de apă, ca să faceţi un litru de lapte de alune, 
dar că un fermier trebuie să insemineze artificial o vacă de 
rasă, de carne sau mixtă, de 500 până la 900 kg, apoi să o 
hrănească şi să-i dea să bea apă corect în fiecare zi, ca să dea 
naștere unui vițel de 45 kg, după aceea să o mulgă ca să ob- 
ţină acel preţios lapte animal, vândut angro, şi că asta nu 
impresionează pe nimeni? Simţiţi cumva brusc o senzaţie 
de vid în minte? Puteţi cădea sau plana, cum vreţi. Așadar? 
„Dacă aţi fi animale, ce aţi fi?” Vacă în niciun caz, ce viață 
de câine... Ce să le spui nebunilor ălora de ecologişti care 
răspund mereu... cu o altă întrebare! Ce insolenţi! Ultima 
dată când v-a pus cineva o astfel de întrebare eraţi în curtea 
şcolii. La o vârstă la care copiii sunt încă foarte curioși în 

legătură cu orice, chiar şi cu posibilitatea de a marca la bile 
împotriva băiatului de bani gata (există întotdeauna unul, 
dar părinţii lui nu sunt mereu așa de bogaţi pe cât cred cei- 
lalţi elevi). Bilele lui sunt opace, cu reflexii de oglindă, iar 
voi, cu o simplă agată transparentă, daţi gol! Sau poate mai 
târziu, fiind vorba despre întrebările acelea dinainte de a 
intra în sala de sport, trecând prin fața copacilor ce servesc 
ca decor pentru fotografia de grup cu clasa... Apoi aţi îmbă- 
trânit cu toții, v-aţi copt, v-aţi pierdut acel spirit naiv, infan- 
til și visurile tinereţii, în faţa statului de plată plin cu cifre şi 
cu o grămadă de abrevieri, pe care le înţelege doar contabi- 
lul firmei. V-a mai rămas o singură speranţă: să câștigați mai 
mult, mereu mai mult, cifrele bolduite din josul paginii să 
fie tot mai grase cu fiecare lună, trimestru sau an (totul de- 
pinde de ambiția şi de motivaţia fiecăruia). Deci, lapte de 
vacă ori de alune, între noi fie vorba, e totuna; există lucruri 
mult mai importante în viaţă... 


Deci, ce animal aţi fi: vacă ori veveriţă? 


Aşadar, doamnelor, domnilor, vă simţiţi mintea golită 
gândindu-vă la ecologiștii ăia şi la întrebarea lor „de rahat”? 
Acel negru înspăimântător ca în spaţiu, pe care îl intuiţi 
noaptea, ridicând ochii spre cerul care v-ar putea cădea în 
cap (cu luna şi cu stelele lui), strivindu-vă sub greutatea lui 
formidabilă... Ce, aerul nu are greutate, asemenea apei de 
pe umerii voştri, când plonjaţi în apa mării vara? Nu săriţi 
în apă, nu vă place să vă udaţi părul? Aveţi dreptate, apa udă 
şi, atunci când e foarte sărată, vă face să vă usture ochii şi 
pielea... Oare imaginaţia v-a lăsat baltă? Da, nu, la naiba... 


ACŢIONEAZĂ ŞI GÂNDEŞTE CA ANIMALELE | 19 


Treabă multă. Iar lumea și-a pus această problemă înaintea 
voastră, pentru că nu era prea sigură că omul „coboară” din 
maimuţă (și astronautul din cer, din staţia spaţială ori de pe 
Lună). Măcar atâta uşurare, că ştiţi cu certitudine că anima- 
lele arboricole precum veverița coboară uneori din copac, 
sigur, nu la nivel genealogic... 

Există tot felul de reflecţii despre noi și ele, ele și noi, oa- 
meni şi animale. Gândiţi-vă la acestea! „Omul nu e decât un 
animal mai perfecționat decât altele şi care gândeşte mai 
bine.” (Napoleon Bonaparte); „Omul este un animal social 
care îşi detestă semenii.” (Eugene Delacroix); „Dragostea e 
profund animalică: asta este frumuseţea ei.” (Remy de Gour- 
mont); „E posibil să trăieşti fără să-ţi amintești să fii fericit, 
aşa cum o demonstrează animalele, dar este imposibil să 
trăieşti fără să uiţi.” (Friedrich Nietzsche); „Cu o telecoman- 
dă şi cu apă curentă, omul este un animal sedentar ce tră- 
ieşte fericit.” (Bernard Pivot, în Le Métier de Lire’)... OK, 
maestre Pivot, poate că e un bărbat fericit, dar nu aşa este şi 
nevasta lui, care nu reprezintă un animal prost ca celelalte! 
O doamnă vrea mereu să sară peste meciul de fotbal, tere- 
nul ăla verde ca o pajiște unde răsună uneori, ca într-o pă- 
dure tropicală, niște urlete primitive. Unde sunt maimuţele? 
Bărbaţii sunt mai animale ca femeile? Încă o întrebare ciu- 
dată care ar putea fi pusă de visător sau de vegană (pare nu- 
mele unei maşini super..., cu siguranţă în curând electrică) 
şi la care veţi putea răspunde, posibil, după ce veţi citi această 
carte? Şi dacă veţi cânta „Unde sunt femeile?” mieunând la 
final înseamnă că toţi suntem pierduţi pentru umanitate... 


* „Meseria de cititor” - în franceză, în original. (n. trad.) 

Î 


ALIMENTAŢIE 
ŞI GASTRONOMIE 


GURMANZI CA ALBINELE 


William Blake 


Si chiar mai mult, bucătari precum albinele, gurmanzi, 
gurmanzi la naiba! 

Ele culeg cu trompa lor nectarul florilor, îl depozitează 
în guşă, apoi îl regurgitează pentru „copii”, norocoşii roiu- 
lui: este un nectar predigerat de enzimele din glandele lor 
salivare... În realitate, e deja aproape miere, după o perioadă 
de maturare în stup, unde temperatura ridicată și o ventila- 
ţie corespunzătoare a casei albinelor vor da produsului un 
aspect mai mult sau mai puţin transparent şi auriu, sau nici 
una, nici alta. Ce treabă frumoasă fac insectele, dar este şi 
devoratoare de energie, ca orice muncă...! Iar zahărul, dacă 
e bun pentru ele, este bun şi pentru noi, oamenii, chiar dacă 
nu suntem atât de activi precum albinele în zbor, desigur. 
Bineînţeles că nu este bun orice fel de zahăr, consumat sau 
folosit în „bucătărie” oricum: în domeniul culinar sunt ne- 
cesare câteva noțiuni elementare de chimie, pentru că în 
definitiv suntem ceea ce mâncăm. 

Deci, să reținem, de exemplu, că şi lactoza este o sub- 
stanţă care face parte din familia zaharurilor: totuşi, această 

moleculă grasă poate fi extrasă din laptele de vacă, la care 
mulți oameni sunt astăzi alergici sau au intoleranţă, ori au 
intoleranţă la lactoza însăşi - pe care de altfel o găsim și în 
laptele matern cu care va fi hrănit viitorul nou-născut —, ori 
sunt alergici la proteinele din lapte. 


Lactoza este dificil de digerat pentru că enzimele - lac- 
taza - trebuie să folosească energie pentru a sparge această 
moleculă grasă în nutrimente - glucoză şi fructoză -, mai 
mici și mai uşor de absorbit de către intestin. Or, tubul nos- 
tru digestiv foarte rapid nu mai produce - ori o face foarte 
puţin - din această faimoasă lactază, deoarece perioada de 
alăptare nu depăşeşte câteva săptămâni, în cazul bebeluşilor. 
Ceea ce nu-i împiedică pe producătorii din domeniul far- 
maceutic să folosească masiv lactoza ca substanţă pentru 
glazurarea comprimatelor şi a altor „bomboane” pe care le 
cer în fiecare lună numeroşi bolnavi, gata să aştepte ore în- 
tregi în anticamera medicilor, înainte de a sta la coadă, alte 
ore, la farmacie... Voi mai înţelegeţi ceva? 

Pe de altă parte, albinele nu au timp să se plângă apicul- 
torului, dacă sunt bolnave. Mor foarte repede şi sunt devo- 
rate de viespi! De aceea, de la bun început, toate sunt spor- 
tive şi trebuie să zboare ca să facă rost de hrană, pentru a-şi 
face rezerve de energie. Asemenea figurilor pe care le fac în 
aer, ca într-un dans pentru orientarea colectivă pe care tre- 
buie să o menţină, totul este epuizant în viaţa lor. Trebuie 
să aibă simţul înnăscut al traiectoriei şi al comunicării în 
zbor, în maniera piloților din Patrula Franţei, aflaţi la bor- 
dul unor avioane Alpha Jet (doar că ei mai au şi radioul de 
care se folosesc pentru a comunica), acesta fiind vital pen- 
tru a aduna informații şi pentru supraviețuirea roiului: unde 

să zboare, ca să găsească cele mai bune flori, înainte ca o se- 
cetă ori o altă catastrofă — furtuni, inundaţii, înghețuri etc. — 
să le masacreze. 

De fapt, e nevoie - şi devine din ce în ce mai evident în 
timp şi odată cu apariţia tot mai frecventă a fenomenelor 
meteorologice extreme — de o rezistenţă ieșită din comun, 
pentru ca acest cuplu din natură, insecte/vegetale, să supra- 
viețuiască. Fără interacţiunea lor, producerea celei mai bune 
mieri, pentru a privi spre anul următor fără stres, devine 
imposibilă. De luat în calcul, de asemenea, încercările prin 
care pot trece toate organismele coloniale — regină, lucră- 
toare, trântori, larve —, ca şi vegetaţia disponibilă, în general, 
în regiunea respectivă - salcâmi (din genul Mimosa), albăs- 
trele, brazi din Vosges, castani, tei, trifoi etc. —, ceea ce este 
posibil să ducă la creșterea explozivă a preţurilor, sau mai 
rău, la dispariţia mierii, într-un viitor apropiat. 

Chiar şi reproducerea - sexuată - a plantelor cu flori, 
masculine şi feminine, este în pericol, pentru că se bazează 
pe intervenţia vântului, a insectelor, bineînţeles, dar şi a pă- 
sărilor şi a liliecilor. Animale polenizatoare esenţiale pentru 
lumea vegetală, care nu cunosc nici ele sălile de aşteptare 
pentru a putea vorbi despre bolile pe care le transmit oa- 
menii: dacă e adevărat în celălalt sens, de ce nu şi în acesta? 
Odată cu îngrijorătoarea dispariţie a albinelor în doar câteva 
decenii, nu va fi doar mierea, cea atât de hrănitoare, de utilă 
şi de eficace în cazul durerilor în gât, singura pe care oamenii 
nu o vor mai găsi în magazine pentru a o savura pe o felie 
de pâine, în prăjituri, în diverse pastile sau într-un ceai cu 
suc de lămâie, ci şi florile şi culorile lor, care vor pieri într-o 
bună zi. În consecinţă, fructele, legumele şi cerealele vor dis- 
părea şi ele! 

Aşadar, este de datoria noastră să rămânem gurmanzi 
sau niște mâncăcioși, dar şi să iubim și să prelucrăm adevă- 
ratul zahăr, de origine vegetală, precum și să gătim în con- 
tinuare cu el: nu numai zaharoza obţinută prin fotosinteză 
din trestia-de-zahăr sau sfecla de zahăr, ci şi mierea aurie a 
albinelor, respectiv prețiosul lăptişor de matcă. El este pro- 
dus de glandele albinelor-doici şi folosit pentru a hrăni atât 
larvele, în primele zile de la eclozare, cât și regina, pe toată 
durata vieţii ei. Acesta conţine în majoritate proteine, ami- 
noacizi, lipide şi vitamine (B5 printre altele), pe când mierea 
este bogată în zaharuri simple: fructoză, glucoză, maltoză, 
zaharoză. Exact ca „plantele frumoase” care încearcă să atra- 
gă polenizatorii prin culorile, mirosurile și nectarul lor, un 
lichid bogat în apă dulce şi zaharuri simple (glucoză, fruc- 
toză) ori complexe (zaharoză, maltoză). 

Păcat că parfumul florilor e din ce în ce mai alterat de 
poluarea atmosferică... Asta chiar că este o problemă: pen- 
tru că da, cu cât sunt mai mulți oameni pe Pământ, cu atât 
activităţile industriale generează mai multe emisii de gaze — 
de eșapament, de la automobile, de exemplu ~, transformate 
în ozon, în prezenţa razelor solare. Or, vara mai ales, ele se 
leagă de moleculele ce produc parfumul florilor, perturbând 
mirosul foarte fin al insectelor polenizatoare, al câinilor, dar 
şi al oamenilor! Pe scurt, este necesară de urgenţă plantarea 
de flori şi formarea „grădinarilor de duminică”, a specia- 
liştilor în spaţii verzi şi a peisagiștilor, dacă nu vrem să pier- 
dem albinele, florile, parfumurile, copacii şi cheful de a 
merge la bucătărie ca să ne facem timp să gătim prăjituri 
delicioase cu zahăr, cu subtile arome de ciocolată, vanilie, 
migdale sau floare de portocal... 


ACŢIONEAZĂ ŞI GÂNDEŞTE CA ANIMALELE | 25 


Nu doar din pură lăcomie m-am obişnuit să 
adaug cu plăcere una sau două linguri de miere 
atunci când gătesc o prăjitură ori chiar o mâncare 
normală, la foc mic — pulpe de pui, piept de rață 
sau friptură de porc —, şi asta nu numai pentru a 
susţine eforturile albinelor! Pun miere şi într-un 
pahar cu apă, caldă sau rece, şi cu suc de lămâie, 
fiindcă băutura obţinută este bună pentru sănă- 
tate, în orice anotimp. 

În sfârşit, dacă se întâmplă să cumpăr nişte 
bomboane cu miere, le caut pe cele de calitate sau 
făcute de producătorii locali ori particulari, care 
menţionează pe ambalaj originea, pe o listă obli- 
gatoriu redusă ca număr de ingrediente. 


Cu cât mai simplu, cu atât mai bun! 


Y 

FRUGIVORI CA LILIECII 


un ins vătăcit întu-a cunsă, pnenetică, 


Filmul „Batman - Începuturi” 


C. auziți cuvântul „lilieci”, dintr-odată vă ia cu fri- 
soane! Vă duce cu gândul la Contele Dracula, la nişte 
vampiri cu fața albă zăcând în sicriul lor confortabil ziua și 
ieşind din el noaptea, dar care sunt lipsiţi de imaginaţie pe 
plan culinar, fiindcă preferă exclusiv sângele. Și probabil că 
îi interesează prea puţin frumuseţea sau greutatea victi- 
melor: dacă vrem să ne îmbătăm, sticla e mai puţin impor- 
tantă! Sângele... 


Licoarea asta e roşie, dar nu ca vinul, este ceea ce se scurge 
lent prin tuburile de recoltare atunci când donați sânge, pen- 
tru a cunoaște totul despre ce anume vă curge prin venele 
braţului la momentul T. Da, dar prin care braţ? Prin cel 
drept sau prin cel stâng? A, ghinion, dacă mai aveti şi dia- 
bet - prea multe zaharuri şi ce puteţi păţi, dacă nu vă miş- 
cai destul, în afară de un disconfort? —, trageţi adânc aer în 
piept înainte de a citi în continuare, fiindcă textul acesta 

atrage atenţia asupra unei probleme foarte grave, care ne 
priveşte pe toţi. Sunt prea multe ființe omeneşti pe Terra şi 
prea multe în sălile de așteptare ale medicilor şi ale labora- 
toarelor de analize. Pe de altă parte, liliecii, cu reputaţia lor 
proastă de mari consumatori de sânge, din cauza vampirilor 
şi a Contelui Dracula, sunt pe cale de dispariţie peste tot în 
lume! Chiar şi fanii lui Batman încep să se îngrijoreze. Unii 
nu mai dorm noaptea din cauza asta, şi nu vorbim neapărat 
despre cercetători, medici, biologi, agricultori sau ecolo- 
gişti... lată o întrebare referitoare la Batman: supereroul 
acesta are abdomenul cu pătrăţele şi coapsele ca „din beton 
armat” pentru că abuzează de carnea roşie în sânge, de fruc- 
tele ce produc adesea diaree, de orele petrecute la sală şi de 
pudra proteică (ce?) vândută în recipiente de un kilogram? 
Ce mănâncă, după voi, tipul ăsta musculos, mascat sau, mai 
bine zis, protejat de o cască până la urechile lui ce seamănă 
cu nişte antene? Liliecii, în tot cazul, sunt absolut nişte gur- 
manzi, mari mâncăcioși. Le plac zaharurile și chiar micile 
trataţii dulci... Dar asta este o altă poveste, mai mult sau mai 
puţin hot: când un cuplu face dragoste, cu capul „în jos”, 
partenerilor le place şi sexul oral, cu gura la părțile genitale; 
sigur că în poziţia asta dulceaţa e un sport, pe care îl prefe- 
răm sărat sau dulce, în funcție de regim! În fapt, nu toţi li- 
liecii, mai ales cei din Europa, sunt nişte însetaţi băutori de 
lichid roşu lipicios şi vâscos, bogat în fier și hemoglobină... 
În locul sucului de carne, îl preferă pe cel de fructe, fructoza 
(cuvânt terminat în —oză, la fel ca „lactoză”, zahărul din lap- 
tele animal vândut la sticlă în supermarketuri, în timp ce 
fructoza este un zahăr extras din plante, vândut eventual în 
același loc, doar că la alt raion, de exemplu la cel de gemuri). 


28 | CAROLINE LEPAGE 


În natură, fructoza provine din „dulciurile vegetale” ce 
se culeg din copaci ori se adună de pe sol, atunci când fruc- 
tele sunt prea coapte, uneori pe punctul de a conţine alcool, 
din cauza fermentaţiei lor. Acum să nu spuneţi că liliecii 
sunt niște alcoolici şi că pacostea asta e doar apanajul vege- 
tarienilor atunci când soarele îi bate în cap în verile canicu- 
lare. Nu e chiar așa... Pe de altă parte, ţăranii știu cu certitu- 
dine că boabele crude ale arborelui-de-cafea îi atrag irezistibil 
pe micii şoareci zburători, ce dau cu plăcere o mână de aju- 
tor cultivatorilor de pe plantațiile din Chiapas, în Mexic. 
Unii sunt atât de pasionaţi de aceste fructe, încât participă 
în mod natural la o agricultură mai durabilă şi ecorespon- 
sabilă: polenizarea plantelor, împrăștierea seminţelor etc. 
Aceştia compensează eventualele probleme intestinale pro- 
vocate de ingerarea părţilor de fruct mai mult sau mai puţin 
crude şi comestibile (miez, sâmburi, coajă etc.) - mai ales 
în cazul femelelor aflate în perioada de alăptare -, bând 
multă apă bogată în minerale sau chiar lingând pământul, 
pentru a absorbi o cantitate suficientă de substanţe mine- 
rale, ca organismul să treacă cu bine peste această probă a 
maternității. 

Îi mai calificăm drept frugivori şi pe toţi acei înnebuniţi 
şi toate acele înnebunite după zahăr, ce ştiu să doarmă cu 
capul în jos şi să zboare cu capul în sus, cum sunt, de exem- 
plu, speciile din familia liliecilor - Flying fox* în engleză -, 
ai căror reprezentanţi se găsesc, în general, pe toate conti- 
nentele şi insulele. De reţinut: nu toţi liliecii au aerul drăguţ 
de mici mamifere înaripate, păroase, fără chelie: dovada, li- 
liacul gigant de Malaezia, sau marea vulpe zburătoare — 


* „Vulpea zburătoare”. (n. red.) 

frugivor cu numele științific de Pteropus vampyrus (culmea 
ironiei!) —, ce poate măsura până la 1,70 m. Înălțimea unui 
om, deci... Poate a lui Batman? 

În fine, e bine de ştiut că unul dintre cele mai mari ser- 
vicii pe care liliecii le fac oamenilor este acela că devorează 
mai ales țânţarii, purtători de diverse boli, zgomotoşi şi in- 
suportabili, dar mici bestii pline de proteine şi de... sânge. 
Femelele sunt cele care înţeapă de obicei, fiind nişte afurisite 
de insecte ce încearcă să le dea viaţă progeniturilor lor, ce 
curând îşi vor reclama propria bucată de carne! 

Dar voi, fără să mergeţi până într-acolo încât să deveniți 
vegetarieni sau frugivori pentru a vă atinge scopurile — ce 
prostie, pentru că, fiţi atenţi, chiar și liliecii se hrănesc une- 
ori cu carne, de porc, de exemplu, de mărimea unui dege- 
tar —, aţi mâncat astăzi cele cinci legume sau fructe obliga- 
torii, aşa cum este recomandat pentru sănătatea voastră? 


La fiecare trecere a mea prin bucătărie, în ciuda 
formelor simple, specifice designului din seco- 
lul XXI, coşul de răchită sau panerul cu fructe reu- 
şeşte să-mi facă cu ochiul, ca nu cumva să nu uit 
să iau câte ceva din el peste zi... Tentaţia este mare, 
chiar şi atunci când am o sticlă cu suc la îndemână, 
în bufet sau în frigider. 

Nu este de ajuns să bem dulce şi colorat; frumu- 


seţea constă în a muşca din fructe! 

EMETOFOBI 
ASEMENEA CAILOR 


Nu schimba calul! 
când teafli în mijlocul râului. 


Abraham Lincoln 


® 


e este emetofobia? Aceasta reprezintă frica de a vomita. 

Cei care îşi cunosc fragilitatea intestinală știu despre ce 
vorbesc: cei „no glu” (persoane cu intoleranţă sau sensibi- 
litate la gluten), cei cu intoleranţă la lactoză, alergicii la pro- 
teinele din laptele de vacă etc. Este vorba despre toate per- 
soanele care ar sfârşi prin a voma puţin, cu mult înainte de 
a spune stop! Acești bărbaţi şi aceste femei au suferit mai 
întâi de bolboroseli în stomac, de balonare, de greață şi chiar 
de dureri articulare ori musculare, cauzate de numeroșii ani 
de expunere în alimentaţie la clasicul lapte de vacă sau la 
gluten (un amestec lipicios de proteine: gliadină şi glute- 
nină), prezent în boabele de cereale, mai ales în grâul indus- 
trial, folosit la fabricarea pâinii şi a pastelor făinoase vândute 
în supermarketuri. Problema e că glutenul este prezent şi 
în orz (bere), secară, kamut, ovăz sau alac, mai uşor de gă- 
sit în magazinele de produse bio. Amatorii de echitație, 

îndrăgostiți de cai - şi chiar pariorii de la PMU’ - nu se vor 
putea abţine să nu pună o anumită întrebare, atunci când 
vor auzi de ovăz... 

Laptele de ovăz, să-l încerce sau nu cei care au deja into- 
leranţă la gluten? Să precizăm că metoda mnemotehnică - 
SABO* (ca sabot-ul” calului, da!) —, recomandată pentru 
a reține numele principalelor cereale periculoase, nu este 
infailibilă în acest sens. De exemplu, nu se menţionează 
deloc porumbul, pe care unii dintre noi îl digeră greu, în 
timp ce această cereală se pretinde a fi fără gluten, precum 
quinoa, o „pseudocereală”, şi (în cea mai mare parte) ore- 
zul, atât de mult consumat în Asia. 


Aşadar, nu este nicio problemă să bei lapte de orez, de 
migdale, de alune, de soia etc. Dar atunci cum rămâne cu 
ovăzul? Altădată mâncat de cai, acesta a fost rapid acuzat că 
îi excită şi deci înlocuit în parte cu orz. Poftă bună, dragi 
căluți? 

Prolamina toxică, cea care îngreunează digestia şi afec- 
tează chiar deplasarea celor intoleranţi, se numeşte glia- 
dină, în cazul grâului. Există ceva de genul acesta şi la ovăz, 
avenina... 

Paralizate de o astfel de problemă, ca vampirii (băutori 
de sânge) de către usturoi, persoanele cu intoleranţă la glu- 
tenul din grâu şi foarte frecvent la lactoza din laptele de 
vacă au vomitat litri şi litri de hrană nedigerată în timpul 


” Siglă de la Pari Mutuel Urbain - companie de stat franceză de pa- 
riuri pentru cursele de cai. (n. trad.) 

* Siglă de la Seigle, Avoine, Blé, Orge - Secară, Ovăz, Grâu, Orz. 
(n. trad.) 


* Sabot, „copită a calului”, în franceză, în original. (n. trad.) 

copilăriei şi chiar la vârstă adultă, când au supravieţuit ca 
prin minune înspăimântătoarelor şi apăsătoarelor perioade 
de sărbători creştine, destul de numeroase şi, în ultimă in- 
stanță, cam îngrămădite în calendar: Epifania (sau Bobo- 
teaza) din ianuarie, Luminaţiile (Sărbătoarea lumânărilor/ 
a candelelor) în februarie, Paştele în aprilie, Adormirea 
Maicii Domnului în august, Sărbătoarea Tuturor Sfinţilor 
în noiembrie, Crăciunul în decembrie. Şi la fiecare dintre 
aceste ocazii, ce se lasă cu mai multă sau mai puţină plăcere 
gustativă şi cu stres mai mult sau mai puţin intens pentru 
tubul digestiv, grâul dur şi laptele de vacă se invită mai mult 
ca de obicei să facă parte din cotidian... Glutenul și lactoza 
sunt prezente în mai toate reţetele, mereu mai grase şi cu 
mai multe ingrediente de origine animală, făcându-i pe oa- 
meni să uite că, odinioară, cei săraci se descurcau cu saci 
grei de cartofi, pe care îi consumau zi de zi, fericiţi să aibă 
apă şi, să spunem, o portocală de persoană, pe data de 
25 decembrie. Nu ştim dacă este vorba despre o legendă ori 
despre o caricatură şi dacă trebuie să râdem sau să plângem, 
sau să încercăm să ne imaginăm cum ar fi să mâncăm o zi 
piure (cu lapte de migdale!), a doua zi, la fiecare masă, car- 
tofi prăjiţi, la cuptor sau chipsuri de cartofi etc. 

În secolul XXI, nu se mai pune o astfel de problemă de 
exemplu pentru cei care trăiesc în ţările occidentale. Aceştia 
consumă la micul-dejun tartine ori fulgi de cereale, sau felii 
de baghetă din făină de grâu dur, cumpărată în fugă de la 
magazinul de pâine din cartier. Scuze, dar pentru a ajunge 
la o brutărie adevărată trebuie să facă un drum mai lung... 
Şi, dacă sunt gurmanzi, vor înmuia acea pâine în sosul de 
roşii de la pastele bolognese, încercând să o facă să alunece 
pe gât, chiar fără să mai bea ceva, dar, mult mai bine, cu 

câteva guri de bere cu gluten, ori, mai rău, cu whisky! Ace- 
leași persoane vor ajunge să se plângă din ce în ce mai des 
medicului de familie, odată cu înaintarea în vârstă, în legă- 
tură cu efectele dezastruoase ale băuturilor alcoolice asupra 
minţii și a corpului lor, mai ales după nişte beţii memora- 
bile, urmate de episoade de vomă, la sfârşitul anului: la fel 
ca în cazurile uneori mortale de comă etilică din tinereţe, 
cauzate de otrăvire sau, mai bine zis, de înecare cu acel exa- 
gerat şi atât de puţin savant amestec de lichide infecte, semn 
că dezastrul ar fi trebuit deja stopat încă din adolescenţă. 

Cât despre laptele de vacă, încălzit la microunde sau scos 
direct din frigider, care înmoaie cerealele din bol, acesta are 
tupeul să se ascundă și în mâncărurile cu sos ori în prăjitu- 
rile cu cremă nesănătoasă... 

Dar, vai! Cei cu intoleranţă la gluten şi lactoză au desco- 
perit toate acestea de-a lungul aceleiaşi curse cu obstacole 
care îi obligă pe oameni să-şi abandoneze provizoriu preo- 
cupările obișnuite, stând răstigniţi în pat, la spital sau acasă, 
obligaţi să respecte un regim alimentar, ca să-și revină cât 
mai repede posibil după indigestia care pe alţii îi omoară 
încetul cu încetul. În timp ce bietele persoane cu intoleranţă 
gestionează cât de calm posibil durerile de cap, greţurile, 
eczemele, durerile musculare, balonările, gazele intestinale 
etc., cum ar putea îndrăzni ele să se plângă, singure împo- 
triva tuturor, fără să treacă drept spărgătoare de chef, într-o 
familie ce nu crede decât pe jumătate ceea ce pare desprins 
dintr-un film și, în niciun caz, efectul mâncării nesănătoase? 
Doar n-o să îi omoare o biată bucată de pâine, de carne - de 
vită, hrănită cu ce? — sau un pahar de vin, nu? 

Totuși, cazurile de „colopatie funcţională” sau colon iri- 
tabil, polipii din intestine și alte tumori mari ale colonului, 

care în ultimele decenii au făcut atâtea victime, continuă să 
se înmulțească în toată lumea... ca şi colonoscopiile, dar acest 
scurt popas, doamnelor și domnilor, adormiţi pe mesele de 
operaţie în fața camerelor video ale gastroenterologilor, este 
din fericire acoperit de asigurările de sănătate... Gastroente- 
rologia poate fi o meserie de viitor, la fel ca cea de actor/ac- 
triță, expus(ă) pe patul de spital. Cu condiţia ca saltelele să 
fie confortabile şi saloanele dotate cu aer condiționat. 

Și apoi, până la urmă, cei cu intolerante, care au înţeles 
ceea ce era nevoie înaintea celorlalţi, sunt fie mai norocoşi — 
deşi şi ei finanţează sistemul sanitar, „gratuit” pentru bol- 
navi —, fie mai inteligenţi, fiindcă au realizat mai repede că 
noi toţi ar trebui să ne oprim din a mânca prostii şi să ne 
ocupăm mai mult de corpul nostru. Astfel vom evita şedin- 
tele de chimioterapie care ard totul în calea lor: un veritabil 
carnagiu pentru celule, bune sau rele! Și nu ar trebui să aş- 
teptăm să ne vomităm maţele, să ne pierdem părul și să ară- 
tăm ca niște cadavre ambulante pentru a ne hotărî să ne re- 
ducem considerabil şi definitiv consumul de carne, roşie sau 
albă, de lapte de vacă și de smântână... De altfel, cei care sunt 
intoleranțţi la toate astea își ung feţele, în faţa oglinzii, în fie- 
care zi, sau vara, la plajă, ca să-și păstreze bronzul! 

Doar pentru că au înţeles de multă vreme că oamenii nu 
sunt vaci destinate să devină boi sau femele care alăptează 
toată viața. Sigur că şi cei mai puţin instruiți dintre noi au 
fost nevoiţi să realizeze asta încă de la sfârşitul anilor 1980, 
când la TV bietele vaci nebune tremurau din cauza bolii, 
înainte de a fi duse să moară la abator şi înainte de a fi hră- 
nite ani la rând cu făină animală, ele, bietele erbivore... Dar, 
în acelaşi timp, din cauza lentorii administrative etc., 
nu toată lumea înţelege şi interpretează evenimentele cu 

aceeași repeziciune. O chestiune de alimentaţie, poate în 
mare parte, dar şi de educaţie - trăiască şcoala... —, de acces 
la informaţii și la cultură etc. 

Oare trebuie să încetăm să mai fim carnivori, să renun- 
tăm la friptura fragedă cu cartofi prăjiţi şi ketchup, mâncată 
o dată pe săptămână, ori la lasagna (cu foi de orez, fără glu- 
ten) cu sos de roşii, sau la o felie subțire de brânză la grătar 
cu jambon şi caşcaval ras, mai bine digerat călduţ decât cald, 
asemenea cafelei, de altfel, nu foarte fierbinte? 

Persoanele cu intoleranţă, pe care cei care „încă tole- 
rează” îi numesc, în termeni medicali, bolnavi celiaci sau 
persoane care suferă de boala celiacă, au vomitat destul în 
viața lor, ca să-şi amintească cât e de util să ai o ploscă la 
îndemână şi o toaletă aproape. Poate că ei mănâncă puţin 
şi le este mereu foame, într-o lume încă neadaptată acestei 
crize de conştientizare, dar, de fapt, sunt doar gurmanzi și 
le place să gătească mâncăruri bune şi multe prăjituri, 
în timp ce alţii încă se îndoapă cu mâncare procesată. 

Adică cei cu intolerante sunt emetofobi pentru că au re- 
nunţat la produsele pe bază de grâu şi nu mai fac cumpără- 
turi de oriunde, preferând laptele vegetal şi „făina din boabe 
mici” (migdale, alune, hrişcă, soia, mazăre, năut, linte) pen- 
tru gătit? Nu mai vor să vomite şi gata. Au pătimit destul. 
Refuză să se îndoape ca nişte căpcăuni şi să sfârşească obezi, 
condamnaţi când ajung la 40 de ani de acest flagel al mân- 
catului nesănătos. Cei cu intoleranţe sunt mai mult vegeta- 
rieni decât carnivori? Este în regulă! 

Asemenea cailor, ce în teorie sunt aşa de la natură. Doar 
dacă nu au ghinionul să aibă drept stăpâni nişte inconşti- 
enti, care îi fac să înghită cine ştie ce prostii... Nu este calul 
cel care merge în galop la cumpărături la Carrefour*, la 

Auchan“ sau în alte magazine, pentru acela ori aceea care 
şi-a permis să-l cumpere şi mai ales să-l ţină în grajd. Nu 
toată lumea câştigă atâția bani, astfel încât să-și permită să 
fie proprietarul unui Crin Blanc! sau al unui Tornado!! ori 
să ştie să murmure la urechea cailor, ca să le înțeleagă cu- 
vintele de satisfacție, de recunoştinţă sau de furie... 

Aşadar, căluţilor le plac merele, de exemplu, şi mănâncă 
orz sau ovăz, ori chiar mai simplu, iarba verde pe care o gă- 
sesc pe pajiștea din vecinătatea vacilor, hăt departe, la țară! 

Doar că soarta asta de invidiat o au doar caii din mediul 
rural, care au dreptul să trăiască liniştiţi în natură, nu şi calul 
elegant, de competiţie, filmat la galop, cu jocheul în spate, 
obligat cu orice preţ să evite fracturile, ca să încheie cu suc- 
ces sezonul și să-i îmbogăţească pe pariorii din faţa televi- 
zoarelor. 

Dincolo de performanţele pe care i le pretindem acestui 
alergător superb şi incredibil şi pe care ni l-am dori încă săl- 
batic şi liber ca un mustang, calul are motive întemeiate să 
fie vegetarian şi emetofob. Dacă vomită, acesta moare! Ca 
în melodia lui Georges Brassens (1972), cu acel căluț alb... 
Anatomia tubului său digestiv şi volumul mic al stomacului 
(8-12 litri) - cu un sac format din muşchi foarte puternici, 
la intrare, şi dispuşi ca un inel — refuză vărsăturile: adică re- 
turul bolului alimentar, dacă preferaţi. Aşadar, circulaţia 
hranei, a lichidelor şi a gazelor are loc într-un singur sens. 
În cazul excesului de mâncare sau al unui tub digestiv 


10 Numele unui armăsar din scurtmetrajul Crin blanc: Le cheval sau- 
vage („Coamă-Albă: armăsarul sălbatic”), realizat în 1953 de regizorul 
francez Albert Lamorisse. (n. red.) 

" Calul negru al personajului Zorro, animal ce apare într-un serial 
de televiziune şi ulterior în mai multe filme. (n. red.) 

suprasolicitat, există riscul de ruptură a stomacului, colici 
şi deces. 

Iată de ce gavajul nu este recomandat la cai... Aceştia tre- 
buie să evite mesele grele şi să se hrănească în timpul zilei 
având pauze regulate, în care să galopeze ori să alerge la trap. 


În sfârşit, toată lumea ar trebui să fie emeto- 
fobă, nu numai părinţii celor cu „intoleranţe ali- 
mentare”, ori personalul de îngrijire din spitale, 
care curăţă frecvent voma celor sosiți acolo în 
comă alcoolică având cancer de colon sau pentru 
chimioterapie. Nu contează de ce, pentru toţi este 
aceeaşi luptă: mă apuc să fac sport — la trap ori la 
galop —, mănânc doar când mi-e foame şi asta e, 


fără excese! 

REZISTENȚI LA FRIG 
CA BALENELE ȘI BELUGILE 


“Cine nu e canibal? “Gi-a spun cu, 
în Kiua Judecății a să fie 


CNE a pus la sărat, în pestera lui, 


Moby Dick 


8 


A 


[E Marele Nord, în apele Arcticii, trebuie să fiți de fier ca 
să puteți face slalomuri printre aisberguri, despre care se 
spune că au partea ascunsă mult mai masivă decât cea vizi- 
bilă. Raportul este de 90% de volum invizibil, aflat sub apă, 
faţă de 10% vizibil deasupra, pentru navigatori, şi invers, 
bineînţeles, pentru cetacee! Cât despre poluarea chimică, 
cel mai adesea invizibilă şi ea în Arctica, ar trebui să vă ia cu 
fiori reci pe la spate - vai! -, chiar şi cu un colac de salvare 
peste „geacă” 
rapiditate și concentraţie, substanţele toxice sunt transpor- 
tate în atmosferă de curenţii de aer sau în apă de cei marini, 


. Ca peste tot, dar cu mai multă sau mai puţină 

apoi rămân captive în gheaţă, unde se acumulează, ca apoi 
să fie eliberate progresiv atunci când temperatura creşte, 
gradual sau dintr-odată. Procesul poate dura - îl conştien- 
tizăm doar la scara unei vieţi de om -, în ansamblu, mai mult 
de un secol, dar şi mai puţin de un deceniu, în funcţie de 
țară, gradul de populare a planetei și activităţile desfăşu- 
rate... Brrr! 


Şi totuși, dacă vasele de croazieră încep să se aventureze 
în această regiune a Polului Nord având numeroși turişti la 
bord - chiar din cauza unui nenorocit de aisberg în derivă 
s-a scufundat Titanicul, pe 15 aprilie 1912, mai la sud, în 
largul ținutului Terra Nova, dispărând împreună cu 68% 
dintre pasagerii aflați la bordul său -, mamiferele cu sau fără 
păr ori blană plonjează mai mult sau mai puţin în mod re- 
gulat în apa foarte rece, şi asta cu mai mult de un secol mai 
târziu. Printre ele se află emblematicele morse, focile şi ce- 
lebrii urşi-polari, animale condamnate obligatoriu să-şi îm- 
bunătăţească performanţele în creșterea rezistenţei termice 
şi la înot. Poate că sunt grase, mari şi leneşe, dar se află în 
prima linie, înfruntând topirea banchizelor şi a ghețarilor, 
care este accelerată din cauza încălzirii globale... 

Îmbunătăţirea performanţelor în cada asta mare de baie 
şi în asemenea condiţii este poate mai puţin urgentă pentru 
cei ce nu au cum să iasă din apele întunecate. Aceștia nu tre- 
buie decât să ia o gură de aer la suprafaţă, ca apoi să coboare 
în adâncuri ţinându-şi respiraţia. Sunt cetacee cu dinți, vå- 
nători în trecere sau de provenienţă locală - orca, narvali 
(numiţi încă unicorni marini), belugi (supranumite şi ele 
canari-de-mare) —, ori mai mari, cetaceele cu fanoane, 
ce filtrează apa ca să extragă din ea zooplancton - adică 

balenele, printre care se află şi masiva balenă (netedă) 
nordică. 

Cum reușesc ele să suporte înfricoșătoarele lor condiții 
de viaţă, fără să îngheţe în acel paradis ce seamănă cu un in- 
fern alb? Cred că în momentul ăsta vă gândiţi la bălăceala 
voastră obişnuită în Marea Mediterană, din iunie până în 
septembrie, când temperatura apei variază între 17 şi 25 °C. 
Având 37 *C, corpul vostru suportă această baie temperată 
mai bine sau mai rău — dar nu mai mult de un mic sfert de 
oră în cazul celor friguroșşi ori mai puţin ambiţioşi. Pentru 
că înotul, chiar şi bras, deja se numeşte sport! Iar despre sti- 
lul craul ori despre scufundarea cu capul sub apă nici nu mai 
vorbim: nici măcar în visele cele mai frumoase. De altfel, nu 
mergeţi niciodată în Nord, pentru că „e Noooordul”, aşa 
cum bine explica actorul francez Michel Galabru: este prea 
frig pentru voi. Doar că puteţi la fel de bine ca prin simpla 
răsucire a unui robinet să vă cufundaţi întregul an carcasa 
în apa din cada personală, la 37 °C, dacă şi când vă vine che- 
ful... Dacă vreţi totuşi să ştiţi, o puteţi găsi şi la 39 °C în spaul 
de la Blue Lagon, din Islanda, un cadou al insulei cu 130 de 
vulcani activi sau inactivi. 

Da, însă se presupune că oamenii din nordul Franţei, de 
exemplu, asemenea cetaceelor din Arctica (pinguinii sunt 
păsări din Antarctica, de la antipod), tremură în apa lor rece 
tot anul și totuşi par mulţumiţi cu soarta pe care o au. Ce 
mister pentru francezii de rând... Sunt ăia nebuni ori voi 
prea „fătălăi”, nu îndeajuns de rezistenți sau prost echipați 
pentru a rezista la proba bălăcelii și a respirării în mediile 
acelea îngheţate? Putem spune că există francezi şi francezi, 
care se spală pe cap cu apă rece (ţineţi cont că poate natura 
lor, cheratina sau pielea capului preferă să fie „date la gheaţă” 

şi nu fierte dintr-odată)... Asta ca să nu mai vorbim despre 
nefericiţii locuitori permanenţi ai stațiunilor balneare de pe 
coastele atlantice şi mediteraneene, care au şansa să-şi cu- 
funde corpurile în întregime în apă sărată — în tot cazul, mai 
putin dulce decât în Puy-de-Dôme ori în Alpi -, mai ales în 
perioada vacantelor şcolare, când respectivele oraşe se află 
sub cea mai puternică presiune demografică. Sarea condi- 
mentează mâncarea, dar ustură pe piele. 

Totuşi, ursul-polar, ce nu trăieşte într-o mare închisă, 
reuşeşte să se adapteze salinității din Arctica - şi asta atât 
timp cât încălzirea globală nu perturbă prea tare curenţii de 
adâncime, de se poate trezi cu o ditamai calviţia, ori com- 
plet chel, ori poate negru, bronzat ca la rotisor. Până atunci 
însă, e capabil să-şi facă toaleta cu apă rece, chiar și când este 
nevoit să se bălăcească în noroiul ghețarilor ce se topesc şi 
ei, în Alaska. Până la urmă, de ce doar ghețarii Mer de Glace 
şi Mont Blanc, mai frecventaţi, sigur, de oameni, să aibă 
parte de o mediatizare instantanee? Pe scurt, în aceste con- 
diții şi dată fiind întrebarea de mai sus, marele mamifer alb 
e prevăzut, ca un yeti, cu o frumoasă densitate de peri, din- 
tre care probabil unii mai impermeabili ca alţii, în funcţie 
de părţile anatomiei sale. Cât despre voi, pe când baia aia 
rece de toamnă, ori, mai rău, din decembrie, în aşteptarea 
sărbătorilor de Crăciun, sau tradiționala îmbăiere de 
1 ianuarie, pe coastele atlantice sau prin alte regiuni? Poate 
când vă veţi da seama că obezitatea este o otravă mortală 
pentru umanitatea ce încă se târăște leneșă în unele zone ale 
planetei albastre? 

Şi foca, ursul-polar, beluga şi balena nu sunt niște animale 
grase, ci doar „învelite”... Sau mai bine zis „împachetate” (în 
grăsime) — acesta ar fi după mine termenul cel mai potrivit. 

Pentru că osul trebuie să fie înconjurat de „grăsime bună, 
de rezervă”, ca vietatea să poată suporta frigul și să aibă rezis- 
tența musculară ce se dobândește doar prin antrenament şi 
odată cu vârsta. Acumularea inteligentă de grăsime bună, care 
nu afectează libertatea şi fluiditatea mişcărilor în mediul ac- 
vatic şi pe cel terestru, poate fi apoi utilizată ca un izolant per- 
manent în jurul scheletului şi sub o piele rezistentă, pentru a 
aproviziona cu regularitate mușchii, chiar şi în momentul ți- 
nerii respirației, în ciuda efortului pe care îl cere înotatul pe 
sub apă. Din fericire, voi nu trebuie să vă ţineţi respiraţia, să 
vânaţi ori să filtraţi apa, nu sunteţi nevoiţi să respiraţi înainte 
de a merge să vă faceți rost de suficientă mâncare care să vă 
ajute să vă mișcaţi „hoitul”, asemenea balenei nordice, cunos- 
cută și prin numele ei latin - Eubalaena glacialis —, descrisă 
în 1776 de zoologul danez Otto Friedrich Miller şi, de atunci, 
pe cale de dispariţie... Ca şi hrana ei: zooplanctonul bogat în 
proteine şi acizi grași omega-3, pe care balena cu fanoane îl 
înghite filtrând apa prin gură. Creatura asta este un adevărat 
mop! Se mai hrăneşte cu niște creveţi minusculi (o specie nu- 
mită Calanus finmarchicus), ca să suporte cu graţie o greutate 
de 55 de tone și lungimea sa de 15 m - dacă balena nordică a 
scăpat ea însăşi de posibila moarte provocată de harpon -, 
timp de mai mult de un secol sau două, asemenea verișoarei 
ei boreale din Groenlanda (Balaena mysticetus — balena de 
Groenlanda)... Sau asemenea canarului-de-mare (ori al mă- 
rilor), beluga, cu gât şi gură surprinzător de flexibile, cetaceu 
care se poate intersecta cu aceşti giganți submarini, întreţi- 
nându-le murmurul, „pălăvrăgeala” şi stratul gros de grăsime, 
grație unui generos regim pe bază de somon, hering, calamar, 
caracatiţă, crab etc. Un braconier alb, „uşurel”, având 6 m 
lungime şi o greutate de o tonă, o tonă şi jumătate, doar puţin 

mai mare decât narvalul, unicorn, negru, ce îşi arde caloriile 
cântând mai bine ca oricine pe sub banchize... 


Pentru a face faţă schimbărilor climatice, tre- 
buie aşadar să ne spălăm cu apă rece? Şi să modi- 
ficăm în mod consistent sursele de proteine şi de 
lipide conţinute de alimentele pe care le furnizăm 
zilnic metabolismului nostru? Până acum, să re- 
cunoaştem că acestea proveneau, în majoritatea 
lor, de la animale: proteine din carne roşie sau 
albă, lipide animale din lapte, iaurturi cremoase 
şi brânzeturi. Grosso modo, în Franţa, de exem- 
plu, sursele erau: vițel, vită, porc şi pui! Şi mai 
adaug măslinele, în sud... Şi, bineînţeles, pâinea, 
pastele, prăjiturile din făină de grâu, ca glucide. 
Dar, fraţilor, pentru Dumnezeu, recunoaşteţi, vă 
rog, că în copilărie nu aţi fost crescuţi şi nici ispi- 
tiţi cu mâncăruri care totuşi v-ar fi ajutat să vă 
menţineţi sănătoşi şi pe care nimeni nu le preferă 
în general: feluri gătite la foc mic, clătite, pizza, 
supe, piureuri ori băuturi din hrişcă, năut, soia, 
linte, orez, migdale, alune, arahide! Toate pline de 
lipide „bune”, de glucide şi de proteine vegetale. 
Ca să o spunem pe „a dreaptă”, la noi acasă nu 
ne-am mai împiedicat de atâtea distincţii între ani- 
mal şi vegetal, chiar şi în faţa unui simplu bol cu 
lapte. Tânjeam după o „dietă” doar când ne um- 
pleam de julituri (ca să nu mai spunem de atunci 
când sufeream o fractură) din cauza acestor rele 


tratamente repetate din partea ugerului vacii din 

grajd... Iar atunci când un alun sălbatic se mai tre- 
zea să crească la liziera pădurii ce nu cunoscuse 
niciodată stropirea cu produse chimice, asta îţi dă- 
dea un motiv în plus să zâmbeşti şi să fugi! 

Or, trebuie să renunţăm la fructele şi legumele 
rele, recoltate graţie folosirii intensive de pesticide 
şi îngrăşăminte, pentru a ne concentra pe produ- 
sele bio mai rare şi mai scumpe şi pe uleiurile bo- 
gate în acizi graşi omega-3, proveniţi chiar din 
mare: din peşte, crustacee, scoici... Sau, mai sim- 
plu şi chiar mai rapid, fiindcă avem nevoie de gră- 
simi pentru a lupta contra frigului şi a rezista în 
astfel de condiţii, să investim într-un grătar cu ra- 
cletă şi într-un combinezon de scufundări (ori de 
schi)? Însă trebuie să avem rezerve şi motivaţie, 
căci ce poate fi mai bun decât un fel de mâncare ce 
constă în 5-6 felii de brânză, rase peste nişte car- 
tofi călduţi, împreună cu o bucată de şuncă şi cu 
nişte castraveți muraţi (udaţi cu un pahar sau două 
de vin acidulat), toate astea înainte de a ne gândi 
foarte serios să ne aruncăm în apa rece, nu doar 
odată cu gerurile de la 1 ianuarie ori cu marile ce- 
tacee, în timp ce majoritatea oamenilor zac an 
după an, de câteva ori pe săptămână, în cada lor 
cu apă din ce în ce mai caldă. 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Alimentaţie şi gastronomie 


> Sunto persoană gurmandă şi adaug cu plăcere 
în mâncarea mea o miere de calitate. Este bună 
la gust şi sănătoasă. 


În fiecare zi consum mai multe fructe. 


Fac sport şi mănânc doar ca să-mi potolesc 
foamea, fără prea multe excese. 


Consum grăsimi bune, ca să devin o persoană 
mai rezistentă la frig şi să trec mai uşor 
peste iarnă. 


H 
Q 
Y 


ORIENTARE 
SI MOTIVAŢIE 


VIZIBILI ÎN DECOR 
PRECUM VACILE 


Bernard Haller 


pie să avem intoleranță la lactoza din laptele de vacă, 
să nu bem decât lapte vegetal, să consumăm carne roşie 
doar o dată pe săptămână și totuşi să ne placă să vedem vaci 
într-un peisaj. Trebuie să fi cunoscut fericirea excursiilor 
făcute pe drumuri de ţară, ca să înțelegeţi ce semnifică să 
zăreşti, chiar dacă în depărtare, silueta îndesată și albă, pe 
un fond verde - al unui deal cu iarbă proaspătă sau al unei 
margini de pădure —, a uneia dintre acele rumegătoare gi- 
gantice, cu corpul pătat în mod uimitor cu negru sau maro... 
Ah, ce animal! Acesta obișnuiește să se apropie de bunăvoie 
de voi, dacă faceţi primul pas, rămânând cu prudenţă în spa- 
tele gardului cu sârmă ghimpată! 

Şi să nu spuneți nimănui, dar pe acele pășuni pe care pasc 
vacile şi caii — unii cred că balega atrage doar musștele — toam- 
na creşte din abundență frumoasa ciupercă de gunoi ori de 
câmp, sau „trandafirul păşunilor” (în vechime, „şoarecele-roz”), 

cum i se mai spune, o rudă apropiată a champignon-ului de 
Paris, care este comestibilă, conform micologilor. În treacăt 
fie spus, ciupercile nu sunt considerate plante, iar vegetari- 
enii ştiu să le combine în bucătărie cu o mulțime de sosuri. 
Cele mai bune ciuperci cresc în pădure, pe sol ori sub trun- 
chiurile copacilor, dacă ploaia a stropit îndeajuns lemnul 
de-a lungul anului, ori chiar sub pământ, precum faimoasa 
trufă neagră din Périgord, pe care câinii sau porcii antrenați 
special să o găsească o reperează la rădăcina arborilor spe- 
cifici: stejari, aluni, tei etc. 

Iar faptul că orășenii foarte serioşi pot parcurge în fiecare 
an sute de kilometri pentru a se înghesui la Salonul Agricol, 
acolo unde sunt expuse cele mai frumoase specimene de 
bovine, demonstrează interesul, cel puţin al francezilor, pen- 
tru animalele de fermă! S-au îngrămădit, de exemplu, ca să 
admire muzele ediţiei din 2019: pe Imminence, o rustică 
Albastră de Nord ce trăieşte într-o cireadă de circa o sută de 
vaci de 700 kg, fiecare dintre ele putând produce aproxima- 
tiv 5.000 de litri de lapte pe an. Rasa ei a avut mari probleme, 
de altfel, fiind în pericol de dispariţie în timpul Primului şi 
apoi al Celui de-Al Doilea Război Mondial. 

Nu ştim dacă, asemenea animalelor, şi ciupercile se vor 
afla în pericol pe păşuni şi în păduri din cauza schimbărilor 
climatice, dar poate că ar trebui să începem să ne gândim la 
lucrurile astea, depăşind frumoasele clișee din emisiunea 
Amour dans le pre („Iubire la ţară”) de pe postul TV fran- 
cez M6, ce continuă să aibă un mare succes şi după atâția 
ani de difuzare, cu încălzire globală sau fără. 

Continuăm aşadar să admirăm vacile, care sunt vizibile 
în decor de la depărtare. Şi ele se potrivesc la fel de bine 
în acest rol, pe ecran, ca Marguerite și Fernandel pe afişul 

filmului franco-italian Vaca și prizonierul, ce a rulat în ci- 
nematografe din decembrie 1959. Vaca este mai importantă 
decât puştile şi tunurile în această poveste care se petrece 
în 1943 şi care îi oferă lui Charles Bailly, prizonier de război, 
un pretext pentru a evada în secret din Germania, împreună 
cu animalul şi o găleată de lapte... O vacă care a făcut minuni 
și ani mai târziu, cu clopotul la gât, în Alpi, când a fost vorba 
despre vânzarea unei delicioase ciocolate micilor şi marilor 
gurmanzi, aceasta fiind un produs din lapte de origine ani- 
mală. Desigur că puteți adăuga în reţetă un ingredient ve- 
getal — bucățele de alune sau migdale, de exemplu - şi acel 
ciudat măr al discordiei în codurile publicitare ale mărcii şi 
în mintea clienţilor. Imaginaţi-vă cum de Crăciun sau de 
Paşte ciocolatierii trec pe mode industrial, producând Moşi 


Crăciuni şi „ouă de vacă”? 


pe bandă rulantă... Dacă reușiţi 
să „vedeţi” întregul tablou, veţi înţelege importanţa culorii 
(violet) şi a logoului respectivei mărci. Ştiu, deja începeţi să 
vă întrebaţi: cum se împacă ea cu poveştile despre intole- 
ranţele alimentare şi despre gusturile şi cererile consuma- 
torilor ce vor să cumpere și să mănânce, mai nou, doar pro- 
duse bio, şi care, fie mici, fie mari, îşi dăruiesc ciocolată din 
lapte vegetal (de alune sau migdale) nu doar de Paşte şi de 
Crăciun? O adevărată provocare industrială, care din feri- 


cire nu are nimic de-a face cu brânzeturile, muuu... 


2 Œufs de vache, în franceză, în original - bomboane de ciocolată 
produse de compania ABTEY, o afacere de familie din Franţa. (n. trad.) 

Vacile sunt drăguţe poate doar când le vedeţi la 
televizor ori într-un film, la cinematograf, cu con- 
diţia să vă permită distincţia clară între păşunea 
verde şi cerul albastru, sub un soare plăcut. Faptul 
că aceste mamifere apar în apropierea noastră, dar 
s-au detaşat net de rudele lor sălbatice, are ceva 
încurajator: obişnuinţa de a purta haine din piele, 
la fel, chiar dacă nu pentru toată lumea... Cei care 
nu mănâncă deloc carne de animal nu îşi pot ima- 
gina nici cum ar fi să le poarte pielea, cu atât mai 
puţin nu-şi dau seama ce muncă este depusă pen- 
tru a desena, a decupa şi a coase genţi, valize, geci, 
pantaloni ori încălţăminte din acest material atât 
de dificil de prelucrat. Dar, ca noi toţi probabil. vor 
fi fericiţi să constate că, pe lângă muştele din preaj- 
ma balegilor de vacă şi cal, pe păşuni mai cresc 
margarete şi alte flori, care rezistă încă vicisitudi- 
nilor şi poate nu departe de duzii sălbatici ce atrag 
şi acum albinele. În lumea aceasta prea informa- 
tizată şi plină de betoane în care trăim astăzi nu 
este totul pierdut: rămâne încă speranţa ascunsă 
în statura solidă a bovinei, în privirea ei ce pare să 
ne desfidă umanitatea — în toată frumuseţea sau 
oroarea sa — şi în contrastul dintre culorile petelor 
de pe pielea acesteia... Sau a noastră, acoperită cu 
piele de animal, din cap până-n picioare uneori; 
de ce nu am fi noi mamiferele vizibile atât în oraşe, 


cât şi în mediul rural! 

NEC PLUS ULTRA” 
CA ELEFANȚII 


Elefantul s-a întors: ce, nw stiati 
că unacemk wea să-mi ia puterea? 
„Elefantul şi maimuța lui Jupiter”, 

Jean de La Fontaine 


& 


N: tot gândim că elefanții ocupă prea mult spaţiu, sin- 
guri sau în turmă, şi că pot distruge totul în calea lor. 
Nu folosim oare expresia „ca un elefant într-un magazin de 
porțelanuri”, atunci când ne referim la un om stângaci sau 
la o persoană aflată într-o situaţie delicată ori într-un con- 
text nepotrivit? Lumea intră în polemici chiar și în legătură 
cu simpla interpretare ori traducere a acestei sintagme. 
În acelaşi timp, cuvântul cornet desemnează, în estul Franţei, 
un „sac de plastic”, pe când, în orice altă parte, se referă la 
„cornetul de înghețată”... O vafă în formă de con, din făină 
de grâu, care conţine, în cele mai multe dintre cazuri, un 
glob de frişcă îngheţată, ce vi se scurge foarte repede pe de- 
gete vara, când e foarte cald: poate că riscați mai puţin în 
sensul ăsta cu mult mai răcoritorul sorbet? 


15 „Care nu poate fi depăşit”, în latină, în original. (n. trad.) 

În fine, elefantul este reprezentat mereu având un dos 
impresionant, uneori cu o pasăre elegantă în spate, ce îl 
scapă de insectele supărătoare. Acestea fiind spuse, exista 
pe vremuri (în Franţa) un lanţ de magazine denumit 
Mammouth („Mamut”) - subinţeles „lânos” -, iar în pre- 
zent retailerul Auchan* își atrage clienţii cu o delicată siglă 
ornitologică, ca şi cum ne-am face probleme în legătură cu 
dispariţia din peisaj a micilor zburătoare (unele chiar se stre- 
coară prin aceste magazine, mai ales în raioanele de legume 
şi fructe, poate tocmai pentru a mulțumi publicului ascul- 
tător?) Din nefericire, este adevărat: în ultimii 15 ani, o tre- 
ime din populaţia de păsări a dispărut din regiunile rurale 
franceze. Un alt vârf al declinului a fost atins în perioada 
2008-2009, după o creştere a preţurilor la grâu, urmată de 
o reluare a utilizării insecticidelor persistente, precum fai- 
moasele neonicotinoide, considerate vinovate de a fi omorât 
albinele şi multe alte insecte folositoare ansamblului biodi- 
versităţii vegetale şi animale... Deci, Mammouth nu mai 
există, căzut poate sub gloanţele unui război comercial pe 
care consumatorii nu-l cunosc, dar Auchan” continuă să 
vândă legume și fructe în apropierea produselor pe bază de 
grâu, a pâinii şi a produselor de patiserie, pe care este posi- 
bil ca păsările să le ciugulească noaptea, după plecarea cli- 
enţilor şi închiderea magazinelor? Iar de cealaltă parte a 
Mediteranei, în sudul extrem, mici animale cu pene conti- 
nuă să se lase delicat pe spatele pahidermelor, care ar putea 
să distrugă totul cu o simplă mişcare, pe o suprafaţă consi- 
derabilă... 

Elefantul african, care atacă cu plăcere şi fără vreun mare 
efort rinocerii, este totuşi în largul lui în savană, unde ma- 
nevrează cu trompa lui crengile, ca un as al baghetei de lemn. 

Chiar dacă vegetaţia, din ce în ce mai săracă în anotimpurile 
perturbate peste tot de încălzirea globală, riscă să dispară 
din ce în ce mai mult, odată cu sursele de apă și cele alimen- 
tare... Încă din 1941, acest elefant își găsea locul cu greu 
într-un tren și la un circ din America, unde Disney aducea 
în scenă, printre mulţimi isterice, un adorabil Dumbo, ce 
învăţa să mânuiască pana de scris și să fure diverse obiecte, 
ca să-i aducă mulţi bani proprietarului său, precum mong- 
trii de la bâlci! Poate fi o vagă trimitere la povestea adevă- 
rată de la sfârşitul secolului al XIX-lea, din Londra, despre 
un bărbat foarte deformat de o boală, John Merick, supra- 
numit „omul-elefant”, şi relatată în memoriile unui chirurg, 
dr. Frederick Treves? 

Cu urechi mai mici - „umbrele” pentru cap sub soarele 
arzător — decât cele ale verişorului său african, elefantul asi- 
atic se plimbă mai des la umbra copacilor din pădurea tro- 
picală umedă, un teritoriu aflat în război, de altfel, împotriva 
unei specii vegetale de origine africană: palmierul african 
de ulei (Elaeis guineensis)! Printre altele, acesta este folosit 
pe scară largă pentru producerea unei paste tartinabile, foarte 
apreciate în Franţa, dar mult mai bogată în zaharuri decât 
laptele degresat de origine animală, cacaua ori alunele... 

Viaţa enormului mamifer părea a fi mai puţin haotică în 
anii '60, dacă este să dăm crezare reprezentaţiei acelei defi- 
lări milităreșşti a unei patrule de elefanţi, sub ochii tânărului 
Mowgli. Scena apare în Cartea Junglei, un lungmetraj al stu- 
diourilor Disney, apărut în 1967 şi adaptat după lucrarea 
(1894) scriitorului Rudyard Kipling, născut în Bombay. 

Şi tot în ţara maharajahilor, a regatelor, a templelor şi a 
vulcanilor, elefanții, care probabil nu înşală pe nimeni, le 
permit turiştilor mai puţin stângaci să-şi ofere niște excursii 

pe spatele animalelor, în decorurile somptuoase din Bali... 
Din fericire, erbivorele au picioare groase și un nas - scuze! — 
o trompă ageră, musculoasă şi lungă ca un braţ de aproxi- 
mativ 100 kg (susținută la nivelul buzelor de molarii groşi 
şi defensivi din interiorul gurii). 

Pe scurt, elefanții ştiu să facă de toate: să scoată diverse 
sunete cu trompa lor, să mănânce - zilnic, circa 200 kg de 
rădăcini, iarbă, plante, frunze, fructe, scoarță de copac etc. -, 
să doarmă, să meargă kilometri întregi, să defecheze, să 
alerge, să înoate, să se scarpine, să prindă şi să manipuleze 
diverse obiecte, să deplaseze trunchiurile de copaci pentru 
efectuarea unor lucrări în pădure, să transporte pe kilome- 
tri întregi nişte străini în spate —, să se apere, să atace, să facă 
clovnerii în fața publicului de la circ, să-şi găsească drumul, 
locurile de adăpare (ce memorie are!) şi chiar să-și plângă 
morţii, ori să-şi „cedeze” fildeşul, transformat apoi în 
mingi... de biliard încă din secolul al XVII-lea, în clape de 
pian, nasturi pentru îmbrăcăminte ori statuete ce îi repre- 
zintă chiar pe ei, tronând pe birourile occidentalilor bogați. 
Iată explicaţia pentru existenţa braconajului, a comerțului 
ilegal cu oasele şi fosilele acestor mari erbivori, precum și 
pentru înverşunarea tuturor celor care, pe drept cuvânt, se 
tem că o să-i vadă dispărând pentru totdeauna de pe supra- 
fața Pământului. 

Până la urmă, elefanții ăştia vegetarieni sunt 
foarte curajoşi, rezistenți şi sportivi. Doar că 
„e mai bine să-i ai în poze decât într-o cuşcă”, cum 
zice un vechi proverb despre relaţia între elefanţi 
şi oameni, aceştia din urmă fiind omnivori şi du- 
cându-se prea des să se afunde terorizaţi într-un 
scaun de la cabinetul stomatologic, chiar dacă, sau 
poate tocmai pentru că, şi-au pierdut, bieţii de ei, 
dinţii de lapte! Toate acele injecții şi extracţii de 
măsele din cauza zahărului consumat în exces sfâr- 
şesc, vedeţi bine, prin a răni atât gâtul pacienţilor, 
cât şi pe cel al stomatologilor... Şi mai spuneţi că, 
de la genul (de maimuțe) callithrix la macac, tre- 
când prin cimpanzeu, urangutan şi gorilă, majo- 
ritatea maimuţelor sunt erbivore şi se mulţumesc 
cu nuci, seminţe, fructe... 

Trebuie neapărat ca noi, oamenii, tineri şi adulți, 
să mâncăm în fiecare săptămână mai puţină carne 
şi mai puţine dulciuri, să mergem mai mult pe jos 
şi să petrecem mai puţin timp din viaţă la acei doc- 
tori specializaţi în bolile tubului digestiv (dentişti, 
otorinolaringologi, gastroenterologi). Nu ar fi fru- 
mos să ne păstrăm propriii dinţi până când murim, 


la fel ca elefanții? 


P.S.: Aceste pahiderme nu sunt singurele care 
au nişte mijloace de apărare din fildeş (adică nişte 
incisivi). Mamuţii, dispăruţi astăzi, se găseau odată 
în aceeaşi situaţie, hipopotamii, morsele şi nar- 


valii din zilele noastre, la fel. Cât despre mistreți, 


56 | CAROLINE LEPAGE 


acuzaţi că s-au înmulţit prea repede şi prea mult 
atât în Franţa, cât şi în alte ţări europene, şi că pro- 
duc pagube pe câmpurile cultivate, dar şi accidente 
pe drumurile aflate la marginea oraşelor, şi ei sunt 
prevăzuţi cu nişte adevărate „arme” de apărare: 
este vorba despre caninii sau colții lor, de care 
caroseriile maşinilor îşi amintesc multă vreme 


după aceea. 

ACROBAŢI PRECUM 
CAPRELE 


se află în echilib perfect, AUEN 
de-a face cu cel mai talentat actar. 


Charlie Chaplin 


Co reprezintă titlul unei comedii rock-and-roll şi 
puțin animalieră, cu Pierre Richard şi Gérard Depar- 
dieu, ce a fost lansată în 1981: este plină de cascadorii şi de 
glume ce pot fi redescoperite în prezent de cinefili. Cerbul 
face și el parte din familia caprinelor, la fel ca mielul, capra, 
muflonul ori ibexul. Şi ar fi dificil de explicat de ce, de fapt, 
atunci când ne gândim la capră, ne vine în minte ideea că 
aceasta este „neînfricată”. Arătând precum diavolul sau nu, 
cu copitele mari ori cu nişte „încălțări” solide şi adaptate 
habitatului său, aşa se rezumă perfect viaţa unei capre ho- 
tărâte, singure ori mergând cu turma pe munte, un loc cu- 
noscut ca fiind extrem de ostil, şi nu doar pentru aerul mai 
curat de aici ori pentru pantele sale stâncoase şi abrupte... 


14 La Chèvre, în franceză, în original. (n. trad.) 

Chiar şi vegetaţia trebuie să se zbată ca să-și găsească locul 
la aceste înălțimi. 

De altfel, Chamois d'or, o brânză de capră cu o consis- 
tență cremoasă, ce merge aşa de bine pe lângă brânzeturile 
din lapte de vacă, făcea furori în rândul tinerilor în anii 1990, 
prin comparaţie cu obișnuita Bâche de chèvre”, ce părea cam 
uscată. Respectiva brânză era întotdeauna prezentată la te- 
levizor într-un mod apetisant: îţi venea să mergi şi să măr- 
șăluieşti prin Alpi ori prin Pirinei, împreună cu excursio- 
niştii bine echipați, purtând încălțămintea potrivită, tricouri 
şi şorturi, care muşcau cu poftă din acel concentrat de lipide 
energizant! Asta cu muntele e bună vara. Iarna, preferăm 
combinaţia de brânză Raclette", topită, ori hrănitoarea Reblo- 
chon (de Savoie)”, cu cartofi, în Tartiflette'*. 


'5 Brânză uşor maturată, fabricată din lapte de capră pasteurizat şi origi- 
nară din regiunea Poitou-Charentes din Franţa. Are forma unui baton, 
iar în exteriorul ei se formează o crustă albă şi catifelată. Poate fi mân- 
cată cu o baghetă tipic franțuzească, uşor încălzită, în salate, sau cu 
fructe ori miere şi chiar alături de un pahar de vin alb sau roșu. (n. red.) 
16 Brânză aromatică semidură, puţin picantă, obţinută din lapte de 
vacă nepasteurizat şi pentru fabricarea căreia se folosesc vechi me- 
tode tradiţionale din Munţii Alpi. Denumirea sa provine de la verbul 
racler („a răzui”), care descrie metoda folosită la început de oameni 
atunci când o consumau, constând în răzuirea brânzei topite de pe 
roată peste pâine, cartofi, carne sau mezeluri. Produsul are o crustă 
subțire, maroniu-portocalie, o textură cremoasă şi un gust puternic 
(de alune de pădure şi uşor fructat). (n. red.) 

17 Brânză moale şi cremoasă, din lapte de vacă nepasteurizat (prove- 
nit de la trei rase diferite de vaci), originară din regiunea Savoia, din 
sud-estul Franței, în Alpii Savoiei. Are un gust intens de nuci şi uşor 
fructat. (n. red.) 

18 Preparat foarte popular, specific bucătăriei franceze, constând în 
cartofi, brânză Reblochon, ceapă, carne sau bacon. (n. red.) 

Iar schiorii profesioniști o ştiu bine. Nu există staţiune 
montană din Franţa în care să nu existe măcar o „pârtie nea- 
gră'"*, botezată Le Chamois” ori Le Bouquetin”, fiind foarte 
periculoasă, dar care poate fi coborâtă, dacă este abordată 
cu mult curaj şi cu răbdare. A priori, este mai uşoară pentru 
cei ce au trecut pe la ESF, „Ecole de Ski Français” (Şcoala 
Franceză de Schi, fondată în 1927), în tinereţe, momentul 
potrivit pentru a aborda pârtiile verzi, albastre şi roşii”, în- 
cercări validate de oficialii fulgi de nea şi de stele. Punctele 
în plus și distincţiile sunt acordate, desigur, acrobaţilor pre- 
gătiţi să se ciocnească în probele de slalom şi de viteză - me- 
dalii numite „cabri”, „chamois”, „flèche™ etc. În aceste ca- 
zuri, schiul alpin nu se mai practică pe pârtii făcute cu 
plugul de zăpadă sau direct în jos, ca și cum schiorul ar fi 
singur, undeva sus, pe când jos, pe pârtiile obişnuite, este 
plin de lume. Cât despre schiatul în afara pârtiilor, toată lu- 
mea ştie că el poate declanșa avalanşe ce ar pune în pericol 
vieţile oamenilor care practică liniștiți acest sport de iarnă, 
pe trasee marcate şi de obicei atât de plăcute, atunci când 
sunt flancate de brazi impunători... 


19 Pârtie de schi de dificultate maximă. (n. trad.) 

% Capra” sau „Şamoa”. (n. trad.) 

21 sIbexul”. (n. trad.) 

 Pârtiile de schi sunt marcate cu diverse culori, în funcţie de difi- 
cultatea acestora. Semnul verde este folosit în principal în Franţa 
pentru pârtiile foarte accesibile. Traseele marcate cu albastru sunt 
recomandate începătorilor. Pârtiile roşii sunt de dificultate medie, 
fiind destinate persoanelor care au cunoştinte avansate de schi, iar 
cele marcate cu negru sunt de obicei abrupte şi recomandate doar 
celor avansați. (n. red.) 

3 led. (n. trad.) 

2 Săgeată. (n. trad.) 

Ori ne găsim într-o situaţie periculoasă, pe pârtia „Le 
Bouquetin”, pentru că am fost aduși acolo de alţii, mai tari 
în genunchi decât la minte, ori din cauza timpului nefavo- 
rabil, şi nu din proprie inițiativă, trebuie să coborâm, orice 
ar fi. În astfel de condiţii, dacă teama este prea mare, expe- 
riența se poate dovedi periculoasă pentru respectiva per- 
soană şi chiar pentru întregul grup de schiori: există riscul 
panicării şi al accidentării. 

Ori o facem cu o oarecare seninătate, fiind capabili să ne 
evaluăm propriul nivel, considerându-ne apți de a înfrunta 
ceea ce nu mai este o pantă uşor abruptă, ci un adevărat pe- 
rete vertical! Dacă e posibil, atunci când zăpada de pe pantă 
nu este complet îngheţată, trebuie să încercăm să păstrăm 
ideea de plăcere în timpul a ceea ce poate părea, odată ajunşi 
la bază, o adevărată realizare sportivă şi mentală. Adrenalina, 
fără un minimum de plăcere, nu are sens. Trebuie să învă- 
tăm să facem şi lucruri care ne aduc puţină plăcere. 

Poate că asta înseamnă să fim puţin „nesăbuiţi” sau acro- 
baţi, dar fără să riscăm să ne rupem vreo mână sau vreun 
picior, deoarece atunci adio, plăcere, sport, muncă, prieteni, 
iubire! Nu mai înseamnă să fim temerari, ci să sfârşim zdro- 
biţi, spulberaţi şi uneori în scaun cu rotile pentru multă 
vreme, fiindcă nu am ştiut să ne evaluăm capacităţile fizice, 
nivelul de anduranţă sau nu am fost în stare să refuzăm pro- 
punerile altora, considerându-ne „în afara jocului”... Noţiu- 
nile de distanţă, poziționare în spaţiu, perimetru de securi- 
tate şi cunoaştere a propriilor limite sunt indispensabile 
când ne aflăm la altitudine! Bineînţeles, la fel şi materialele 
şi echipamentele dintre cele mai bune, sticluţa cu apă şi ta- 
bletele de ciocolată sau prăjiturile pentru energizare, care 

ne vor permite astfel să ajungem întregi în stațiunea de la 
baza muntelui. 

Și să ne mai gândim la păstori/păstoriţe, cu bastonul sau 
toiagul lor, cu câinii (ciobănesc german, australian, de Piri- 
nei, Beauceron, Border Collie...) şi turma acestora, ce se de- 
plasează prin împrejurimi, în afara sezonului turistic, pe un 
teren şi mai accidentat. Şi în zonele cu pășuni, atunci când 
zăpada nu mai există acolo încât să poată atenua şocul că- 
derii, sau mai rău, cu lupii ori urşii ce le dau târcoale, putem 
înţelege cât de uşor este să-ţi pierzi oile rătăcite de turmă, 
considerate a fi prea nesăbuite de câinii ce latră deja... Cada- 
vrele însângerate lasă urme pe pietre, dar „gunoierii” naturii 
sunt acolo să facă o eventuală curăţenie. Vulturul bărbos, 
regele înălțimilor, devorează oasele abandonate după fes- 
tinul lupilor. Dovadă că, în ciuda copitelor lor adaptate 
mediului, a simțului escaladei, a largului lor câmp vizual, 
a inteligenţei şi a instinctului de aventuriere pe munte, capri- 
nele pot să o dea şi ele în bară. 

Dar să continuăm să le admirăm pe aceste acrobate ve- 
getariene. Aşa cum am aflat din unele documentare, în Italia, 
de exemplu, ibexul este capabil - pentru că învaţă de la o 
vârstă foarte fragedă urmându-şi mama - să escaladeze pe- 
retele aproape vertical al unui baraj, precum cel al lacului 
Cingino, aflat la 2.200 m altitudine. Iar asta doar pentru a 
linge nişte pietre ce conţin săruri minerale indispensabile 
în regimul lui alimentar... Şi fără să cadă, el, asul așilor, care 
e un adevărat acrobat, precum Jean-Paul Belmondo în ce- 
lebrele filme în care a jucat! 

La fel ca neînfricatele capre ce fac publicitate în 
faţa unor maşini ori oferă o latură dinamică emi- 
siunii „lubire la ţară” sau documentarelor despre 
animale, și eu învăţ să accept în viata mea prezenţa 
unei oarecare doze de risc şi de incertitudine. 
În momentul în care simt că sunt o persoană capa- 
bilă din punct de vedere fizic să fac mai mult, în- 
drăznesc să risc. Dar pentru a-mi atinge obiecti- 
vele propuse, fără a le pune în pericol, trebuie să 
le cultiv corect şi în mod constant şi să-mi dau frâu 
liber chefului de acrobaţii, chiar dacă acestea par 
modeste şi le-ar putea stârni râsul unora mult mai 
antrenați decât mine. Nu mă tem să fiu ironizată 
sau tachinată, avansez cu paşi mici, încet şi sigur, 
acceptându-mi limitele corpului, pentru a rămâne 
sănătoasă şi în viaţă. Este nevoie de ambiţie, de 
membre flexibile, de anduranţă, dar, în primul 
rând şi mai ales, de capacitatea de a mă menaja, 
ca să revin întreagă, fericită şi mândră de efortu- 


rile mele. 

LA ŞCOALĂ CA SURICATELE 


Jules Ferry 


D că aveți acasă o bibliotecă frumoasă și veche din lemn, 
plină de cărţi ce v-au marcat existenţa de cititori, ori 
poate o mobilă simplă de la Ikea, în care v-aţi adunat volu- 
mele de când eraţi tineri studenți, și dacă sunteţi şi propri- 
etari ai unui animal - un cobai, o pisică sau un câine -, 
atunci probabil că l-aţi văzut lungindu-se fericit chiar în fața 
respectivelor tomuri... Aţi rămas înmărmuriți? Aţi îndrăz- 
nit să vă gândiţi că de fapt pe animal îl interesa, de ce nu, 
cultura ori, mai rău, cultura voastră sau meseria de scriitor? 
Neajungând chiar până la a vă întreba dacă motanul ori că- 
țelul știu să citească, aţi tresărit totuși gândindu-vă la acele 
ființe umane în viața cărora cărţile nu-şi găsesc locul deloc. 
Imbecili, ei și animalele lor — oare sunt ei sau ele niște ani- 
male, trăind fără să citească -, mult mai nefericiţi decât voi 
şi mai lipsiți de imaginaţie? 

Cât despre drăguța de căţeluşă, ce se relaxează cu nasul 
în raftul de cărţi — faceţi bine măcar să lăsaţi câteva volume 
la înălțimea labelor, ale voastre sau ale câinelui, nu se ştie 
niciodată când e nevoie de ele —, poate că v-a călcat pe urme 

în domeniul educaţiei, mai ales dacă aţi ştiut să o ţineţi în 
viaţă ani buni? Dar dacă aveţi același câine de mult timp - 
10 ani cel puţin - e posibil să fie la fel de instruit precum un 
copil de aceeași vârstă care a fost deja la școală? Iată, ideea 
nu vă mai face să surâdeţi nici pe voi, nici pe câine: cine e 
cel mai inteligent, stăpânul sau animalul său? 

Pe scurt, aflaţi că, de fapt, studiile ştiinţifice au arătat că 
şi altor mamifere le place şcoala, mai precis procesul de edu- 
caţie, de transmitere a cunoştinţelor, cel puţin de-a lungul 
coastei atlantice din sud-vestul Africii (în Namibia). Avem 
aici exemplul suricatelor, supranumite „santinelele deşer- 
tului”, ale căror sunete de avertizare, prin care comunică 
grupului apropierea prădătorilor sau a altor intruși, sunt 
studiate cu regularitate, fiind cunoscut faptul că aceste ani- 
male au simţuri deosebit de dezvoltate - nu este vorba numai 
despre văz, ci şi despre auz, miros... De altfel, adulţii sea- 
mănă cu niște câini de vreo 30 cm, având o greutate de apro- 
ximativ 700 g şi fiind capabili să meargă în patru labe, dar 
la fel de bine să stea şi în două (labe), în echilibru! 

Trăind în colonii, fiind niște animale sociale și preocu- 
pate de igiena corporală a fiecărui membru (îngrijirea este 
foarte importantă la aceste vietăţi cu blană), noaptea profită 
de răcoarea din vastele lor vizuini. Ziua, ies să vâneze în spe- 
cial insecte, scorpioni, eventual şopârle, şerpi, diverse roză- 
toare, uneori chiar păsări, caută ouă, dar şi ca să strângă tu- 
berculi şi bulbi de plante. Cu aceste ocazii scrutează, din 
când în când, orizontul, ca să vadă ce se întâmplă în jur, pe 
o rază mai largă decât simpla şi mica lor siluetă: ca şi cum, 
în afară de a vă ocupa de voi înşivă, vigilenţa vi s-ar exinde 
în mod natural, urmărind ştirile regionale, naţionale etc. în 
ziare, la radio ori la televiziune. 

În această situaţie, adulţii adoptă acea postură de profe- 
sor, pentru a-i învăţa pe tineri lucrurile esenţiale: cum să 
caute, să identifice, să prindă, să desfacă, să savureze micile 
creaturi din vecinătate, fără să fie înțepaţi, mușcaţi sau omo- 
râţi... Adică, îi inițiază în arta culinară. Procesul de învăţare 
presupune mai multe discipline şi se face în etape, atât pen- 
tru profesori, cât şi pentru elevi: tinerii (şi cei mai puţin ti- 
neri!) învață să dea dovadă de răbdare şi de ingeniozitate, 
cu scopul de a evita capcanele şi riscurile la care sunt expuși 
atunci când atacă niște creaturi prea iuți ori cu un venin prea 
toxic... 

Iată o demonstraţie în legătură cu un scorpion: cum în- 
vaţă un tânăr să-l recunoască - adultul îi dă acestuia un scor- 
pion deja mort, aşa că micuțul nu trebuie decât să se ospă- 
teze liniştit din el... Mai târziu, lecţia devine ceva mai 
complexă: puiul trebuie să-şi înfrunte temerile și să demon- 
streze că este mai rapid decât duşmanul, viu de data aceasta 
(nu, nu eo luptă dintr-un joc video, este „legea junglei”, dar 
de data asta în deșert, pentru a învăţa să supravieţuiască în 
condiţiile dificile şi solicitante ale acestui mediu) — proful 
aduce un scorpion rănit, căruia i-a fost scos acul. Obiectivul: 
elevul trebuie să fie mai priceput decât animalul din fața lui, 
pregătit să înţepe, şi să-l înghită, nici prea cald, nici prea 
rece! Pe scurt, oricare ar fi specia studiată, elevul este che- 
mat să se confrunte cu lucruri şi situaţii din ce în ce mai 
complicate. Sigur că pentru adulţi a transmite atâtea cunoş- 
tințe presupune un anumit consum de energie, dar rezulta- 
tele compensează efortul depus: elevii sfârşesc prin a reuși 
să-și găsească propriul drum și să se descurce, chiar într-o 
situaţie dificilă şi într-un mediu extrem. Cireaşa de pe tort, 
ca şi la oameni: profii nu sunt neapărat părinţii „puștilor” 

care frecventează cursurile, fără să tragă chiulul. Educaţie 
foarte modernă, deci! 


Când am ocazia să studiez, fiind o persoană tâ- 
nără, aleg orientarea de care sunt interesată şi 
o fac cu seriozitate, chiar dacă, la prima vedere, 
şcoala este grea, temele sunt dificile şi educaţia nu 
pare să fie o chestiune de supravieţuire. Ca adult, 
dacă mi se oferă şansa de a urma nişte cursuri de 
reorientare profesională, având dreptul la o nouă 
şansă de a mă forma, îndrăznesc să-mi schimb me- 
seria, şi uneori chiar compania pentru care lucrez, 
făcând, poate, ceva pe cont propriu. Fiindcă vreau 
să lucrez într-un sector în care mă simt o persoană 
mai utilă şi mai împlinită. Uneori, este greu atunci 
când vrem să ajungem undeva — „câştigându-ne 
pâinea” —, trebuie să mâncăm sănătos, să ne sim- 
tim bine în pielea noastră şi să avem un acoperiş 
deasupra capului. Dar mai este nevoie să ştim 
şi să ne bucurăm puţin în fiecare zi, nu doar să 


muncim! 

URMĂRIND ÎNTOTDEAUNA 
UN OBIECTIV LA FEL CA 
PĂIANJENII 


“e tesem destinul născându-l din noi, 
precum păianjenii pânza lor. 


François Mauriac 


& 


ă vă propuneţi întotdeauna un obiectiv, încercând să fiți 

la fel de riguroşi precum aceşti geometri sau topografi 
cu opt picioare, nu e deloc uşor... De fapt, păianjenii își fo- 
losesc membrele ca la carte - picioarele şi chiar părți din 
gură - asemenea unor andrele, ca să „tricoteze” capcana ab- 
solută, ce va prinde în plasa ei lumea bună! Este o pânză 
țesută și rețesută cu dexteritate, la nesfârșit şi fără vreun aju- 
tor, sau aproape, dacă excludem punctele de sprijin vegetale 
ale lucrării lor. Ca şi cum nu ar mai trebui să te chinuiești 
cu orele obligatorii de mate, ci să asişti doar la cele faculta- 
tive, ale clubului de cusut, organizate după-amiază la şcoală 
ori miercurea, pentru adulți, fiindcă geometria se ascunde 
peste tot: de la pânza discretă a păianjenului din grădină, la 
cea a celebrului Spider-Man („Omul-Păianjen”) dintr-o se- 
rie de filme de mare succes, trecând prin reţelele secrete ale 

internetului, până la motivele repetate pe puloverele de lână 
sau pe frescele descoperite în orașele mayaşe ori incaşe etc. 


Matematică, citre, linii curbe, drepte, triunghiuri ori 
chiar cercuri în apă, trădând prezenţa insectelor acvatice, 
sau bulele de aer produse de amfibieni, fulgi de nea în formă 
de hexagon ca alveolele fagurilor de miere, ca harta Franţei, 
sau uneori ţesături mai mult sau mai puţin vagi ale pânzelor 
de păianjen, tensionate sau mai mult ori mai puţin elastice, 
în funcţie de condiţiile de umiditate, de temperatură, de di- 
recția vântului... Pânze ce pot părea reuşite din punct de ve- 
dere geometric sau, din contră, cu adevărat haotice, cel puţin 
la prima vedere. Sau poate nu, dacă le privim mai de aproape, 
cu lupa? 

În sfârşit, la fel ca scorpionii şi acarienii din familia lor, 
un fel de zei Shiva ai lumii animale, păianjenii au opt pi- 
cioare care, subțiri sau groase, nu contează, îi fac să cadă în 
transă pe arahnofobi! Asta când nu fac direct un atac de pa- 
nică, încremenind pe loc, chiar înainte de a se umfla ca niște 
baloane (edemul Quincke) sau ca niște peşti-balon... 

O soartă destul de nedreaptă dacă ne gândim la admira- 
torii, totuşi puţin numeroşi, ai acestui monstru - păian- 
jenul - şi ai operelor sale, pasiune pe care şi-o întrețin la ci- 
nematograf sau cu ajutorul benzilor desenate ce povestesc 
aventurile agilului Spider-Man, un tip suplu, deci şi fără 
vârstă, care pluteşte în aer, printre clădiri, cu capul acoperit 
de o cagulă, purtând nişte colanți şi un tricou mulat. Acest 
rege al cascadoriilor urbane, poate un adept banal al esca- 
ladelor pe stâncile naturale, cu fața descoperită în restul tim- 
pului, are fericita idee să-şi care echipamentul direct în cos- 
tum: ceva cu care să se asigure, fără cârlige, dar cu corzi, ca 

un fir de mătase de păianjen care îi iese din pumnii supli. 
În realitate, în cazul păianjenilor, din abdomen trei perechi 
de canale - de glande - secretă o mătase lichidă transfor- 
mată în fibrile, apoi în fire elastice rezistente, care permit, 
în funcţie de specie, formarea firelor, a plaselor sau a pân- 
zelor regulate ori neregulate. 

Unii păianjeni lucrează, de exemplu, ţesând firele. E ceea 
ce face păianjenul de grădină ori cel de casă: ştiţi voi, chestia 
aia maro și păroasă căreia pare să-i facă o plăcere diabolică 
să surprindă oamenii seara, nu departe de oglinda din baie, 
sau, mai rău, dimineaţa, sub aspiratorul pregătit să fie folo- 
sit la curăţenie, sau chiar mai tonic, pe peretele din sufrage- 
rie, în timp ce lumea s-a instalat liniştită pe canapeaua din 
piele, cu lumina stinsă, concentrată pe un thriller cu un bu- 
get impresionant, menit să impresioneze cu totul: cu sune- 
tul său şi cu imaginile virtuale, pe un ecran uriaş! Şi toate 
acestea pentru o creatură minusculă, cu opt picioare, ce se 
plimbă în realitate prin cameră... 

Alţii, artiști ai naturii, realizează opere de artă în nici o 
oră, uneori în formă de soare ca în desenele copiilor. Ţesă- 
tura razelor porneşte din centru şi restul se face ca o spirală 
împletită deasupra, cu porțiuni uneori apropiindu-se de mij- 
loc - centripete -, alteori depărtându-se de această parte 
esenţială, ce constituie inima pânzei, într-o mişcare centri- 
fugă. Fiecare țesător, ori ţesătoare, cu tehnica sa! Diversitatea 
acestor plase de pescuit artitecturale demonstrează că fru- 
museţea pânzei nu e esenţială pentru toți păianjenii. Scopul 
este „pescuitul”, cum spun tinerii: mâncarea adică şi, even- 
tual, reproducerea. Creativitatea este secundară, instinctivă. 
Nu se pune deci problema, pentru aceste minuscule never- 
tebrate sălbatice, de dorinţa de a-şi impresiona puii - dacă 

nu imensele vertebrate care se pot înspăimânta! - cu pânze 
de câțiva centimetri ori de mai mulți zeci de metri, spânzu- 
rându-le delicat între tijele plantelor, cu flori sau nu, pen- 
tru a vedea lumea în culori, eventual primăvara sau vara la 
răsărit... 

Este adevărat că pânzele sunt mai uşor de observat atunci 
când sunt acoperite cu boabe de rouă ori luminate de scân- 
teierea unui început de zi care se anunţă însorită. Deci, nimic 
surprinzător că sunt mai vizibile - şi, în plus, intrarea la ex- 
poziţie e gratuită... — în preajma bălților din zonele rurale, 
asemenea operelor păianjenilor ţesători de pânze rotunde, 
poziţionaţi adesea cu capul în jos, pândind mijlocul „tablo- 
ului” și așteptând ca o insectă să-și prindă picioruşele ori 
aripile înăuntru! 


Dacă am chiulit de la orele de matematică atunci 
când eram la şcoală, acum, fiind o persoană adultă, 
încerc să recuperez, înțelegând, o dată pentru tot- 
deauna, că cifrele şi chestiunile de unghi (ca cel pe 
care îl formează acele ceasului meu de mână), si- 
metria şi geometria se ascund şi în natură — și ea 
ne poate învăţa ce înseamnă precizia sau exactita- 
tea. Foarte importantă în viaţă nu numai pentru a 
ajunge la timp şi bine îmbrăcat la o întâlnire! 

GRĂDINARI CA ŞOARECII 


prea cetate te arc 


SI A T aa 


Philippe Geluck 


| viața reală, oamenii nu iubesc șoarecii, cu excepţia poate 
a celor din desenele animate ale lui Walt Disney ori pro- 
duse de Warner Bros. În acest caz, vorbim despre celebrul 
Mickey Mouse, născut în 1928, şi de iubita lui, Minnie, amân- 
doi complici ai câinelui Pluto, ori despre Jerry, drăcuşorul 
care din 1940 îl calcă pe bătături pe motanul Tom. Pisicile 
își petrec timpul vânând şoareci, dar continuă să se îngrașe 
din cauza mâncării speciale pe care le-o dau oamenii, aceş- 
tia mulțumindu-le, poate inconștient, pentru că îi scapă de 
maleficii şoricei din casă ori din apartament... 


Uneori, aceștia îi fac pe oamenii de rând să se gândească 
la animăluţele de laborator, albe şi cu ochi roşii, ţinute în 
cuști și supuse la tot felul de teste cutanate ori de compor- 
tament, poate „inumane”... exact! Alteori, dintr-odată, ne 
evocă mizeria fostelor cartiere din acele epoci în care, în re- 
alitate, străzile erau pline de rozătoare mult mai mari, dar 
din aceeaşi familie: şobolanii, ce mișunau printre cadavre. 

Multă vreme au circulat poveşti despre aceste creaturi, res- 
ponsabile de apariţia ciumei negre, care în secolul al X V-lea 
omora 50 de milioane de europeni, fiind capabilă să ucidă 
în doar câteva zile o familie întreagă. În faţa inamicilor in- 
vizibili, se vorbea despre teroare. Un oraş ca Marsilia, situat 
în sudul Franţei, şi-a pierdut în felul acesta, în mai puţin de 
un an, în vara lui 1720, jumătate dintre locuitori. Cădeau ca 
muştele... La sfârşitul secolului al XIX-lea, unul dintre adep- 
ţii lui Pasteur, Alexandre Yersin, găsea în corpul şobolanilor 
un potenţial responsabil al declanșării pandemiilor: un bacil 
pe nume Yersinia pestis, pe care l-a izolat la Hong Kong. Mai 
târziu, la Bombay, un alt adept al lui Pasteur identifica niște 
purtători ai bacteriei (de la rozătoare la om): puricii şobo- 
lanilor. Ipoteza a fost reiterată în secolul XX, când acuzaţiile 
au fost îndreptate, de data asta, asupra puricilor și a păduchi- 
lor umani. Pe scurt, prezentă încă în secolul XXI în unele 
ţări sărace din emisfera sudică, ciuma a ucis, între anii 2010 
şi 2015, conform Organizaţiei Mondiale a Sănătăţii, aproape 
600 de indivizi, chiar dacă în realitate cei afectați sunt de cinci 
ori mai numeroşi... 

O victimă deja slăbită poate muri în trei zile de forma pul- 
monară a ciumei, ori într-o săptămână, de cea bubonică. Asta 
nu înseamnă că trebuie să acuzăm toate rozătoarele plane- 
tei: de la adorabilul şoricel domestic, la maleficul şobolan 
cenușiu sau la şobolanul-cârtiță, trecând prin familia ham- 
sterului sau a cobaiului cu care se joacă copiii şi ajungând 
la veveriţă sau la castorii americani ori europeni. Şi nici mi- 
lioanele - miliardele - de mouse-uri („şoarecii” din dome- 
niul informatic), pline de bacterii sau de virusuri, care la 
rândul lor au invadat, de o manieră mai vizibilă, nu solul, 
de data asta, ci aproape întreaga noastră viaţă cotidiană! 

Există un risc, evident mult mai mare, de contaminare bac- 
teriană sau virală de la un şoarece, sau poate într-o sală de 
examinare dintr-un spital, într-un laborator de cercetare 
medicală și un start-up al lumii digitale în plină dezvoltare 
decât acasă, în modestul vostru birou. Dar atunci ce lucru 
constructiv sau util putem spune în legătură cu o posibilă 
legătură între şoareci şi oameni? Puteţi — sau pot doar eu - 
să vă purtaţi ori să gândiţi ca un şoarece şi în ce fel v-ar fo- 
losi asta? 

Ei bine, dacă Mickey ni se pare aşa de simpatic este poate 
pentru că latura folositoare a şoarecelui era mai evidentă în 
anii 1920, pe când lumea era mai mult agrară decât indus- 
trializată, iar pământul conta mai mult decât războiul... Re- 
zultatul: indivizii pe care încă nu-i numeam agricultori, dar 
care munceau pământul fără motoare electrice, pentru că 
trebuiau să mănânce bine, remarcaseră probabil, cu un oa- 
recare amuzament, că şoarecii se zbenguiau prin găuri, scor- 
moneau solul, care dintr-odată se aera ca şi cum ar fi fost 
răscolit cu furca! Şi munca asta cu furca poate fi extrem de 
grea, cea de care e nevoie ca să răstorni şi să oxigenezi solul: 
toţi micii grădinari o ştiu prea bine... 

În plus, şoarecele perpetuează un mod de viaţă îndepăr- 
tat de cel aerian, al păsărilor (adesea diurn), ce depun ouă 
asemenea reptilelor, şi chiar dacă neașteptat, mai apropiat 
de cel al liliecilor, mamifere nocturne, ce trăiesc mai mult 
cu capul în jos în repaus, dar care ştiu să zboare cu capul sus 
(şi ai căror embrioni se dezvoltă, ca la toate mamiferele, în 
uterul mamei). Totuşi, asemenea păsărilor şi liliecilor, șoa- 
recii împrăștie seminţele doar deplasându-se, facilitându-le 
astfel călătoria şi reducând declinul biodiversităţii vegetale. 
În fine, şi aici este vorba mai mult despre salvarea unor specii 

mai mari de animale din lanţul trofic: șoarecele e, poate, pra- 
da pisicilor din oraşe, dar în stare sălbatică, la ţară, le trezește 
instinctele ucigașe răpitorilor de noapte, târâtoarelor pre- 
cum șopârla ori şarpele sau vânătorilor precum vulpea sau 
chiar lupul! Cu atâta rezistenţă şi abilitate la grădinărit și la 
joaca de-a v-aţi ascunselea cu cei mai mari ca el, ar trebui să 
ne scoatem pălăria în faţa şoarecelui, nu credeți? 


Moarte şobolanilor ori stop pisicilor? Şi să mai 
terminăm cu acest dezgust pe care îl avem cel mai 
adesea faţă de şoarece, ce face atât de mult bine 
solului, chiar în suferinţă. Probabil că îi ajută — 
chiar dacă ei nu prea sunt conştienţi de asta — și pe 
grădinarii neprofesionişti care, deşi îşi iubesc şi 
îşi cultivă cu mare grijă mica bucată de teren, nu 
dispun decât de o greblă şi o furcă. Tractoarele 
sunt pentru agricultori... Uitaţi, eu trăiesc la oraş, 
într-un apartament. Dar dacă aş fugi la florărie 
să-mi iau câteva ghivece de flori, puţin pământ, 
nişte seminţe, o lopăţică şi o furcă, ca să-i imit pe 
şoarecii-de-câmp? 

DULGHERI 
PRECUM CASTORII 


Hervé Lauwick 


pe: chiar şi castorii se distrează când află că zidarii şi 
instalatorii profesioniști, asemenea tinerelor cupluri, 
merg la cumpărături de materiale de construcţii (lemn, şi 
nu numai: marmură, cupru, cositor etc.) la Castorama€ (un 
retailer francez de bricolaj și materiale de construcții)? 

În fine, e posibil ca drăguţul de castor care se bălăceşte 
în iaz, stăpânul barajului sau al adăpostului său, să se bucure 
de foarte multă apreciere în rândul meșşteşugarilor și al ar- 
tiştilor... Simone de Beauvoir (1908-1986), libertina scrije- 
litoare pe hârtie, filozoafă şi romancieră — ce scrie în celebra 
sa carte Al doilea sex: „Nu ne naştem femei, ci devenim.” 
(1949) —, nu era oare numită „Castorul” de către colegul ei 


76 | CAROLINE LEPAGE 


filozof, Jean-Paul Sartre (1905-1980), autor al lucrărilor 
Greaţa, Imaginarul, Fiinţa şi neantul, Reflecţii despre ches- 
tiunea evreiască, Existenţialismul este un umanism sau Scri- 
sori către Castor...? 


Iată şi un pont: se pare că originea acestei porecle date 
de Sartre lui Beauvoir nu are legătură nici cu micul mamifer 
inteligent, cu un „creion gros de lemn” între labe, nici cu 
Castor și Pollux - elefanții inseparabili, păstraţi în captivi- 
tate în menajeria Grădinii Botanice din Paris şi ucişi, apoi 
mâncaţi, la sfârşitul anului 1870, în timpul asediului Parisu- 
lui —, ci cu supranumele dat acesteia de René Gabriel Eugene 
Maheu, profesor de filozofie la Londra, deoarece în engleză 
termenul care desemnează „castorul” este beaver. Beaver, 
Beauvoir: rămâne să hotărâți singuri dacă această compa- 
raţie vi se pare puţin trasă de păr ori logică şi amuzantă. 
De unde și ideea că nu trebuie să fiți neapărat perfect bilingvi 
pentru a face schimb de scrisori cu indivizi ce vorbesc o altă 
limbă - traducerea mot ă mot rămâne mereu riscantă -, 
în timp ce a avea ureche muzicală și un oarecare umor uni- 
versal şi a vă purta cu o oarecare lejeritate vă permit să legaţi 
prietenii dincolo de frontiere și să vă înţelegeţi cu ceilalți 
în punctele esenţiale, în ciuda tuturor neajunsurilor... 

Oare castorul posedă atâtea calităţi? Cu coada lui lată şi 
groasă — cârmă şi nu numai —, pe vremuri era mult mai răs- 
pândit în Europa decât nutria din America de Sud, adusă pe 
continentul nostru în secolul al XIX-lea şi supranumită „cas- 
torul bălților”, pentru că seamănă vag cu castorul european, 
ce odinioară era răspândit până în Asia, înainte de a fi vânat 
de oameni pentru carne, blană şi glandele anale! Acestea din 
urmă secretă castoreum, o substanţă cu miros de mosc, care 

îi permite animalului să-şi marcheze teritoriul, fiind folosită 
în „medicină” ca afrodiziac sau ca tratament împotriva du- 
rerilor de cap, a febrei etc., și care conţine acid salicilic, apro- 
piat de principiul activ al aspirinei... 

În prezent, mai putem găsi castoreum în străinătate, în 
parfumerii, ori sub formă de arome în magazinele de dul- 
ciuri, de băuturi ori în gelaterii. Trăiască congelarea, chimia 
organică ori bucătăria moleculară? 

Fiind ameninţat cu dispariţia, castorul a devenit o specie 
protejată (la fel ca nutria). În ultima vreme, a început să re- 
vină în zonele umede de unde dispăruse, exact ca meşteşu- 
garul de duminică la Castorama€... Din fericire, pentru că 
este un expert în silvicultură şi în construcţii, e cel mai bun 
paznic al pânzelor freatice, rezervoarele noastre de apă 
dulce! Muncitor neobosit, tăietor de lemne, scufundător in- 
genios în râuri şi specialist al întreţinerii mediilor acvatice 
din păduri, castorul este adaptat acestui ecosistem graţie 
anatomiei sale craniene şi psihologiei pe care o îmbrățișează. 

Are o excelentă vedere nocturnă, un pince-nez natural — 
nări obturabile —, o dantură rezistentă (problema e că nu se 
mulţumeşte să mestece visător capătul creionului colorat 
sau nu) şi peri specializaţi pe cap, care îi permit să simtă lu- 
cruri ce nouă ni s-ar putea părea invizibile noaptea, fără să 
rişte „să încline steagul”, în ciuda absenței luminii. 

Capacitatea sa de termoreglare este legată de un membru 
la care nu v-aţi aştepta, și anume coada - pe care vara cas- 
torul şi-o înmoaie în apă rece, ca să-şi reducă temperatura 
internă —, precum şi de blana lui, care îi ţine destul de cald 
peste stratul de grăsime, ca să poată suporta mai uşor fri- 
gul iernii... Asemănător cu solitara vidră, a cărei familie 
a fost descrisă în 1838 de ornitologul şi omul politic francez 

Charles-Lucien Bonaparte (1803-1855), nepot al generalului 
şi al primului împărat al francezilor, Napoleon Bonaparte 
(1769-1821), castorul este totuşi foarte frumos în haina lui 
care îi ţine loc şi de combinezon de scafandru. Iar cireaşa de 
pe tort: acest animal e şi vegetarian, şi ecologist. Nu con- 
sumă carne, nu cântăreşte mai mult de 15 până la 35 kg, la 
o lungime de 70 cm până la 1,35 m, şi preferă să se hrănească 
cu plante sălbatice, pe care le poate digera de două ori, dacă 
excrementele lui moi nu sunt înghiţite înainte de peştii din 
vecinătate, gurmanzii lui de peşti!... În plus, e monogam! 
Un romantic adică, la fel ca dulgherul de duminică. 


Dacă în vremurile în care încă ne jucam de-a 
Războiul nasturilor sau de-a Robin Hood prin pă- 
duri am participat deja în echipă la construirea 
unor mici cabane sau adăposturi, doar folosind 
crengi, cu sau fără frunze, unde să ne ascundem 
cu toţii, odată ajunsă o persoană adultă nu-mi voi 
abandona niciodată pasiunea pentru lemn. Şi dacă 
nu am mijloacele necesare pentru a-mi achiziţiona 
o haină de castor şi nici inventivitatea ce vine la 
pachet cu ea, voi investi într-un impermeabil, nu 
foarte scump, care îmi va permite totuşi să înfrunt 
umiditatea, fără să mă înec sub ropotul picături- 
lor de ploaie, pe când îmi fac plimbarea obişnuită 
undeva pe un drum de ţară sau până la Castorama€. 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Orientare şi motivaţie 


Învăţ să ies din zona mea de confort şi să-mi 
asum mai multe riscuri în viaţa de zi cu zi. 


Avansez pas cu pas: încet, dar sigur, fixân- 
du-mi obiective realizabile. 


Invăţ toată viaţa ca să-mi pot cultiva setea de 
cunoaştere şi ca să lucrez într-un domeniu în 
care să mă simt o persoană împlinită. 


Mă plimb mai des în natură, învățând astfel şi 
ştiinţele precise: simetria şi geometria se gă- 
sesc peste tot în jur. 


4 
4 
V 


REACTIVI LA 
UNDELE LUMINOASE, 
SONORE ŞI 
ELECTROMAGNETICE 


UMEFLAŢI CA PEȘŞTII-BALON 


ca D să le dea zile. 


„Peştişorul şi pescarul”, 
Jean de La Fontaine 


( se simte stresat sau abordat de prea aproape, de- 
ranjat, peştele-balon are o strategie de apărare care îl 
face foarte vizibil şi să arate nostim: pare că se umflă cu aer, 
peste tot, chiar şi la nivelul capului. Astfel, acesta devine, în 
funcţie de nivelul de cunoştinţe al scafandrilor ori al vizita- 
torilor acvariului care asistă la spectacol, fie comic, fie sur- 
prinzător ori de-a dreptul neliniștit. 


Mai rău e că, în starea lui normală, cea de calm, acest peşte 
din mările tropicale, ce are neşansa să pară foarte drăgă- 
laş, asemenea lui Gizmo (un mogwai) din filmul Gremlins 
(„Gremlinii”), sfârşeşte uneori drept o veioză foarte urâtă! 
Când înoată liniștit, dă impresia că zâmbește în permanență. 
Dar, în momentul în care îl deranjează ceva ori de el se apro- 
pie un peşte dintr-o altă specie, identificat ca un potenţial 
pericol sau nu, dintr-odată se umflă! De altfel, când Nemo 
se află închis în acvariul dentistului, se întâlneşte cu faimo- 
sul peşte-balon, care se umflă atât când vrea să spună da, cât 

şi pentru nu, adică de fiecare dată când se supără şi când 
„dinţarul” îşi scoate instrumentele de tortură cu rotiţe ori 
cu aer rece, ca să măcelărească cu graţie gura pacientului său 
american carnivor. 

Sub apă, deci, peștele de la tropice se umflă cu apă, dar 
este capabil să o facă și cu aer. Poate că este o metodă de 
a le transmite intrușşilor prost-crescuţi: „Mă umflați sau îmi 
pompaţi tot oxigenul? Aer, trebuie să respir!” 

Povestea nu ne spune însă dacă acest peşte se umflă şi cu 
apă, şi cu aer atunci când i se face prea cald în mare. În tot 
cazul însă, metoda pare eficace de cele mai multe ori. Poate 
că oamenii ar trebui să ia exemplu de la peştele-balon, afi- 
şându-și cu sinceritate, pe faţă, starea de spirit dintr-un anu- 
mit moment ori dintr-o perioadă a vieţii lor și admițând fără 
ezitare: „Nu sunt de acord, mă umflaţi cu prea mult aer! 
Lăsaţi-mă în pace!”, înainte de a sfârși morţi prin asfixiere, 
într-o situaţie sau într-o mulțime în care se simt inconfor- 
tabil. Şi ca să nu mai fie luaţi vreodată drept nişte dez- 
umflaţi... 


Rareori îmi ascund exasperarea în faţa cuvin- 
telor, a acţiunilor şi a oamenilor care mă necăjesc. 
Nu ezit să fiu o persoană ,umflată” în afirmaţiile 
pe care le fac (sperând să nu înghit prea mult aer 
în timpul discursului în care mă apăr): sunt pro- 
priul meu avocat, ca peştele-balon... 

FLUORESCENȚŢI NOAPTEA 
CA MEDUZELE ȘI CORALII 


“Noaptea avem nevaig 
să credem în soare. 


Jean-Yves Boulic 


L sunt albe, negre, tigrate sau pătate. Noaptea, când 
ochii le strălucesc ca nişte faruri albe de la mașini (pe 
vremuri în Franţa, din 1936 până în 1993, galbene ca flacăra 
unei lumânări, pentru că această lumină era considerată mai 
puţin orbitoare), ni se pare că toate pisicile sunt negre. Dar 
pentru cel ori cea de la volan imaginaţia e mai prolifică la 
orele nopţii. Mai ales când prinde o viteză mare, când nive- 
lul de concentrare și de vigilenţă al întregului sistem nervos 
diferă în raport cu al celorlalți călători sau pasageri, în spe- 
cial la orele la care, în mod natural, corpul se pregăteşte 
de somn, la lumina stelelor... Specia umană a ieșit de mult 
timp din peşteră, dar rămâne diurnă, adică mai activă ziua. 
Ca urmare, acuitatea vederii sale se diminuează odată cu lă- 
sarea serii. Şi în plus, când începe să bată vântul şi îşi mai 
bagă coada şi ceața, ori ploaia — sau mai rău, ninsoarea —, 
condusul poate să se transforme repede într-un infern. Deci, 


w) 


dacă aceste animale cu o „privire ciudată” noaptea ar fi avut 

strălucita idee să poarte faimoasele veste de culoare gal- 
ben-fluorescent, cu benzi argintii, poate că noi nu am mai 
fi ajuns să le confundăm, prin ceața apărută brusc, cu nişte 
fantome ori cu cine ştie ce creaturi monstruoase... Și poate 
că acele semnale luminoase ca niște panouri strălucitoare 
aflate pe şosele ar reuşi să mai reducă din gravitatea şi frec- 
venţa accidentelor, a ieşirilor în decor, a tamponărilor de 
copaci sau cu alte maşini ori a lovirii unor pietoni, la ţară, 
dar şi la oraş. 

Pe scurt, îmbrăcaţi cu vestele lor fără mâneci, vizibile în 
mod diferit noaptea sau ziua, oamenii s-au mulțumit să co- 
pieze natura, cu scopul de a reduce gradul de mortalitate de 
pe șosele. Sau poate că a făcut-o stilistul care a creat acest tip 
de haine. Karl Lagerfeld însuși, cu ochelari negri, mănuși şi 
smoching pe sub vestă, ca un pasager extrem de şic pentru 
un exercițiu la bordul unui vas de croazieră, nu a ezitat să 
intre în apă ca să-i facă reclamă. Să precizăm că, alături de 
triunghiul roşu şi de sloganul „E galbenă, e urâtă, nu se asor- 
tează cu nimic, dar vă poate salva viaţa!”, celebrul director 
artistic al Casei Chanel poza pentru acel instantaneu din 
2008 în sprijinul siguranţei rutiere, cu ajutorul a nu mai 
puţin celebrului software Photoshop. Trăiască publicitatea 
nocturnă, trucată deci! Pentru că în viaţa reală şoferul se ex- 
pune unui risc pe orice şosea conduce, chiar din momentul 
în care este obligat să părăsească de urgenţă, noaptea, habi- 
taclul cuştii de metal, armura protectoare, mergând pe mar- 
ginea drumului, dacă nu cumva chiar printr-un şanţ plin cu 
ierburi înalte. Tractoarele (asemenea utilajelor de deszăpe- 
zire iarna) sunt niște autovehicule utile, dar care nu-şi pot 
petrece toată ziua pe şoselele unei ţări pentru „a curăța” ceea 
ce ajunge să dea pe dinafară în zonele udate frecvent... 

Tocmai în „ţara sirenelor” se găseşte cea mai impresio- 
nantă manifestare a acestei luminoase inspiraţii de origine 
naturală. Astfel de creaturi acvatice din încrengătura Cnida- 
ria, printre care meduzele, anemonele(-de-mare) şi coralii, 
sunt animale primitive, carnivore, de apă dulce și sărată, ce 
trăiesc la adâncimi mici, dar şi în canioanele abisale. 

De mulţi ani oamenii de ştiinţă trag semnale de alarmă 
pe tema barierelor de corali care se albesc şi mor literalmente 
de cald în zonele tropicale! Consecința: coastele din aceste 
regiuni sunt în pericol, insulele ajung să fie ciopârţite, iar 
siguranţa alimentară a oamenilor nu mai este întreținută 
prin intermediul unui pescuit durabil, fiindcă vegetaţia ma- 
rină şi peştii ce trăiesc în simbioză pe şi în jurul recifelor de 
corali dispar odată cu aceste habitate care îi protejează. 

În mod normal, coralii şi meduzele sunt fiinţe solitare 
sau organizate în colonii. Se întâlnesc în apele reci unde sunt 
ignoraţi de marele public, dar îi atrag pe scufundătorii cu- 
rajoşi şi pe cunoscători. Cresc mult mai lent decât verii lor 
din apele calde, care trăiesc mai aproape de suprafață în zo- 
nele tropicale cu o puternică activitate vulcanică submarină 
şi unde soarele bate cu putere. Acolo, coralii nu sunt niște 
„feţe palide” atunci când sunt bolnavi, ci foarte colorați şi 
fosforescenţi noaptea, sub lumina lunii! 

Ziua, echipați doar cu un simplu şort, o mască, un tub 
de respirat sub apă și nişte labe de scafandru, este posibil 
să-i admiraţi culorile - când sunteţi într-o excursie sau în 
timpul unei scufundări -, mergând de la roz la violet, tur- 
coaz, nuanţe de verde, albastru, portocaliu, galben etc. Un 
spectacol vivant splendid, garantat, ori, din contră, depri- 
mant ca moartea, când devin albi ca laptele de vacă! Impresia 
că vizitează un cimitir îi poate face pe scufundători să simtă 

că se sufoc, trăind o spaimă cu atât mai greu de stăpânit cu 
cât este legată de o creștere puternică a temperaturilor în 
regiune, din cauza schimbărilor climatice ce au loc la nive- 
lul planetei. În caz de poluare ori de criză, excesul de căldură 
duce la pierderea vegetaţiilor primitive din țesuturile lor: 
este vorba despre minusculele dinoflagelate unicelulare, 
nişte alge microscopice care le dau acele culori ziua şi le fac 
fluorescente noaptea. Doar profesioniștii, biologi ori sca- 
fandri, dispun de tehnici şi de aparate de filmat costisitoare 
care îi ajută să observe cât mai exact aceste fenomene natu- 
rale uimitoare. 

Dar în laboratoarele de cercetare ştiinţifică, ca şi în ma- 
rile acvarii, unde deopotrivă cei mici şi cei mari pot profita 
în mod egal de ceea ce descoperă, specialiştii elaborează me- 
tode de încălzire şi de iluminat prin tuburi albastre, la lu- 
mină neagră etc., pentru a reproduce în mod artificial această 
revelare a invizibilului pentru ochii obişnuiţi ai muritori- 
lor... Fără să intrăm în prea multe detalii, fluorescenţa re- 
prezintă absorbţia unei lumini excitatoare, la o anumită lun- 
gime de undă, şi reemiterea ei la o altă lungime. Astfel, o 
specie de coral, inundată cu o lumină albastră sau neagră 
(compusă din violet și UV aproape de vizibil), de exemplu, 
o trimite înapoi într-o altă culoare (verde, galben etc.). 
Această reacţie îi permite animalului - coralul aparţine reg- 
nului animal, chiar dacă are şi organisme vegetale în ţesu- 
turile lui - să se protejeze de efectele negative ale razelor de 
soare. În fapt, lumina pe care Soarele o trimite pe Pământ 
reprezintă o radiaţie electromagnetică din care o parte este 
vizibilă pentru ochiul uman (pentru lungimile de undă cu- 
prinse între 380 şi 780 nm) și alta invizibilă, alcătuită din 
ultraviolete (UV, de la 40 la 380 nm) şi infraroşii (IR, de la 

780 nm la 1 mm). Razele UV pot provoca grave leziuni ale 
ochilor şi ale pielii, mai ales la persoanele cu ten alb şi ochi 
deschiși la culoare, „bronzarea” fiiind un efect natural de 
apărare, dar insuficient pentru cei mai sensibili: de unde 
obligativitatea de a purta ochelari adaptaţi şi de a proteja 
epiderma, chiar şi în apele din zonele de risc. Asta face şi 
coralul, expus în mod periculos la UV, dar care are nevoie 
de lumina soarelui, dacă trăieşte în ape cu o adâncime mică. 
Proteinele pe care i le aduc organismele vegetale cu care tră- 
ieşte în simbioză - dinoflagelatele unicelulare, microalge ce 
realizează fotosinteza asemenea plantelor de uscat (atât de 
utile producţiei de materie organică şi care eliberează oxi- 
gen, facilitând respiraţia mamiferelor şi nu numai...) — se 
numesc fotoprotectoare. Pe lângă faptul că sunt colorați, 
pigmenţii fluorescenţi ai coralilor, capabili să convertească 
razele nocive ale soarelui în lumină cu alte lungimi de undă, 
vor acţiona și ca antioxidanți, drept răspuns la stres! Propria 
poveste din 2018 nu ne spune încă dacă vom vedea în cu- 
rând pe coastele franceze ale Mediteranei crescând corali ca 
aceia din Marea Roşie, dar organismele fluorescente, gal- 
bene, roz sau portocalii vor avea zile bune în viitor doar dacă 
galii vor continua să-şi manifeste preocuparea pentru creş- 
terea puternică a nivelului oceanelor şi pentru încălzirea 


globală... 

Îndrăznesc să port tuşe de galben-fluorescent 
pe haine ori pe bascheţi, chiar dacă nu am maşină, 
şi deci nici vesta din dotare, ignorând preţul li- 
trului de combustibil, pentru că merg mult pe jos, 
dar nu şi pe cel al sticlei cu apă, deoarece trebuie 
să mă hidratez cu regularitate. Pe jos — în mers? 
O, da... —, alergând uneori chiar şi seara, fiindcă 
picioarele mele nu sunt pneuri, iar deplasările sunt 
mai lente decât cele într-un automobil condus de 
un şofer eventual „aburit”, după un pahar sau 
două, investesc cu regularitate în nişte încălțări 
bune şi în veste care să fie vizibile în timpul curse- 


lor mele nocturne. 

ELECTROSENSIBILI 
CA ORNITORINCII 


Oscar Wilde 


i 


A povestea asta o să vă dea fiori reci pe şira spi- 
nării, în ea fiind vorba despre un mamifer veninos, cu 
blană şi cioc de rață, plin de senzori (electroreceptori), ca- 
pabili să detecteze câmpurile electrice... De înălţimea unui 
câine - având în jur de 50 cm -, este activ noaptea, când se 
scufundă cu plăcere în apă, şi trăiește în Australia. Nu că aţi 
fi prea sensibili ca să vă intereseze istoria naturală din me- 
diul rural - ori poate că se găsesc unii printre cei din jurul 
vostru care se dovedesc a fi niște duri ai junglei urbane? -, 
iar aici nu este vorba despre emoţii, sentimentalism, păs- 
traţi-vă lacrimile pentru voi, dar din momentul în care omul 
abordează cazul acelui electro... — cum i-o zice —, nimeni 
nu mai râde. Electro... ce? Muzică? Electricitate? Sigur, nu 
uitaţi însă că sistemul vostru nervos se bazează pe circulaţia 
curentului electric de-a lungul fibrelor nervoase, mai groase 
ori mai subțiri (ca firele ce se văd întinse peste tot în casele 

moderne), pe mesaje nu întotdeauna conectate pe care ne- 
uronii sunt însărcinaţi să le transmită spre trunchi şi mem- 
bre, totul în conexiune directă cu creierul. Așadar, v-aţi în- 
cărcat bine bateriile azi-dimineaţă când v-aţi trezit...? 


În acest punct al lecturii, imaginaţi-vi-i deja pe aceia pe 
care o astfel de înțepătură de atenţionare medicală, psiho- 
logică, ca să fim mai precişi, îi înspăimântă: „grefele” cardi- 
ace, „stimulările” cu un electrod în cutia craniană, la nivelul 
unui mușchi sau al altuia, ori pe un organ, „protezele” de 
genunchi sau şold, care se realizează în mod normal la spi- 
tal, în interiorul unor mașinării impresionante, la fel de ne- 
liniştitoare ca niște sicrie futuriste, „înţepăturile” unui in- 
strument electronic care pe vremuri era doar mecanic, 
„ghionturile” cu scaunul cu rotile care se mişcă la fel de re- 
pede ca un scuter şi din care nu te mai ridici niciodată. 

Din fericire, pentru moment - oare încă pentru cât 
timp? — aceste lucruri nu-i privesc decât pe foarte puţini 
dintre noi... Dacă nu sunteţi „bolnavi, ci doar proprietari 
şi dependenţi de smartphone, pe care refuzaţi să-l lăsaţi din 
mână chiar şi în timpul unei cure de dezintoxicare sau de- 
toxifiere oferite de patronul vostru (ecologist!), nu veţi fi 
neliniștiți, ci doar puţin surprinşi, imaginându-vă situaţia 
din acest unghi... 

Aşadar, cum pot circula volţii prin corpul vostru la fel ca 
în smartphone-ul pe care îl puneţi la încărcat în prizele mon- 
tate pe perete, într-o relaţie foarte îndepărtată cu o centrală 
nucleară de undeva dintr-o ţară ameninţată de încălzirea 
globală, şi pe ecranul căruia vă treceţi degetul arătător cât 
e ziua de lungă? Degetul mare... Poate că ecranul vă în- 
carcă cu electroni ori vă descarcă de ei, „iritați” precum un 


ACŢIONEAZĂ ŞI GÂNDEŞTE CA ANIMALELE | 91 


informatician care lucrează în serviciul public şi încearcă să 
repare software-ul pentru impozite ori altă drăcie de felul 
ăsta? Şi poate că voi înşivă vă veţi transforma în nişte roboți, 
dacă continuaţi să o ţineţi tot așa, iar într-o zi va fi nevoie să 
vi se taie arătătorul? Asta dacă în viitor vor mai exista mă- 
celari buni, pentru că medicii chirurgi lucrează şi ei în sălile 
de operaţie cu instrumente și aparate conectate... Ce are de 
spus mâna voastră? Nu vă înţepeneşte degetul mare la fel ca 
gâtul de atâta folosire exagerată a telefonului mobil? Iar 
ochii, mai văd ei ceva cu tot soarele ăla ce vă bate din ce în 
ce mai puternic în ecran? Spatele e bine şi el, încovrigat, ca 
să vă puteţi apropia destul de mult de acel obiect minuscul, 
cu puterea înspăimântătoare a unui computer, în timp ce în 
jurul vostru lumea continuă să se învârtă? Of, alte simţuri - 
alți mușchi? - încearcă să preia controlul, pentru a vă mai 
cruța puţin, permițându-vă să continuaţi să mergeţi cât de 
cât drept şi în echilibru, în aceste condiţii inumane. Care? 
Poate că nu veţi şti niciodată, pentru că sunt deja prea afec- 
tate de malnutriție - răul secolului, al secolului XX... -, de 
poluarea aerului şi a apei, sau poate că lucrul ăsta vă face să 
muriți de spaimă: vederea vă slăbește (noaptea nici nu mai 
vorbim), mirosul vi se modifică, ca să nu mai pomenim de 
gust, alimentele sunt din ce în ce mai puţin apetisante, nici 
măcar plăcute la vedere, ce să mai vorbim despre procesul 
de digestie? Pentru numele lui Dumnezeu, fiți exigenţi când 
vine vorba despre calitate sau... recăpătaţi-vă controlul asu- 
pra propriei sănătăţi şi lăsaţi deoparte nenorocitul ăla de 
telefon mobil ca să vă puteţi bucura din nou şi să dați sens 
simțurilor voastre! Începeţi prin a regăsi acea senzație „plă- 
cută” de a vi se face pielea de găină, pentru că aţi îndrăznit 

să scoateţi nasul afară când e frig sau să faceți baie într-o apă 
cu o temperatură inferioară celei corporale... 

Mamifer semiacvatic, ornitorincul se descurcă pe insula- 
continent unde trăiește - și care, ce-i drept, este mai puţin 
populată decât a noastră — fără un smartphone care să-l ghi- 
deze, gestionând perfect problema electricităţii din aer şi 
apă, din afara şi dinăuntrul lui. În acelaşi timp, să-i recu- 
noaştem latura atipică interesantă: este un mamifer din clasa 
rară a monotermelor, deloc asemănător cu mine și cu voi, 
care facem parte dintre cele mai puţin grozave vivipare 
(la care embrionul sau embrionii se dezvoltă în corpul fe- 
melei, chirurgii putându-l selecţiona şi implanta la cerere, 
în clinicile din ţările tolerante în legătură cu problema su- 
prapopulării Terrei...). La naştere, ornitorincul - în cazul 
acestui animal doar masculul este veninos - e lipsit de o le- 
gătură ventrală cu mama lui: nu există niciun cordon om- 
bilical între mamă și pui! Specia este ovipară, depune ouă 
(ca păsările şi reptilele), dar îi alăptează pe micii lor supra- 
vieţuitori, care nu sunt buricul pământului pentru simplul 
motiv că nu-l au! Trăind doar în Australia, ornitorincii în- 
cearcă să evite contactul cu oamenii, construindu-şi vizui- 
nile deasupra nivelului apei şi găsindu-şi de mâncare în 
noroi - nicio problemă, doar au înotătoare - odată cu lăsa- 
rea întunericului, folosindu-și ciocul de rață electrosensibil 
pentru a descoperi infimii curenţi electrici ai viermilor, 
ai larvelor ori ai insectelor care circulă totuși fără să aibă ne- 
voie de o antenă... 

Pentru că înţeleg că având un smartphone în 
mână pot capta şi avea acces la o mulţime de in- 
formaţii. chiar şi senzoriale (nu numai vizuale, so- 
nore şi tactile), încerc să mă descarc” cât mai des 
posibil, ca să-mi menajez nervii... Evident că sunt 
o persoană sensibilă, chiar electrică, când mă îm- 
brac cu un pulover sau mă dezbrac de el — vai, 
scurtcircuitele astea! —, ca să nu mai vorbesc des- 
pre „sentimentalismul” celorlalţi: inimile lor ar- 
tificiale, protezele articulare ori auditive, scaunele 
electrice, la care se adaugă telefoanele mobile pline 
până la refuz de chestii informatice, personale, 
profesionale, de sunete, videouri şi fotografii nu- 
merice, prea greu de administrat de modesta lor 
memorie, ca şi de a mea, de altfel. Deconectez totul 
şi fug să mă refugiez într-o stare de calm, pe malul 
apei ori în pădure, ca să-mi regăsesc liniştea în na- 
tură, într-o formă de solitudine. Bun, de acord, în 
apă sunt peşti, în iarbă — viermi de pământ, păsă- 
relele cântă din când în când, iar veveriţele se 


ciondănesc, dar cu zgomotele astea mă descurc... 

MUZICIENI ASEMENEA 
CANARILOR 


Am jurat, iesind de la Opeiă, 
Hector Berlioz 


Ao lui îl apreciază pe canar pentru bucuria pe 
care o aduce în case, nu numai pentru culoarea sa gal- 
benă, solară. 

Cântecul acestei păsărele, mai puternic în cazul mascu- 
lilor decât al femelelor, chiar şi în captivitate, este în mare 
măsură la nivelul celui al sticletelui atât de colorat, al mier- 
lei negre și așa de inteligente, încât este numită un Beethoven 
al păsărilor, al cenuşiei şi celei mai discrete privighetori, ce 
se face auzită odată cu căderea nopţii, sau al drăgălașului de 
măcăleandru, gata mereu să se apropie mai mult de 
oameni... 

Doar că acestea sunt nişte specii ce trăiesc în libertate, 
fiind mai puţin influențate de zgomotele pe care le fac ma- 
şinile de spălat haine sau vase, automobilele ce claxonează 

la televizor, numeroasele voci care se aud la radio sau din 
smartphone-ul adolescentului familiei şi pe care canarii le 
aud din colivia lor aflată în bucătărie. 


Aceştia au fost domesticiţi în urmă cu multă vreme, în- 
cepând cu acele specii de serinus de culoare verde-maroniu 
din Insulele Canare (numele latinesc Canariae insulae în- 
semnând „insulele câinilor”), într-o epocă în care acele si- 
rene de alarmă cu pene erau crescute asemenea cintezelor, 
pentru a-i preveni pe lucrătorii din mine de pericolul explo- 
ziilor de gaze. Emanaţiile prea puternice de dioxid de car- 
bon le asfixiau rapid, astfel că nu mai puteau respira și își 
schimbau radical comportamentul, înainte de a muri, în loc 
să „zboare” spre suprafaţă, ca să scape de acea gură a iadu- 
lui, plină de gaze toxice, pentru a-şi recăpăta suflul, la aer 
curat. Canarul reprezintă semnalul sonor al unui sistem de 
informaţii specific animalelor, care îi ajută pe oameni, pre- 
cum porumbelul călător ce transporta scurte mesaje în tim- 
pul războiului mondial... În prezent, în cazul unor noi con- 
flicte sau ameninţări de o asemenea amploare, „pasărea” ar 
fi numerică, postată pe Twitter? 

Apropo, avertizare pentru Canare, insulele vulcanice spa- 
niole, situate aproape de Capul Verde, peste drum de Sa- 
hara Occidentală, la nord-vest de Africa (Maroc): în 2018, 
La Palma era zdruncinată din nou de mici cutremure, în 
condiţiile în care vulcanul Cumbre Vieja are versantul ves- 
tic problematic - lung de 25 km şi lat de 15 km, atât de in- 
stabil, încât este supravegheat precum laptele pe foc de ge- 
ologii şi informaticienii din lumea întreagă! De ce? Risc de 
erupție majoră, care ar putea provoca un megatsunami în 
Atlantic, al cărui val de câteva sute de metri înălțime ar 

atinge foarte repede o zonă a coastei de est a Statelor Unite 
şi, de cealaltă parte, plajele din vest ale continentului 
european... 

Aşa că supravegherea stării canarilor este mereu o idee 
bună. Se vând întotdeauna în magazinele cu animale de 
companie şi în cele specializate în grădinărit, aprovizionate 
în Franţa de crescătorii din Uniunea Franceză a Ornitologilor 
(UOF) sau de alţii, care poate le pun muzică bună ca să-i 
pregătească pentru destinul lor, de mari cântăreţi sau cel 
puţin de melomani, „muzicofili”, dacă preferaţi acest ter- 
men, în speranța că potenţialii proprietari de păsări nu as- 
cultă tot felul de „rahaturi” la radio, la combina lor stereo 
hi-fi sau la anticul pick-up... 

În rest, noi, cei care nu avem acasă păsări în colivie şi nici 
nu auzim cântecele lor sută la sută naturale, să profităm cât 
putem de mult de dimineţile liniștite. Şi să nu uităm că alte 
animale își asumă misiunea de a ne educa auzul cu tot felul 
de melodii frumoase sau, din contră, cu niște ţipete mai săl- 
batice, care pe vremuri se auzeau în pădurile virgine: marii 
clasici împreună cu adorabilii şi coloraţii papagali amorezi 
(agapornis), cei mai ţipători peruşi ondulaţi, capabili să ar- 
ticuleze ori să repete pe acelaşi ton cuvinte nu neapărat in- 
teligibile, frânturi de discuţie dintr-o casă (ori dintr-un imo- 
bil!), precum și mult mai importanţii papagali comuni care, 
de fapt, sunt cumpăraţi ca să ţină locul, în apartamentele 
modeste, papagalului gri de Gabon, papagalului (de) Senegal 
sau unui cacadu australian... 

Vedere, auz şi muzicalitate: atâtea simţuri pe care le pot 
trezi cu uşurinţă în noi, nişte bieţi oameni, chiar şi din cap- 
tivitate, aceste păsări deosebite, ale căror rădăcini rămân 
sălbatice. O astfel de coabitare prezintă avantajul că ne 

aminteşte exigenţa pe care trebuie să o avem în materie de 
ascultat (muzică) şi preţul pe care trebuie să-l dăm pe 
diverse aparate — radio, televizor, MP3 Player etc. — care di- 
fuzează sunete, voci şi muzică, inclusiv în căştile orientate 
direct spre fragilele noastre timpane, în această cutie de re- 
zonanţă care este urechea mijlocie. Reducerea sunetelor pa- 
razite este singura modalitate de a ne concentra şi de a ne 
izola de vacarmul produs de ceilalţi în metrou, în autobuz, 
în tren sau pe stradă, în momentul unui blocaj în trafic, 
atunci când şoferii sunt în criză de nervi. 

Şi, dacă nu suntem nişte cântăreţi buni, nici măcar sub 
duș, poate că doar din acest motiv nu ar trebui să renunțăm 
să mai luăm lecţii de muzică, în exterior, de la păsări, ori în 
interior, de la niște profesori mai umani. Rămâne totuşi di- 
ficultatea alegerii între cele trei familii de instrumente: cu 
coarde, de suflat (de lemn şi de alamă) şi de percuție. De ce 
să nu începem să învăţăm să cânțăm la unul sau două dintre 
ele, sperând că în câţiva ani o să ne putem descurca binişor 
şi o s-o facem cu o oarecare plăcere: la pian, clarinet, flaut, 
oboi, saxofon, trompetă, chitară, contrabas, vioară, tobe, 
harpă, orgă etc. Şi, cine ştie, poate că într-o zi o să facem 
parte dintr-o orchestră simfonică? 


Şi dacă în tinereţe, dimineaţa când mă trezeam, 
îmi plăcea să ascult păsărelele ciripind, nu există 
niciun motiv ca acest lucru să se schimbe în pre- 
zent... Doar dacă nu cumva au dispărut cei mai 
buni cântăreţi, ori eu am fost obligată să mă mut 
la oraş, într-un loc ce nu atrage decât porumbeii. 


In acest caz, mă întorc cu regularitate în pădure, 

ca să ascult păsările ciripind în stare sălbatică. 
Şi dacă nu am această oportunitate, îmi antrenez 
urechile să recunoască ritmurile, având grijă de 
auzul meu, ascultând o mare varietate de muzici- 
eni şi de cântăreţi: de la tehno-dance (muzica din 
anii 1990 sau D] precum Bob Sinclair, David Guetta 
ori defunctul Avicii, ce ne fac pe toţi să ne legănăm 
în mers, adică să dansăm cu căştile la urechi), la 
„„varieteul franțuzesc” (Edith Piaf, Claude Fran- 
cois, Jacques Brel, Georges Brassens, Charles 
Aznavour, Johnny Hallyday, Michel Sardou...)”, 
care ne îndeamnă pe fiecare să reflectăm mai mult 
decât ar părea, respectiv la muzica americană, 
chiar dacă nu toată lumea ştie bine limba engleză. 
La urma urmei, cu siguranţă aţi ascultat Thriller-ul 
lui Michael Jackson, fără să înţelegeţi sensul exact 
al cuvintelor acestui hit, dar oricum v-a plăcut. 
Chiar şi o compoziţie fără versuri, precum Bolero 
de Maurice Ravel: ah! Pentru că, totuşi, muzica 
clasică „este cea mai tare”, şi asta nu graţie lui 
Wolfgang Amadeus Mozart din comediile muzicale 
ori din desenele animate ale lui Walt Disney... 

CU OCHII PROTEJAȚI 
DE SOARE CA GIRAFELE 


În curând, calul vafi 
pe Cera a creatwrŭ 


Jules Renard 


& 


u există decât o singură specie de girafe (Giraffa came- 

lopardalis) şi opt subspecii, altădată răspândite mai 
ales pe continentul african. În urmă cu 1.400 de ani, aceste 
animale se găseau uşor în Maroc, în Gambia la sfârşitul se- 
colului al XIX-lea, în Mali, Niger, Nigeria, Mauritania şi 
Senegal. Apoi ele au început să dispară. În prezent trăiesc în 
câteva locuri din Africa Centrală, până în sud, şi în grupuri 
mai mari, în Tanzania. Vânată uneori ilegal pentru pielea, 
carnea şi coada ei, girafa rămâne o specie protejată, cu un 
mare potenţial de reproducere (să spunem că face frecvent 
dragoste!). Şi chiar dacă este obişnuită să trăiască la soare, 
suferă adesea din cauza perioadelor de secetă prea severă, 
legate în mod direct de fenomenul de încălzire globală. 
În sălbăticie, în afara oamenilor care îi reduc drastic terito- 
riul, de la an la an tot mai mult, girafa are un singur dușman 
natural, leul, gunoierul Africii, capabil să profite oricând de 

vulnerabilitatea ei - mai ales de indivizii slăbiţi sau prea ti- 
neri —, devorând-o crudă sau gătită la grătarul din sălbăticie 
şi făcând-o să dispară astfel de pe suprafața pământului... 


Dar dacă este sănătoasă, girafa îi vede de departe pe el şi 
pe alții, graţie gâtului său lung de 2 m! De altfel, cu talia ei 
de 5-6 m, ea este de 3 sau de 4 ori mai înaltă decât un om 
adult. Asta o face cel mai înalt animal de pe Terra, chiar dacă 
un astfel de record e modest în comparaţie cu cel al unora 
dintre cei mai mari dinozauri erbivori (sauropodele), care 
au trăit între jurasic şi cretacic: brahiozaurul cu un gât in- 
terminabil, înalt de 12 m şi lung de 26 m. Acesta a trăit în 
Atrica, Europa şi America de Nord acum 150 de milioane 
de ani, pe vremea când mâncarea cu care se hrănea se găsea 
încă în copaci, care pe atunci erau mai înalți şi mai nume- 
roşi: frunze de ginkgo biloba şi de sagotier japonez (asemă- 
nător palmierului), ace de conifere şi de coada-calului şi fe- 
rigi de pe sol. 

În zilele noastre, este normal că anatomia girafei să fi 
evoluat pentru a se adapta cât mai bine condiţiilor de viaţă, 
de mediu şi de regim alimentar. Asta când nu e cazată în 
vreo grădină zoologică din regiunea pariziană, bineînţeles... 

Cocoţată pe copite şi pe picioarele ei subţiri, trăind în 
savana africană și fiind un animal terestru ce vede solul de 
mai departe decât orice altă specie din zona în care trăieşte 
şi ce percepe mai bine orizontul - la fel de bine ca voi când 
sunteţi echipați cu un binoclu —, observă ea oare şi soarele 
de mai aproape? Nu-i rău ca intuiţie. Şi, uitându-ne de foarte 
aproape, chiar dacă girafa nu se poate machia precum lo- 
cuitorii Văii Nilului în vremea Egiptului antic — un astfel 
de mamifer mare era integrat în acest ecosistem, ca apoi 

să dispară, la fel ca leul, elefantul sau antilopele Oryx, în 
cursul unei crize biologice, cauzată probabil deja de motive 
climatice şi umane (secetă, epidemii, vânătoare) —, obser- 
văm că ea are totuşi același gen de privire ca egiptenii pictaţi 
pe frescele mormintelor lor. Și, de asemenea, două „osicone” 
pe cap, nişte protuberanţe sau noduri osoase care le permit 
mai mult să le dea lovituri (de cap) rivalilor, decât să con- 
tribuie la o mai bună termoreglare a creierului pe o căldură 
mare sau toridă... Voi purtaţi o pălărie, ea este utilă în orice 
situație! 

Ca să nu se coacă, are ochii aproape negri, marginile 
pleoapelor la fel şi gene atât de lungi și de frumoase, că le-ai 
crede date în mod magistral cu mascara. Câtă clasă, dom- 
nule! Natura este perfectă! Și dacă asta nu e opera apropierii 
ei de zeul Soarelui, pe care egiptenii îl numeau Re ori Ra, 
atunci evoluţia acţionează cu graţia şi îndemânarea unui 
„stilist” profesionist. 

Concluzia? Ca o măsură de precauţie, femeile cu pielea 
mai fină şi mai sensibilă decât a bărbaţilor, mai ales dacă lo- 
cuiesc în oraşe sau în regiuni cu un climat cald, secetos şi 
foarte însorit şi în care plouă rar, trebuie să înveţe să mânu- 
iască cu precizie dermatograful ori să frecventeze cu regu- 
laritate saloanele de coafură/de machiaj. Ele nu ar trebui să 
iasă niciodată fără să-şi fi machiat ochii, mai ales în zilele în 
care afară este frumos: creion închis la culoare pe conturul 
pleoapelor și rimel pe gene. Mai mult decât o chestiune de 
frumuseţe este, în mod evident, un act normal de sănătate 
oculară cotidiană, ca băutul unei cantităţi suficiente de apă, 
ca să nu muriţi deshidrataţi asemnea unei mumii... De alt- 
fel, când e foarte cald, toată pielea noastră pierde apă şi bu- 
zele se deshidratează, ca iarna pe vârfurile pline de zăpadă 

unde soarele pare să strălucească mai aproape. Şi, a-ţi da cu 
balsam hidratant, roşu, alb-crem, sidefiu sau roz nu este o 
fantezie, ci singura modalitate, pentru femei, de a-și proteja 
buzele de uscare sau deshidratare. lar un zâmbet fermecător 
nu înseamnă doar să aveţi grijă de dinţii voştri, luptând con- 
tra îngălbenirii provocate de ţigări ori de poluare! Pentru 
hidratarea mucoasei nazale şi bucale, domnii au avantajul 
de a putea purta mustață şi barbă, care, dacă sunt îngrijite 
cum trebuie, menţin un grad de umiditate superior, graţie 
vaporilor de apă din respiraţie, reţinuţi de peri. 

Însă nicio şansă pentru doamne! Cu o încălzire globală 
ce ne tot dă târcoale şi cu o caniculă tot mai intensă şi frec- 
ventă, acestea vor fi nevoite să investească - uneori chiar în 
aceeași zi — într-un şal sau un fular şi să posede o întreagă 
colecţie de eșarfe cu care să-şi acopere nasul, în caz de căl- 
dură ori de poluare excesivă. Şi, evident, să aibă mereu la 
îndemână o pereche de ochelari de soare negri, de calitate. 
Când aceștia sunt creaţi cu bun gust şi în armonie cu forma 
feţei şi cu tenul — trebuie să recunoaştem că stilistul Karl 
Lagerfeld era el însuşi emblema unei asemenea recomandări 
şi câtă clasă avea! —, se potrivesc oricui, atât domnilor, cât şi 
doamnelor. 

În aceste vremuri cu numeroase perturbări cli- 
matice, nu putem ignora ceea ce în ochii unora nu 
sunt decât nişte simple obiecte ori accesorii la 
modă, iar ai celorlalţi, nişte mijloace de prevenţie, 
menite să limiteze efectele creşterii temperatu- 
rilor asupra corpului uman. Un imperativ de ordin 
aproape medical, ce implică oameni mai fericiţi 
şi, mai ales, mai puţine spitalizări — şi pierderi de 
vieţi — inutile, pe timpul verii... Prin urmare, o fe- 
meie are datoria să investească în dermatografe, 
farduri de pleoape, mascara şi ruj! În plus, atât fe- 
meile, cât şi bărbaţii trebuie să-şi cumpere oche- 
lari de soare de calitate, uşor de purtat, ce le pun 
faţa în valoare. În cazul în care nu sunt frumoşi şi 
confortabili, nu ne simţim bine cu ei şi uităm cu 
bună ştiinţă să ni-i punem, pentru că sunt la fel de 
penibil de purtat în public ca un aparat dentar, iar 
riscul este să orbim foarte curând... Ca urmare, 
tineri ori ba, trebuie să nu ne pese de celebrul „ce 
va zice lumea” şi să ne cumpărăm doar ochelari 
ultraşic, la înălţimea ţinutei noastre, precum şi pă- 
lării asortate, fie vară, fie iarnă! 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Reactivi la undele luminoase, 
sonore şi electromagnetice 


Nu-mi mai ascund exasperarea, când cineva 
se ia de mine. Sunt și voi fi mereu cel mai bun 
avocat al meu. 


Mă debarasez cât mai mult posibil de smart- 
phone-ul meu, ca să nu mă mai expun prea 
mult la diferite tipuri de unde. Învăţ să mă de- 
conectez puţin în fiecare zi, nepermițându-mi 
să mai ascult decât zgomotele naturale. 


Iarna şi vara, îmi protejez vederea cu nişte 
ochelari de soare de bună calitate. 


În timpul plimbărilor mele nocturne, am grijă 
să rămân mereu uşor de observat, îmbrăcân- 
du-mă cu haine fluorescente. Propria sigu- 
ranță trebuie să rămână prioritatea mea. 


4 


CALITATEA VIEŢII 
ŞI ECOLOGIE 


LA MODĂ, 
ÎN ROŞU ŞI NEGRU, 
CA BUBURUZELE 


Mada nu este ceva ce se referă 
exclusiv la haine. Mada există 


Coco Chanel 


& 


e ce toată lumea — bărbaţi, femei, copii - găsește că bu- 

buruzele, supranumite „vacile lui Dumnezeu”, sunt 
adorabile? Aceste delicate insecte înaripate, roşii precum 
nişte mașini Ferrari fatale, par să aibă aluniţe şi sunt recu- 
noscute la prima vedere în iarbă chiar şi de către cei care nu 
sunt grădinari, ori fotografi de natură amatori... Poate pen- 
tru că se ştie că ele contribuie la reducerea utilizării de pro- 
duse fitosanitare, participând la lupta biologică împotriva 
nevertebratelor considerate dăunătoare: păduchi, ploşniţe, 
acarieni. Buburuzele se hrănesc cu ele, dar consumă şi ciu- 
perci ori plante, în funcţie de specie, cum este de exemplu 
gărgărița cartofului. 

Ori poate că povestea nu are nimic de-a face cu grădină- 
ritul, ci doar cu acel mariaj al culorilor, roșul şi negrul mer- 
gând foarte bine împreună, chiar şi pe coperta unei opere 
literare! Să recunoaştem totuși că pentru noi, oameni îm- 
brăcaţi mai mult de marile industrii textile decât de nişte 
creatori de modă şi stiliști, ori aşi ai schimbării, roşul rămâne 
o culoare dificil de purtat. Ah! Moda... Trimitere din nou la 
sânge, scurs prea uşor în timpul războaielor şi primul acu- 
zat observat la miscroscop în momentul în care apare sus- 
piciunea în legătură cu o boală. Se face negru când se usucă 
la soare în Cântecul partizanilor”, dar roşu în ființa ce toc- 
mai iese din pântecele matern, colorată de hemoglobină, 
pigment ce dă aceeași tentă mușchilor noştri, dar şi antri- 
cotului de vită nu foarte prăjit... 

Da, nu e uşor, inconştient sau din contră, să porți roșu 
şi să-l asortezi cu o altă culoare - poate cu excepţia albas- 
trului ca în drapelul francez? —, fără să rişti o notă sau un 
pas fals(ă), respectiv să produci ameţeală celor ce se uită la 
tine ori te privesc din cap până-n picioare. Femeile, care au 
menstruaţie o săptămână pe lună, fără să leşine la vederea 
hemoragiei din slip, înțeleg mai bine dificultatea de a purta 
un simplu lac de unghii rubiniu sau, mai rău, un ruj de ace- 
eaşi culoare. În mod ciudat, bărbaţii au probleme cu roşul 
purtat de femei — ei care de obicei consumă mai multă carne 
roşie: culoarea sângelui, a rănilor, a menstruației adesea du- 
reroase şi, bineînţeles, a momentului nașterii fiecărei fiinţe 
umane ieşite din burta mamei... 


* Muzica este semnată de Anna Marly, iar versurile, de Maurice 
Druon şi Joseph Kessel, în 1943. (n. trad.) 

În orice caz, în prezent, în anumite medii, cartiere sau 
meserii, este o cutezanţă discretă, din partea femeilor mai 
mult sau mai puţin fragile, să poarte o ojă care atrage aten- 
ţia ori un balsam de buze de un roșu-viu, respectiv o haină 
sau un accesoriu la modă de această culoare, fără să rişte să 
fie calificate în mod laş ca fiind „târfe” de către bărbaţii duri, 
care probabil se îndoapă săptămânal, iarnă sau vară, cu 
coaste de vită, mezeluri şi şuncă, la care adaugă toate sosu- 
rile posibile! Femeile preferă adesea să tacă în fața acestui 
machism jenant, neîndrăznind să răspundă insultei de ne- 
înţeles cu una și mai stupidă. În mod evident, discuţia, care 
nici nu ar trebui să existe, s-ar sfârşi în mod brutal, poate 
după nişte cuvinte urâte, sau chiar în sânge, încă o dată, roşu 
ca cel al menstruației dureroase... 

În același timp, dacă diavolul se ascunde în detalii, chiar 
colorate, cu raiul se întâmplă la fel (căpşunile și cireşele sunt 
delicioase: proaspete, în gemuri, în tarte sau în prăjitura 
clafoutis). Pe scurt, în final totul ţine de educaţie și de învă- 
țătură. O carne aleasă cu grijă, cumpărată, tăiată și pregătită 
de artizanii măcelari, apoi gătită şi prezentată frumos într-o 
farfurie, este cu siguranță de preferat să fie savurată la palat. 
Cine ştie dacă nu-l va provoca la vorbă pe vreun bărbat, mult 
timp după degustare, cu o femeie cu gura frumos desenată, 
dată cu ruj şi care are ceva interesant de povestit ca interlo- 
cutoare... Dacă o anumită calitate a cuţitelor de tranșat și 
arta de a le mânui sunt importante încă din momentul în 
care vine vorba despre carne în gura bărbaţilor, de ce nu s-ar 
întâmpla la fel cu calitatea machiajului și abilitatea de a fo- 
losi dermatografele și pensulele pe faţă, în cazul femeilor? 

Totuşi, nimeni nu compară vacile lui Dumnezeu cu pros- 
tituatele şi probabil că tocmai grădinarii - bărbaţi - se 


110 | CAROLINE LEPAGE 


extaziază în faţa unei asemenea gingăşii a naturii. Dar dacă 
o femeie se dă cu roşu la ochi ori pe buze, gata!, imediat apar 
scandalul și bârfele... Iată de ce este mult mai uşor să vă mul- 
țumiţi să purtaţi lenjerie frumoasă, roşie, mereu apreciată 
şi arătată doar în intimitate, aţi înţeles, nu? Concluzia: la 
oraş ori la sat, trebuie să aveţi bun gust - o anumită clasă -, 
făcându-vă remarcaţi prin discreţie, lăsându-vă amprenta, 
desigur, dar nu oricum. 

Acest lucru este valabil inclusiv când vine vorba despre 
îmbrăcăminte. E adevărat că atunci când purtaţi o bluză 
polar este mai bine să fiți subţiri ca să vă puteţi echipa în 
roşu... De altfel, la munte, în Alpii înzăpeziţi, ea arată ca o 
scrisoare la poştă, în comparaţie cu confortabilele combi- 
nezoane purtate de monitorii de schi, care nu întotdeauna 
au o căciulă pe cap. De asemenea, este frumoasă şi o geacă 
de piele roşie, ca cea purtată de Michael Jackson în video- 
clipul piesei Thriller, sau cu alte ocazii, când era încă în viață, 
înconjurat de morţi... La fel este celebrul fes al aventurie- 
rului mărilor: comandantul Jacques-Yves Cousteau, un sca- 
fandru într-un costum de neopren ud, negru sau argintiu, 
atunci când nu era pe uscat unde purta celebra lui căciuliță, 
o cămașă de blugi (fără cravată roșie, foarte drăguță, cu o 
cămașă închisă la culoare şi sub o haină de costum şic) sau 
bluza lui pe gât cu niște pantaloni de blugi, neapărat de 
Captain Planet la bordul vasului Calypso ori al unui su- 
perelicopter. 

Mai este şi emblematica eşarfă roşie a lui Christophe 
Berbier, care nu e celebru doar pentru că are grijă de gâtul 
lui, ci şi pentru sau mai ales fiindcă are un simţ al analizei 
lumii politice foarte fin şi uneori extrem de nostim. Cele 
două laturi sunt compatibile, dar pentru un redactor-şef al 

unui săptămânal serios precum L Express, un ziarist ce stă- 
pâneşte condeiul ca și arta de a vorbi în public, lucrurile 
acestea nu vin aşa pe tavă. 

Cât despre doamne, acestea încă se agaţă de un hit al ani- 
lor '80 aparţinându-i cântăreţei franceze de muzică pop 
Jeanne Mas, ce descria, chiar de pe atunci, această dorinţă, 
nevoie, de a învăţa să porţi corect roșul şi negrul, ziua şi 
noaptea, la birou sau afară... Poate cu niște botine de piele 
roşie ori cu un mantou de catifea? „Dacă m-ar fi sfătuit ci- 
neva, [poate că] aş fi comis mai puţine greșeli etc. Şi mi-aş 
fi îngrijit pielea, crăpată de frigul iernilor, mi-aş fi pus fard 
pe obraz şi ruj pe buze, aș fi arătat drăguţ etc. Ochii mei nu 
mai vor să strălucească, se machiază cu indiferenţă, îmi tă- 
găduiesc inocenţa. În roşu şi negru, o să-mi exilez teama 
etc.” — așa cânta Jeanne Mas în mai 1986... 


Sunt atentă cum mă pun în lumină folosind anu- 
mite substanţe şi materiale textile. Partea de sus 
trebuie asortată cu cea de jos, fără să apelez la eter- 
nul negru: „obscuritate vestimentară” care se po- 
triveşte oricui, da, însă poate să mă facă o per- 
soană invizibilă în peisaj... În timp ce o simplă notă 
de culoare, chiar discretă, este în stare să facă di- 
ferenţa. De ce nu la picioare? 

LENEŞI VARA CA PISICILE 


NU & USON. Éste unanimal filozof, 
Théophile Gautier 


& 


|. „la iarbă verde” ori activă în liniștea nopții, pi- 
sica are propria ei strategie pentru a suporta mai ușor 
căldura excesivă. Vara anului 2023 a fost marcată, mai peste 
tot în lume, de memorabile şi insuportabile episoade cani- 
culare. Or, astfel de serii criminale au fost anunţate deja şi 
pentru următorii cinci ani! O dovadă că încălzirea globală, 
legată printre altele de activităţile umane, nu este o invenţie 
a oamenilor de ştiinţă, ca să-i înspăimânte pe politicieni ori 
pe bravii cetăţeni, mari consumatori, ci are consecinţe pe 
termen mai mult sau mai puţin lung asupra stării lor de să- 
nătate. 

Este vorba despre acei cetăţeni care sunt sau nu conşti- 
enți de impactul prezenţei lor pe Pământ și de locul acestora 
în ecosistemul global. Mult mai fericite, pisicile adoptate de 
familii sau rătăcind singure pe străzi nu-şi pun, probabil, 

atâtea întrebări... De altfel, aceste animale nu obișnuiesc 
să-și risipească energia aiurea. Risipitori sunt însă „părinţii”, 
adică proprietarii sau stăpânii lor, cum vreţi să le spuneţi, 
comportament care însă nu se observă în castroanele ani- 
malelor, ci se resimte după ce conţinutul acestor vase, con- 
stând în lapte sau alte tocături sofisticate, a fost înghiţit. 
Rezultatul, obezitatea la cheie, care îi face mai mult lenți și 
puturoşi decât economi, pis-pis! 


Oricât le-ar costa, din momentul în care se face prea cald 
mâţele folosesc anumite „trucuri” pentru a scăpa de fierbin- 
teala care pe oameni îi poate aduce în pragul leşinului în pe- 
rioadele caniculare. Desigur că Felix“, care nu-i Milou”, ştie 
şi el că este mai răcoare la umbra unui copac decât în mașina 
parcată într-un oraș, în plin soare. Dar cum aceste mami- 
fere sunt mult mai mici și libere, fără lesă, părăsesc mai uşor 
apartamentele în care locuiesc, ca să meargă în spaţiile verzi 
din cartier, chiar dacă cu arbori mai puţini. 

Astfel, nu este deloc de mirare că ajungem adesea să sur- 
prindem o pisică lungită, calmă, visătoare, gânditoare sau 
adormită, într-un colţ discret din natură, pe o peluză ver- 
de-praz, într-o jardinieră - chiar şi goală, acolo fiind o vagă 
impresie de întuneric, fără îndoială -, ori la o înălțime me- 
die, prin vreo gaură dintr-un gard viu! În acea zonă cu um- 
bră relativă, Felix pare să caute nu numai răcoarea, ci şi izo- 
larea de restul lumii. Oare practică yoga ca să se reconecteze 


% Felix Motanul — personaj de desene animate din epoca filmului 
mut. (n. trad.) 

2 Câinele personajului principal din benzile desenate Aventurile lui 
Tintin. (n. trad.) 

la propriile instincte? Ceea ce însă nu-l împiedică apoi să 
revină în peisaj, să miaune, mergând cu niște paşi delicaţi, 
ca să regăsească fără efort confortul moale al apartamentului 
stăpânilor lui, mereu extaziaţi de felina lor care a profitat de 
ieșire ca să vâneze, fără scop, o pasăre ori un rozător înne- 
bunit de căldură, la fel ca locuitorii din cartier încă vii... 
Castronul animalului va fi plin, cu siguranţă. Jos, pe pămân- 
tul răcorit de ierburile proaspete care rezistă încă la asaltul 
secetei şi al viermilor de dedesubt ce încearcă să-l afâneze, 
pisicile au darul de a ne arăta că o siestă sănătoasă se pregă- 
teşte cu grijă şi trebuie mereu apreciată. Aceasta ne permite 
să ne petrecem timpul fără stres, aşteptând scăderea tem- 
peraturii la sfârşitul după-amiezii şi, deci, o agreabilă în- 
toarcere la activitate: muncă, sport etc. Oamenii ar trebui 
să înveţe şi ei despre beneficiile siestei, adaptându-și ritmul 
la capriciile climatice: buletinele meteorologice le permit 
totuşi să-şi anticipeze alegerile cu două-trei zile, fără să gre- 
şească prea mult... În fine, pentru cei care au o grădină, ar fi 
util să investească în diverse unelte (de grădinărit) şi chiar 
într-un hamac bun pentru vara următoare. De altfel, plan- 
tarea de copaci în oraşe, nu neapărat pentru a face din ele 
nişte câmpuri sau păduri, necesită multă pregătire, serioasă 
şi inteligentă. Peste tot, spaţiile verzi au nevoie de noi arbuști 
pentru a sprijini copacii bătrâni de câţiva zeci de ani, rar de 
o jumătate de secol sau mai mult, asta dacă nu luăm în con- 
siderare şi zona rurală. Pisicile îşi pregătesc siesta de vară 
încă de cu iarnă. De ce să nu facem şi noi, oamenii, la fel? 

Vara, în linişte, îmi păstrez mintea calmă şi cor- 
pul răcorit, lungindu-mă în fiecare zi, în măsura 
posibilităţilor, pe o pajişte cu iarbă moale, la 
umbra copacilor, aşa cum fac şi pisicile. Şi. dacă 
mai sunt în mod excepţional alături de nişte prie- 
teni, la un picnic cu sendvişuri cu delicatese şi alte 
produse nesănătoase, ambalate, profit din plin, în- 
cercând să-mi limpezesc mintea, arătându-le că, 
fiindcă natura nu este o groapă de gunoi în aer 
liber, nu trebuie să uite să-şi adune resturile îna- 
inte de plecare! 

CREDINCIOȘI 
ASEMENEA CÂINILOR 


despre oameni, cwatât mai mult 
Mark Twain 


jE albumul său Les Feux d 'artifice („Focurile de artificii”), 
apărut în 2014, cântărețul francez Calogero aborda tema 
fidelității, care avea legătură, în cazul lui, mai mult cu mu- 
zica şi cafeaua lui, decât cu religia ori iubirea... Poate că, 
atunci când vorbeşte despre un al şaselea simţ, autorul se 
referă la acea legătură extraordinară ce poate exista între om 
şi animal. Câinele este un descendent al lupului, fiind des- 
cris mereu ca un campion al fidelității, în ciuda originilor 
sale sălbatice. Este asta oare o traducere greşită făcută de 
autoarea acestei cărți, ce scrie sub atenta supraveghere a câi- 
nelui ei (o femelă yorkshire, de 12 ani)? În realitate, cuvân- 
tul „câine” nu apare nici măcar o singură dată în cântecul 
lui Calogero. Aşa este, dar sincer, muzica sa e bună şi inter- 
pretarea i se potriveşte: piesa Fidele („Credincios”) repre- 
zintă un adevărat foc de artificii, un regal! 

Mă rog, când ne cumpărăm un căţeluș sau salvăm un 
câine bătrân, trebuie să fim foarte serioşi şi să acţionăm res- 
ponsabil: acesta nu este un accesoriu pe care îl achiziționăm 
dintr-un impuls de moment, ca apoi să-l abandonăm foarte 
repede, când ni se pare că nu mai e la modă. 


Suntem în aceeași situaţie în care o femeie, ţinându-şi 
câinele în lesă, poate să-şi permită să aibă pe braţ și o poşetă 
din piele, atunci când se plimbă împreună pe stradă! Even- 
tual, un rucsac drăguţ și confortabil, peste vestă ori parde- 
siu, ar aranja-o mai bine. Pe de altă parte, ea ar fi obligată să 
aibă şi câteva perechi de cizme de schimb şi de mănuşi de 
iarnă, căciuli şi fulare, pentru că trebuie să plimbe căţeluşul 
în mod regulat o dată pe zi, fie cald, fie frig. Şi cum animalul 
adoră să-și bage nasul prin frunzele uscate toamna, prin no- 
roiul din tufişuri iarna ori prin cel lăsat de reflux, plin de 
moluşte și de alge stând să putrezească senine pe plajă după 
o furtună de toamnă, doamnei îi este interzis să facă pe ele- 
ganta şi să se teamă să-și bage mâinile în mocirlă... 

Prin urmare, din iubire pentru câinele ei, acesteia nu-i 
va păsa deloc că nu va putea defila pe străzile Parisului în 
taior, cu pantofi cu toc cui, din imitație de piele de crocodil, 
asortaţi cu o geantă-plic, dichisită din cap până-n picioare. 
Animalul, care merge de obicei la piciorul stăpânei în oraș, 
poate că are şi el timp să-şi spună că nu e mereu o reuşită 
chestia asta cu pantofii, printre care se fofilează pe tot par- 
cursul plimbării... 

Împreună, câinele şi omul acceptă să se întoarcă acasă 
mai murdari, mai liniștiți sau în pas alergător. A avea un 
animal este ca și cum ai face un sport, iar moda urbană nu 


2 


e mereu adaptată acestui stil de viață, „de cuplu 

Aşadar, există oameni fideli unei anumite mărci de pan- 
tofi eleganţi, de încălțăminte sport, de cafea, precum şi câi- 
nilor lor, pe care nu i-ar abandona niciodată, dar care sunt 
infideli în pat, cum spune un cântec... O treabă urâtă pentru 
toţi cei care dorm singuri cel mai adesea, celibatari convinşi 
sau prin forța împrejurărilor. Deoarece, pentru a întâlni iu- 
birea, trebuie să fiţi mereu pregătiţi şi dispuşi să mergeţi mai 
departe, într-o poveste frumoasă. Ceea ce uneori este destul 
de greu, mai ales dacă animalul vostru de companie nu prea 
acceptă cu uşurinţă intruși. Imaginaţi-vă cum e când băr- 
batul şi femeia au fiecare câte un câine: vai de capul lor! Dar 
se poate și mai rău: există persoane care iau un câine şi nu 
pot renunţa în ruptul capului la smartphone-ul lor sau la 
televizorul ce a costat o avere; astfel, fără să-şi facă procese 
de conștiință, ajung să abandoneze animalul care le-a ţinut 
companie câteva luni, sau câţiva ani, pe vreun drum sau vreo 
şosea pustie dintr-o pădure izolată... Asta dacă nu cumva 
câinele este cel care ajunge să se salvează primul dintr-o ast- 
fel de relaţie infidelă şi inumană. 


Înainte de a mă lansa într-o aventură afectivă la 
care mă obligă un câine, pe lângă cea care ţine de 
fidelitate, conştientizez faptul că povestea asta 
între mine, omul, şi animal va dura cel puţin un 
deceniu, poate chiar două. dacă relaţia este puter- 
nică, clădită pe încredere şi pe iubire reciprocă. 
Asta mă va costa ceva bani — dar poate mult mai 
puţin ca un divorţ, o pensie alimentară sau cheltu- 
ielile clasice (taxa de şcolarizare, protecţia socială, 
asigurările de sănătate, alocaţiile familiale...) 

pe care le are orice cetăţean atunci când ajunge 
adult —, îndrăznesc s-o spun, fără să roşesc, celor 
care mă critică pentru că sunt încă celibatară şi nu 
am copii, la cei peste 30 de ani ai mei... Asta nu în- 
seamnă că nu sunt totuşi disponibilă pentru o fru- 


moasă poveste de dragoste, bazată pe fidelitate. 

ECONOMI CU RESURSELE 
ASEMENEA CĂMILELOR 


Mikael Agricola 


fa încă o problemă despre apă sau, mai bine zis, despre 
economia de apă. Asemenea lui Quasimodo, bietul coco- 
şat din romanul Notre-Dame de Paris, de Victor Hugo, apă- 
rut în 1831, dromaderul — care nu este o cămilă — cară în 
spate o cocoașă, în realitate un rezervor nutrițional şi de apă, 
ce îl ajută să supravieţuiască în condiţiile extreme din de- 
şert. Dacă sunteţi interesaţi de domeniul etimologiei, de ră- 
dăcinile latinești şi greceşti ale cuvintelor, aflaţi că româ- 
nescul „dromader” este împrumutat din limba franceză (din 
dromadaire), termen ce provine din grecescul dromeus, care 
înseamnă „alergător”, iar numele speciei este în latină Came- 
lus dromedarius. Deci, în definitiv, dromaderul este o specie 
din mica familie a cămilelor (sau a camelidelor). 

Acest animal erbivor, a cărui greutate se situează între 
500 kg şi o tonă, rezistent la secetă şi la călduri excesive, la 
lipsa hranei şi la o hidratare redusă la maximum, are o an- 
duranţă deosebită, din fericire pentru el, în condiţiile în care 

ne îndreptăm spre o lume supusă din ce în ce mai mult în- 
călzirii globale şi aridităţii, în care apa va deveni mai preţi- 
oasă ca aurul... Adaptarea metabolismului său la climatul 
deșertic cald îi permite să meargă pe distanţe lungi și să 
transporte oameni şi mărfuri — uneori, este vorba despre 
valizele turiştilor, alteori despre arme, în țările aflate în răz- 
boi -, chiar sub un soare de plumb topit... Plus cocoașa, dră- 
guta de ea! 

Dromaderul - care are o cocoaşă - poate fi găsit în zone 
cuprinse între nordul Africii şi până în Orientul Mijlociu şi 
Australia, unde a fost adus în cursul celei de-a doua jumă- 
tăţi a secolului al XIX-lea. Cămila — care are două cocoaşe - 
preferă stepele uneori înverzite, alteori friguroase şi înzăpe- 
zite, în funcţie de anotimpurile din Asia Centrală. Pentru că 
nu ne amintim niciodată exact care e diferenţa dintre dro- 
mader şi cămilă, vă fac o sugestie: rețineți DC şi CC, pentru 
că dromaderul are o cocoașă, iar cămila, două. Și ca să re- 
zumăm, primul animal suportă călduri toropitoare, în timp 
ce al doilea, un frig de crapă pietrele. 

Totuşi, cocoaşele animalelor nu sunt nişte rucsacuri pline 
cu provizii precum ale acelor curajoşi și neapărat nefumă- 
tori, care hotărăsc de bunăvoie sau în mod forţat să trăiască 
fără să folosească mașina şi care îşi fac cumpărăturile mer- 
gând pe jos. Poate că respectivele persoane lucrează de acasă 
ori la vreo firmă, dacă nu într-un anumit sector industrial, 
şi ajung la serviciu pe bicicletă, inspirând gazele de eşapa- 
ment ale autoturismelor altora! 

Aceşti indivizi cvasisportivi în fiecare zi au, desigur, un 
buget limitat, dar într-un fel cheltuiesc mai inteligent şi 
poate mai des decât mult mai numeroșii automobiliști, 
paradoxal, mai sedentari... De unde importanţa gestionării 

dificile a puterii lor de cumpărare şi a menţinerii propriei 
sănătăţi, în acest raport, mă tem, dezechilibrat între cele 
două părți. 

Când fac cumpărături, pietonii le cară acasă „în cârcă”: 
bun-venit stresului hidric în perioadele foarte friguroase, cu 
ploaie ori caniculă... Aceștia nu au parte de protecţia plafo- 
nului dintr-un autoturism, de încălzire ori de un sistem de 
climatizare la bord pentru a suporta diferenţele de tempe- 
ratură şi umiditate ori uscăciunea, fiind nevoiţi să se bazeze 
pe ceasul de la mână și pe simţul orientării, dacă vor să evite 
risipa de timp şi de energie în condiții meteorologice dificile. 

În tot cazul, oamenii aceştia se descurcă şi fără GPS, nu 
au nevoie de cărucior în supermarket, preferă magazinele 
de cartier şi ajung să care mai puţine produse în rucsacul lor 
şic sau în sacoşa de umăr decât dacă ar fi mers cu maşina, 
echipată cu un portbagaj încăpător. 

De altfel, PET-urile de apă nu sunt pentru ei. Aceste per- 
soane, având un rucsac-cocoașă, asemenea dromaderilor, 
beau apă de la robinet, eventual filtrată cu ajutorul unei căni 
drăguţe sau al unei carafe ecologice, pe care o plimbă, în caz 
de nevoie, într-un mic bidon din material reciclat. Cât des- 
pre alimentele pe care le cumpără, de preferinţă bio, neam- 
balate în plastic, pe cât posibil, le preferă pe cele de calitate, 
mai puţin voluminoase și nu prea grele. Fiindcă trebuie să 
fii în măsură să ţii la tăvăleală, pentru a asigura consumul 
energetic mai mare, din zilele de cumpărături... Pentru a 
funcţiona corect, mușchii reclamă o doză zilnică de prote- 
ine şi de zaharuri lente şi rapide şi se bazează întotdeauna 
pe rezervele de grăsime. 

Iată de ce respectivii oameni selectează cu grijă alimen- 
tele la vrac şi mărcile cărora le rămân în mod constant fideli, 

odată demonstrate și evaluate binefacerile nutriţionale și 
calităţile gustative ale produselor de bază: sortimente de făi- 
nă, ulei, băuturi, piureuri, tarte, prăjituri pe bază de oleagi- 
noase (migdale, nuci, alune, fistic, nucă-de-cocos), orez, le- 
guminoase (soia, linte, mazăre, năut, fasole), legume, fructe, 
ciocolată, cafea etc. Pietonii profită cu mare plăcere de di- 
ferite popasuri în barurile şi tutungeriile din drumul lor, dar 
au mai multe ocazii de a-şi achiziționa un ziar sau un bilet 
la loterie decât un pachet de ţigări, care le poate produce in- 
suficienţă respiratorie sau agonie din cauza unui cancer, aşa 
cum apare în avertismentul de pe pachetele de... Camel! 
Altădată, frumoasa imagine a dromaderului, stând probabil 
în faţa unei oaze, era redusă la cea mai simplă expresie: trei 
palmieri şi o piramidă egipteană, pe un fond portocaliu, 
o ambianţă de deşert marțian. Probabil că respectiva poză 
i-a făcut să viseze la posibile evadări exotice pe părinţii fu- 
mători ai pietonilor, care îşi imaginau un viitor profesional 
mai bun decât cel al muncitorilor/muncitoarelor din uzine. 
La început existau diplomele de studii - ah! Grozavă era 
şcoala, ce nivel exista în vremurile acelea! —, apoi cursurile 
la universitate poate, să ai atât curajul să supravieţuieşti până 
la finalul cursurilor, concentrat de dimineața până seara, 
fără să ici pauze de ţigară, uneori doar cu o cafea, cât şi tim- 
pul necesar să te imaginezi în posturi viitoare, la nivelul do- 
rințelor şi ambițiilor tale. Educaţia era, de asemenea, o bună 
modalitate de a lupta contra inegalităţilor sociale şi a adic- 
ţiei aleia nenorocite de tutun, un incendiator de fose nazale, 
trahee, plămâni, gură, esofag, stomac etc. şi un asasin mai 
vicios decât seceta persistentă cauzată de încălzirea globală, 
acest jucător pervers... 

Munciţi, dar mergeţi şi pe jos precum dromaderul sau 
cămila, fără a ignora conţinutul poverii pe care aceste erbi- 
vore, ce ştiu să economisească apa, o cară în spate! Stupe- 
facție: un camelid poate sta două sau chiar trei săptămâni 
fără mâncare, doar cu „cămara ei din spinare”, ce poate cân- 
tări de la 4 până la 36 kg, în medie fiind vorba despre 15 kg. 
Durdulie şi ridicată semeţ în perioadele de abundență, co- 
coaşa devine flască precum zăpada la soare, dacă postul se 
prelungeşte, pentru că nu mai are grăsime. În mod normal, 
animalul îşi conservă în aceasta energia de care are nevoie, 
cocoașa participând şi la termoreglarea organismului. Aţi 
observat că dromaderul este relativ suplu (excepţie făcând 
spatele său, unde scapă cine poate?), spre deosebire de ma- 
miferele care în general au un strat de grăsime subcutanată, 
mai mult sau mai puţin gros, în special după sărbătorile de 
la sfârşitul anului, în cazul oamenilor, lăsând la o parte cri- 
zele de ficat... Grăsimea de sub piele le permite să-şi conserve 
căldura, pe când transpiraţia le ajută să elimine excesele ali- 
mentare: beți, mişcaţi-vă, eliminaţi! 

Cămilele şi dromaderii au un metabolism ce funcţio- 
nează în mod diferit ca urmare a climatului şi a mediului 
cărora li se adaptează. Aceste animale sunt capabile astfel 
să-și schimbe temperatura internă de la 42 la 34°C, în func- 
ţie de căldura de afară, ecart pe care corpul vostru nu l-ar 
suporta, fiind obişnuit cu cele 37 *C, destul de stabile, în 
afara perioadei de caniculă sau a celei în care aveţi febră: la 
38 de grade, unii dau fuga deja la medicul de familie, înainte 
chiar de a consuma o băutură caldă și proaspătă - apă cu 
lămâie, de exemplu —, ca să-şi scadă temperatura încet; deci, 
ce să mai spunem de 39 sau 40 de grade... Trăiască termo- 
metrul - în română, cuvântul acesta este un împrumut din 

franceză (thermometer), termen care provine din greaca 
veche, unde thermos înseamnă „cald”, iar metron, „măsură”! 

Dromaderii şi cămilele, în schimb, pot sta o săptămână 
întreagă fără să bea vreo picătură de apă în vreo oază, atât 
de greu este de găsit aceasta în deșert! Chiar aproape opt 
săptămâni în cazul dromaderului, care se poate mulțumi și 
cu umezeala conținută în plantele mâncate în sezonul ploios. 

O astfel de rezistenţă este posibilă graţie mediului său 
intern - termen din fiziologia animală ce face referire la in- 
teriorul organismului, în ansamblul lui (organe, ţesuturi, 
funcţii) —, care luptă împotriva deshidratării cauzate de con- 
diţiile exterioare. Anatomia căilor respiratorii (nări, ureche 
medie, fose nazale, gură, faringe, trahee, bronhii, plămâni 
etc.), un număr redus de glande sudoripare (responsabile 
de transpiraţie), o producţie de urină foarte concentrată, 
capacitatea globulelor roşii de a suporta aportul de impor- 
tante cantități de apă în sânge după adăpare etc. — atât de 
multe adaptări care reduc zilnic, în funcţie de împrejurări, 
pierderile de apă. Şi cireaşa de pe acest tort uscat, cea mai 
surprinzătoare dintre ele, este capacitatea ca în perioadele 
de post să „consume” din resursele aflate în propria cocoașă: 
o reacţie chimică arde grăsimea pentru a recupera din ea 
apa metabolică, la fel de utilă celulelor organismului, ca şi 
când animalul ar fi băut-o dintr-o oază! 

Sigur că, atunci când îi e sete şi are în sfârșit ocazia să 
consume apă, cămila nu se încurcă: bea de parcă ar fi o su- 
gativă şi în câteva minute poate îngurgita litri întregi din 
acest lichid, care îi vor permite să înfrunte din nou un viitor 
marş prin deşert... 

Evit să mai fumez sau mă las cât mai repede po- 
sibil de acest obicei, pentru că nimeni nu ştie cine 
ar putea merge sau alerga să respire în locul unui 
fumător şi să-şi curețe plămânii: singur, asta în- 
seamnă doi de curăţat, dar pentru două persoane 
se fac patru (plămâni)! Mă feresc, de asemenea, să 
irosesc apa şi nu uit că, atunci când aerul devine 
uscat, setea pândeşte după colţ. Este esenţial să 
învăţ să-mi păstrez mereu într-un dulap sau în fri- 
gider nişte rezerve de apă şi de alte băuturi. Şi, 
apropo, ştiu că pereţii tubului digestiv nu fac din 
corpul meu un cuptor cu microunde care încălzeşte 
prea repede alimentele primite sau un frigider 
care le răceşte... Iată de ce îmi pot arde buzele sau 
chiar esofagul cu o cafea prea fierbinte, ca apoi să 
mă doară rău stomacul. Să mănânc călduţ nu este 
soluţia tuturor relelor. Pe de altă parte, să merg în 
fiecare zi pe jos ca un dromader ori o cămilă, chiar 
dacă nu ajung să traversez nordul fierbinte al 
Africii ori îngheţatul deşert Gobi, mă va ajuta în- 
totdeauna la digestie. 

PURTÂND O COAMĂ CA LEII 


(citi A 


devine o maimută. 
Victor Hugo 


otuși, dacă ne gândim bine, nu este vorba despre coama 

blondă și zburlită a fostului președinte al SUA Donald 
Trump, nu, ci despre cea roșcată sau brună, deasă şi sălba- 
tică a regelui animalelor ori al savanei! Mă rog, ce-a mai 
rămas din el... Şi ce privire are: ochii lui sunt de culoare por- 
tocaliu-roşcat! Panthera leo (denumirea în limba latină a 
acestui mamifer) apare într-un film de animaţie (The Lion 
King - „Regele Leu”), lansat în 1994 de cei de la Disney, în 
reclamele pentru niște celebre batoane de ciocolată menite 
să te facă să roşeşti de plăcere, ca să nu mai amintim de pre- 
zenţa acestui animal într-una pentru un şampon. În acelaşi 
timp, în Africa e într-un fel ca pe Marte, poate pentru că şi 
acolo am fi nevoiţi să facem mult mai puţine dușuri. Foarte 
grijulii față de consumul de apă dulce, care e atât de rară, 
am prefera probabil să o bem decât să ne spălăm părul cu 
un săpun ce face clăbuci... 

Pe Planeta Roșie, potenţialii vânzători ai atât de comu- 
nului, dar abrazivului bicarbonat de sodiu, cunoscut încă 
din Egiptul antic pentru proprietăţile sale cosmetice, de în- 
depărtare a petelor şi de curăţare, ar face o avere. Chiar şi 
pe Marte, cu atât de puţin „aur albastru” păstrat de rezervă 
într-un vas (pentru orice eventualitate), latura de „pudră 
magică” a bicarbonatului ar face în prezent poate, ca altă- 
dată pe Terra, „minuni” în îngrijirea corporală și în lupta 
împotriva proliferării bacteriilor şi a ciupercilor microsco- 
pice (mucegaiuri, micoze, drojdii) într-o cameră de baie 
mereu prea umedă aici pe Pământ, dar și contra insectelor 
şi a acarienilor cu excremente atât de alergene. 

Acestea fiind spuse, nu este vorba în mod direct despre 
bicarbonatul de sodiu (cu formula chimică NaHCO,), vân- 
dut la raionul de alimente din supermarketuri, lângă sarea 
de mare (NaCl, clorură de sodiu în „limbaj geologic”)! Dar 
oricine şi-a plimbat deja câinele pe o plajă şi l-a văzut ros- 
togolindu-se fericit în nisip — fără să se lase rugat, al meu a 
făcut-o distrându-se de minune de fiecare dată - nu poate 
după aceea decât să constate strălucirea blănii lui... În acel 
minideşert s-a produs o curăţare uscată: prin frecarea vigu- 
roasă între blana groasă a animalului şi minusculele fire de 
nisip, un amestec de minerale din roci de origine vulcanică, 
supuse eroziunii vântului etc., și resturi organice (bucăţi de 
cochilii, carapace de echinoderme, crustacee, schelete de 
corali). Şi da, animalul a căpătat o blană strălucitoare graţie, 
printre altele, carcaselor pulverizate de nevertebrate, moarte 
de multă vreme şi bogate în calcar - cu formula chimică 
CaCO, carbonat de calciu —, asemenea cretei albe sau co- 
lorate folosite la școală, pe tablă. 

Şi pe vremuri, când exista o anumită conştientizare a ra- 
rităţii apei, bicarbonatul de sodiu era o sursă de venit în 
Egiptul de Jos şi de Sus: în Memfis (în apropiere de Cairo), 
la Teba (Luxor), în văile regilor şi ale reginelor... Astfel, us- 
căciunea nu împiedica - din contră, susținea - pregătirea 
adecvată a mumiilor pentru o conservare de durată, în cazul 
oamenilor bogaţi și vestiți. Cât despre cei vii, într-o astfel de 
atmosferă ei trebuiau să-şi protejeze mai ales părul şi ochii. 
Bicarbonatul de sodiu folosit în şamponarea uscată şi ra- 
pidă, oricare ar fi epoca la care ne referim, îi poate degresa, 
făcându-i strălucitori. Doar că şi cel mai mic fir de nisip de 
culoare deschisă prezent în ochi poate produce oricând o 
iritaţie şi, în consecinţă, lacrimi! lată de ce vechii egipteni, 
care nu purtau ochelari de soare negri în deşert, ca să-i pro- 
tejeze de razele de soare şi de reflexia lor sub formă de căl- 
dură, foloseau machiaj pentru conturul ochilor, fiind astfel 
mai bine apăraţi. Un creion khol, foarte închis la culoare, 
elegant trasat şi prelungit în direcţia vârfului urechii, dar pe 
vremea aceea era unul pe bază de... plumb! 

Pe scurt, a supravieţui cu eleganţă lipsei apei reci - fier- 
bătorul electric nu exista pe atunci - sau călduţe, la tempe- 
ratura camerei, era o provocare cotidiană a acestui popor 
care ne-a lăsat moştenire, între anii 3000 şi 300 î.H., im- 
presionantele piramide (a lui Kheops etc.) şi monumente 
(Sfinxul din Gizeh, templul din Karnak) aflate încă în pi- 
cioare în secolul XXI. Şi câte enigme mai mult sau mai puţin 
faraonice au rămas încă nerezolvate până în zilele noastre? 
De exemplu, cea a dispariţiei progresive a leului din Valea 
Nilului, în vremea faraonilor, chiar dacă „regele animalelor” 
din prezent era asociat atunci cultului zeului Ra (sau Re, zeul 
Soarelui în mitologia egipteană), apoi al lui Osiris, aşa cum 

se află şi la originea Sfinxului, deşi fiara era mult mai pre- 
zentă în zonă înainte de apariţia scrisului în Mesopotamia 
(Siria, Irak) şi în Egipt, moment ce marchează sfârşitul epocii 
preistorice. 

Cât despre noi, prea numeroşii occidentali moderni le- 
neşi, ce găsim tot felul de scuze să nu ne adaptăm unui mod 
de viaţă în care să irosim mai puţină apă potabilă - Ah! 
O baie sau un duş în fiecare dimineaţă... -, în ciuda avertis- 
mentelor repetate ale planetei ce fierbe precum capetele 
noastre în perioadele caniculare, oare o să ne hotărâm să 
adoptăm niște obiceiuri de igienă ce ne vor salva pielea, perii 
de pe corp și de pe cap? Oare nu sunt destui adolescenţi care 
îşi pierd părul în același timp cu apariţia pe faţa lor a dez- 
gustătoarelor coşuri, niște viitori chelioşi la doar 35 de ani, 
scuze, ca niște bebeluşi hrăniţi din biberon cu lapte de vacă, 
pe care atunci când vor creşte îl vor regăsi și în bolul cu ce- 
reale? Nu există destui bărbaţi şi destule femei victime ale 
cancerului, sau mai degrabă ale chimioterapiei ori radiote- 
rapiei, care produc mai multe daune şi arsuri decât laptele, 
în termeni de efecte secundare, la nivelul scalpului, al pielii 
de pe restul corpului sau al tractului gastrointestinal? 

Nu este chiar aşa de grav, încearcă să-i consoleze medicii 
pe pacienţi: părul cade, dar creşte la loc, la fel ca frunzele 
copacilor primăvara, şi, în aşteptarea acelor zile mai bune, 
voi sunteţi acasă, vomitându-vă maţele din cauza otrăvii ce 
se presupune că omoară celulele maligne — dar și pe cele 
bune, trebuie s-o spunem —, iar la ieșirea din casă purtaţi o 
perucă sau o pălărie frumoasă pe craniul chel, care vă apro- 
pie de calviţia masculină chiar şi pe dumneavoastră, doamnă, 
dar şttttttt, o să treacă... Vara, mai ales, evitați soarele pe pie- 
lea neprotejată încă de părul capilar! Este dăunător pentru 

voi în aceste vremuri cu o încălzire globală accelerată. 
Mergeţi pe la umbră, dacă o mai găsiţi și dacă vreţi să supra- 
viețuiți! Trăiască pălăriile - de cowboy, de paie, cele de tip 
Borsalino —, șepcile, beretele şi panamalele... 

În cazul lui însă, al leului, pălăria sa e de fapt coama aceea 
deasă. Leul african este probabil mai puţin masiv, cu o tre- 
ime, după estimările făcute de specialişti, decât ruda sa în- 
depărtată din Europa, leul de peşteră eurasiatic (Panthera 
leo spelaea). Acesta din urmă a trăit în aceeași perioadă cu 
Homo neanderthalensis sau Omul de Neanderthal (între 
250.000 şi 30.000 î.H.) ori cu Homo sapiens (între 40.000 şi 
10.000 î.H.), chiar şi în Franţa, în epoca mult mai rece şi în- 
zăpezită a mamuţilor şi a rinocerilor lânoşi, împreună cu 
care apoi a dispărut. Există numeroase dovezi în legătură cu 
acest fapt ce au fost obținute în urma descoperirii unor fo- 
sile în niște grote celebre aflate pe teritoriul Franţei, dintre 
care unele (La Marche, La Vache, Chauvet etc.) sunt şi de- 
corate pe pereţi cu desene realizate de adevăraţi artişti pre- 
istorici — care poate că uneori purtau pălării din piei de ani- 
male, pe lângă hainele din acelaşi material, ca să se ferească 
de frig în timp ce munceau. Asta ca să nu mai vorbim despre 
statuetele modelate de ei, ce reprezentau niște oameni cu 
cap de leu sau de alte feline... 

Pe scurt, leul nu bea lapte de vacă, nici nu face chimio- 
terapie, dar trăieşte totuși în zone unde poate să fie foarte 
cald, altădată extinse pe un areal foarte larg, în nordul şi 
centrul Africii. Invadarea teritoriului său de către oamenii 
moderni, din ce în ce mai numeroşi pe planeta Pământ, are 
de prea puţine ori ca rezultat o reconciliere paşnică, ducând 
mai degrabă la un declin al speciei şi, în mod evident, la 
o reducere a spaţiului vital acesteia. Ca urmare, problema 

a devenit una urgentă. În ciuda măsurilor de protecţie, acest 
splendid animal este în mare pericol de extincţie, putând 
dispărea înainte de anul 2050. Doar dacă vă interesează şi 
vreţi să înțelegeți mai bine de ce ne confruntăm, încă din 
secolul XX, cu dispariţia atâtor specii de animale și de plante, 
trebuie să ştiţi că pe Terra trăiau 1,7 miliarde de oameni 
în 1900, 2,5 miliarde în 1950, 7,5 miliarde în 2011, ajungân- 
du-se, în 2023, ca populaţia lumii să depăşească 8 miliarde 
de persoane, potrivit ONU... O situaţie dificilă pentru leii 
care s-au confruntat cu o reducere a habitatului lor, dar şi a 
prăzii favorite (antilope, gazele, zebre), în timp ce prădăto- 
rii (hiene pătate, câini-sălbatici, leoparzi) le devorează ade- 
sea puii. Înfometaţi, ei s-au îndreptat spre carnea de porc, 
porcii-sălbatici aventurându-se frecvent în culturile păzite 
de agricultori... Pe de altă parte, fiind nişte animale sociale, 
leii ce trăiesc în grupuri sunt în mod special mai vulnerabili 
la epidemii. În 1993-1994, virusul bolii lui Carré (CDV), 
transmis de câinii domestici, a decimat populaţia din 
Serengeti (în nordul Tanzaniei): astfel, în doar 6 luni au 
murit mai mult de 1.000 de lei. O altă maladie a dus, de ase- 
menea, la scăderea populaţiei de lei: în 1962, o muscă de 
grajd, ce se hrăneşte cu sânge, a redus numărul leilor din 
craterul Ngorongoro, estimat iniţial a fi între 75 şi 100, 
la... 12, şi asta într-un singur an! În sfârşit, vânătoarea 
a cauzat şi ea destul de mult rău leilor (ca și capcanele care 
nu le sunt neapărat destinate). Astăzi, în unele ţări aceasta 
este încă autorizată, dar sub control. În prezent, între 
15.000 şi 30.000 de lei africani trăiesc în libertate, în timp ce 
alți 500 de lei asiatici se află în India, în sălbăticie. În vremea 
aceasta, noi sperăm ca în viitorul apropiat să eradicăm 

acneea, calviţia, cancerul (şi efectele chimioterapiei) şi ne- 
cesitatea de a recurge la peruci şi la părul fals. 


Chiar dacă trebuie să fac mai puţine duşuri —iar 
în acelaşi timp să îmi menţin şi părul curat — şi să 
folosesc mai puţin lapte de corp — asta e, pielea o 
să fie mai închisă la culoare, mai ales dacă vara 
asta m-am bronzat —, mă descurc eu, spunându-mi 
că sunt lucruri şi mai rele pe lume... Aş putea oare 
trăi în Africa, trebuind să merg ore întregi pe jos 
doar ca să găsesc puţină apă potabilă, la sticlă? 


Da de unde! 


134 | CAROLINE LEPAGE 


EGOIȘTI CA FURNICILE 


cI ; E 
Junnica nu le are cw îimpumutatul; 
ăsta e cel mai mic defect alei. 
„Greierele şi furnica”, 
Jean de La Fontaine 


Co studiază fabula Greierele şi furnica, de Jean de 
La Fontaine, sau o „recită” la orele de clasă, în capul 
copiilor există două posibile interpretări, în funcție de edu- 
cația primită de ei acasă. Din fericire, școala este acolo, pre- 
gătită să recentreze puţin discuţia. „Totuşi, greierele are 
dreptate să cânte toată vara” este o afirmaţie făcută chiar şi 
pentru a trage următoarea concluzie: „Dragostea contează, 
şi furnica nu prea are aerul unei romantice.” lată ideea care 
circulă în capul acelora ce au pierdut vremea toată vara şi 
care încolţeşte şi în mintea adolescenților intoxicaţi cu di- 
verse reality-show-uri, în care li se spune că se pot îmbogăţi 
la TV, fără să facă nimic, ori răgând şi închipuindu-şi că in- 
terpretează câteva frânturi dintr-o melodie. 

Puşti de bani gata sau nu, aceştia îl găsesc pe greiere foarte 
cool, trecând aici drept leneşul de serviciu, ce a profitat la 
maximum de viaţă timp de două luni (ceea ce fabula nu 
spune este că acesta moare ulterior foarte repede, în timp ce 
furnica...). 

În fine, cealaltă parte a clasei, poate mai puţin privilegi- 
ată ori mult mai lovită de viaţă, își spune că furnica are drep- 
tate să fie egoistă, dacă a muncit din greu toată vara, păstrând 
acum doar pentru ea ceea ce a agonisit singură. Aici lucru- 
rile devin mai complicate pentru puştii aceștia, poate defa- 
vorizați din cauza unor probleme de acasă, precum o fami- 
lie cu numeroşi membri ori una monoparentală, și care ştiu 
ce înseamnă un sfârșit de lună dificil... Posibil ca toţi fraţii 
şi surorile să mănânce acelaşi fel (de mâncare) seara şi în 
weekend, şi nu neapărat pe săturate (cutiile de lapte şi pas- 
tele vândute în cantitate mare nu sunt la fel de scumpe pre- 
cum cartofii, dar cine vrea să-i curețe pentru patru, cinci sau 
şase persoane, la o singură masă?). Fără a mai vorbi despre 
imposibilitatea de a dispune de propria cameră în care să se 
joace, să citească ori să-şi facă temele - să muncească, hm, 
da, deja — cu speranţa secretă că într-o zi o să-și poată con- 
tinua studiile la care visează și o să reușească în viaţă. Însă, 
în cazul în care părinţii lor nu au posibilităţi materiale, adio, 
vise!, și poate chiar adio, școală!, direcţia piața muncii, în- 
cepând probabil cu a sta disperaţi la coadă la Forţele de 
muncă — „Un loc de muncă, vă rog, nu contează ce, trebuie 
să-mi ajut familia!” -, șomaj, job, şomaj fără indemnizaţie 
pentru că nu au o diplomă, nu au o meserie: școala costă 
mult, iar cursurile de formare profesională sunt şi mai 
scumpe! Nu le rămâne decât să-și plângă de milă fără o leț- 
caie în buzunar şi să cadă în depresie, așteptând să facă pe 
greierii vara, între două servicii, ştiind că în acea perioadă — 
din iunie până în septembrie, cel mult - se caută tineri care 
să servească în barurile şi restaurantele de pe coastele fran- 
ceze sau din insulele greceşti ori spaniole. Atunci are loc o 
invazie a turiştilor în ţara greierilor: infernul „bieţilor” 

oameni care în viitor vor fi „vestele galbene”, ce adoră deja 
egoismul furnicii? Atât de bogată este aceasta că îşi poate 
permite luxul de a trăi liniştită vreme de 15 ani, în cazul re- 
zistentei furnici negre de grădină (trebuie să credeţi că ră- 
coarea vegetației îi prieşte reginei), pe când un greiere se află 
în stare de larvă, în sol, de la 4 la 6 ani, în funcţie de calitatea 
pământului, și moare la câteva săptămâni după ce iese la su- 
prafaţă, fiind suficient timp ca un mascul adult ce speră să 
atragă o femelă pentru reproducere să „cânte” într-un pin, 
doar când e foarte cald, dar şi secetă în Midi, la ora când tu- 
riştii savurează un pastis*... Nu-i drept să mori aşa de tânăr 
în timp ce alții muncesc! 


Uneori, trebuie să fiu o persoană egoistă precum 
o furnică, care munceşte din greu toată viaţa! 
Pentru că, la naiba, n-am decât una! Vorbesc de 
viaţă. Şi nu pot să fac totul doar pentru ceilalţi... 


% Băutură alcoolică tare, pe bază de anason, care conţine și extracte 
naturale de lemn-dulce. (n. red.) 

REVIGORAŢI DE SOARE 
CA LEMURII 
CU COADA INELATĂ 


Victor Hugo 


a lumina soarelui, animalul frugivor cenușiu, cu ochii 

de culoarea alunei, ajuraţi cu negru, ca şi cum ar purta 
nişte ochelari, îşi reîncarcă bateriile! Așezat cu braţele des- 
făcute larg, lemurul - vedeta grădinilor zoologice din 
Europa - profită în mod normal de viaţă, pe insula lui situ- 
ată în Oceanul Indian, nu departe de Insulele Mauritius şi 
Réunion, adică în Madagascar. De acolo primata pare să ne 
sugereze că nu trebuie să mai credem că „a sta ca șopârla la 
soare”, pe plajă sau în grădină, pe marginea piscinei, în- 
seamnă „să trândăveşti”. Să ne amintim că şopârlele sunt 
acele reptile prezente aproape oriunde pe glob, ca altădată 
giganticii dinozauri, „cu sânge cald”, potrivit oamenilor de 
ştiinţă ce continuă să şovăie în legătură cu acest subiect... 
Dar reptilele precum amfibienii sunt astăzi vertebrate cu 

sânge rece, poichiloterme, cu metabolismul mult mai lent 
decât al homeotermelor, vertebratele cu sânge cald, adică 
mamiferele şi păsările din zilele noastre. 


Aşadar, temperatura corporală a acestora din urmă ră- 
mâne constantă grație unui consum mare de alimente, de 
oxigen şi de apă, care asigură funcţionarea de zi cu zi a „ca- 
loriferului intern al animalului” (mai puţin la animalele care 
hibernează un timp mai îndelungat sau mai redus). 
Temperatura cea mai scăzută, de 4 *C, o au aricii, hârciogul 
o menţine între 13 şi 32 *C, la fel ca ursul iarna, iar furnica- 
rul, între 30 şi 35 °G; castorul, diavolul tasmanian sau girafa 
au o temperatură corporală de 34 *C; cimpanzeul și cerbul, 
la fel ca omul, de aproximativ 37 °C; 38,5 °C în cazul câine- 
lui, al porcului și al pisicii; 38,7 până la 39 °C la vacă etc. 
Reptilele, pe de altă parte, a căror temperatură corporală 
medie nu depăşeşte necesarul de 20 °C, sunt nevoite să în- 
magazineze căldură, expunându-se la lumina soarelui, îna- 
inte de a-și putea începe activităţile obişnuite, perioadele 
zilnice de încălzire şi de răcire, pe scurt, dar uneori fără să 
mănânce nimic toată ziua! În fine, treaba este puţin mai 
complexă în cazul peştilor, animale ectoterme, cu sânge rece, 
care se scufundă mai mereu la aceleaşi adâncimi, în ape te- 
oretic cu o temperatură stabilă, dar influențate de curenţii 
marini şi de încălzirea globală... 

Deci, a sta ca șopârla la soare sau a trândăvi? Asta face 
leneşul, individul fără vlagă care nu are chef să-și folosească 
la nimic cele zece degete ale sale, ori... Având același nume 
şi totuşi fără legătură, mamiferul arboricol didactil sau tri- 
dactil — cu două sau trei degete la membre - ce trăieşte la 
înălțime, în pădurile tropicale din America, care are o 

temperatură internă variind între 24 şi 33 *C (în ultima eră 
glaciară, existau astfel de animale şi de dimensiuni gigan- 
tice) şi o blană acoperită de clorofila conținută în microal- 
gele verzi cu care are o relaţie simbiotică! Întrebare: va su- 
pravieţui el defrișărilor, adică, altfel spus, va rezista el, ca şi 
noi, dispariţiei răcorii dătătoare de viaţă... la umbră, oricând 
o să vrea să aibă parte de ea? Lemurul cu coada inelată (sau 
vărgată) este o specie preponderent terestră şi mai activă. 
Are o coadă elegantă, în dungi albe şi negre, iubind şi el ver- 
deaţa. Dar pentru nimic în lume nu s-ar lipsi de statul la 
soare - care îi permite şi pielii noastre să-şi facă plinul de 
vitamina D; în caz contrar, există şi uleiul din ficat de cod... 
Vitamina D contribuie la absorbţia calciului şi a forforului 
în intestine, fiind esenţială pentru oase, un tonus muscular 
şi un moral mai bun etc. 

Un moral mai ridicat la soare şi poate și un miros mai 
frumos? În fine, totul depinde doar de vreme sau de igiena 
în mijlocul naturii. Regimul alimentar contează şi el foarte 
mult. Nu „mirosim” la fel când ne sufocăm de cald sau 
atunci când tremurăm de frig. lată de ce există câini cu un 
miros foarte fin şi un nas incredibil, ce-i ajută pe jandarmi 
la munte sau în anchetarea crimelor, la descoperirea cada- 
vrelor aflate în descompunere. Dar pe un corp viu molecu- 
lele ce produc mirosul sunt, în mod evident, mai pronunţate 
în anumite zone sensibile ori umede: la nivelul gâtului, al 
axilei sau în zona inghinală... Astfel, în sezonul împerecherii, 
lemurii cu coada inelată se atrag... cu niște substanţe puter- 
nic mirositoare secretate din zona abdomenului inferior sau 
de sub coadă! 

Pare foarte romantic, dar ca la toate mamiferele zonele 
genitale pot elibera un amestec de mirosuri mai mult sau 

mai puţin atractive şi detectabile, în funcţie de compatibi- 
litatea sexuală a partenerilor. Astfel, în cazul lemurilor cu 
coada inelată (Lemur catta), masculul are trei perechi de 
glande scrotale, la nivelul testiculelor, ce transmit în aer in- 
formaţii despre patrimoniul său genetic. Diversitatea gene- 
lor domnului în cauză creşte cu atât mai mult complexitatea 
mesajului olfactiv trimis. Întrebare: oare există vreo damă 
la înălțime care să îndrăznească acuplarea, şi, cine ştie, dacă 
natura e de partea cuplului în momentul împerecherii, actul 
se va traduce prin nașterea unei progenituri, destul de pu- 
ternice pe plan genetic, încât să reziste unui viitor nesigur? 


Nu aștept vacanţa de vară ca să mă expun în mod 
frecvent la soare. Deci, îmi încarc „bateriile” de 
mai multe ori pe săptămână la lumină, precum le- 
murii cu coada inelată, chiar dacă nu este vorba 
decât despre o plimbare de câteva minute pe afară. 
În trecere, mă ocup și de poveștile de dragoste sau 
de suflet, chit că trebuie să cumpăr un deodorant 
bun. dacă transpir puţin... 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Calitatea vieţii şi ecologie 


Vara, stau la răcoare şi mă destind la umbra 
unui copac, neuitând să arunc gunoaiele 
într-un coş. 


Evit să irosesc apa şi învăţ să-mi gestionez cât 
mai bine propriile rezerve. 

Învăţ să fiu puţin şi o persoană egoistă, uneori 
doar ca să am mai multă grijă de mine. 


Mă expun în mod frecvent la lumina zilei, 
ca să-mi încarc bateriile. 


SĂNĂTATE 
ŞI CONTACT 


ÎN COMUNIUNE 
CU ARBORII CA URŞII 


Voltaire 


|. mod evident, urșii trăiesc în pădure nişte aventuri ex- 
traordinare, pe care însă noi nu le cunoaștem... Bineînţeles 
că ştim cu toții caricatura americană din lungmetrajul de 
animaţie („Din aventurile lui Winnie de Pluş”) apărut 
în 1977, în care tânărul Winnie, un pui de urs grăsuţ, devine 
pentru ani buni o vedetă a micului ecran, mai mult decât 
a marelui ecran, fiind promovat de studiourile Walt Disney... 
Dar în realitate, personajul „Winnie the Pooh” [„(Ursuleţul) 
Winnie Puh”] a apărut într-un text pentru copii al scriito- 
rului britanic Alan Alexander Milne (1882-1956), care mai 
întâi a cunoscut Primul Război Mondial, înainte de a ajunge 
să scrie despre acest animal. Ursul în discuţie, născut în 1926, 
a fost desenat în carte de către Ernest Howard Shepard, după 
trăsăturile unui personaj mai puţin pântecos decât cel ame- 
rican... 

La cei de la Disney - îndrăznim noi să spunem - Winnie 
e puţin prea gras - în acelaşi timp, el însuşi mărturiseşte 
într-un cântec că „iubesc laptele, mierea, ciocolata” - şi pare 
cam prostuţ. Ceea ce însă nu-l împiedică să aibă o mulţime 
de prieteni mai mult sau mai puțin entuziaşti, cu care dis- 
cută cele mai diverse lucruri: Eeyore („Aiurel”), măgărușul 
bosumflat cu ochi blegi, Kanga, mama-cangur, și odrasla ei, 
Roo, ţopăitorul Tigru, subţirelul Purceluş, înțeleptul maes- 
tru Bufniţă, grădinarul şi întreprinzătorul Iepure şi, în sfâr- 
şit, Christopher Robin, singurul băieţel din poveste. Despre 
ce vorbesc toate aceste personaje? Nu întotdeauna despre 
lucruri pasionante, aşa cum ar fi preconizata dispariţie a al- 
binelor ce produc mierea cu care uneori este plin vasul de 
lut al lui Winnie... 


Dacă nu v-au plăcut niciodată monologurile ursuleţului 
Winnie în faţa oglinzii, lentoarea lui verbală şi cea motrică 
sau, din contră, rapiditatea exagerată a discursului insepa- 
rabilului şi enervantului său prieten Tigrul, nimeni nu vă 
poate învinovăţi. Poate că aţi preferat de mii de ori - un pas 
în față — desenul animat Bouba le petit ourson („Bouba, 
micul pui de urs”), „mai puţin tâmp”, dar probabil și mai 
puţin costisitor, difuzat pe canalul TV France 3, începând 
cu 1981? Bouba este un desen animat ce reprezintă o versi- 
une japoneză a vieţii tânărului plantigrad, prieten cu un mic 
indian - nu Yakari, un altul —, şi pe al cărui generic, rămas 
celebru, apare o vedetă, umană de această dată, din epoca 
lui Guinol şi a Motanului Încălțat, şi anume Chantal Goya. 
În fine, cei mai mulţi dintre voi nu aţi avut cum să rataţi nici 
mult mai rusticul şi sălbaticul film Ursul, al regizorului fran- 
cez Jean-Jacques Annaud, apărut în 1988. 

Copacul, un refugiu pentru ursulețul Winnie, reprezintă 
mult mai mult decât un loc unde poate găsi un stup de al- 
bine plin cu miere? Este copacul un punct de observaţie na- 
tural pentru contemplarea cerului şi a soarelui? Este bun 
copacul pentru a te ridica puţin de la pământ fără să-ţi pierzi 
capul, cu condiţia de a fi destul de acrobat încât să evaluezi 
corect înălțimea la care să te așezi şi să reflectezi, să mănânci, 
să citeşti? Pentru panda, femelă ori mascul solitar, care face 
parte şi el din familia urşilor, se hrăneşte cu bambus și des- 
pre care se spune că e prea puţin interesat de „chestia sexu- 
ală” - ori, ca să fim mai precişi, de reproducere, fiindcă ra- 
reori e „fecund” -, arborii sunt, de asemenea, esenţiali. 
În mod normal, pe acest animăluţ adorabil, alb cu negru, 
nu-l găsim decât în centrul Chinei, la mare altitudine, între 
1.800 şi 3.400 m, în munţii împăduriţi din provinciile 
Shaanxi şi Sichuan, ultima fiind lovită în 2008 de un cutre- 
mur violent, care a provocat moartea a 70.000 de oameni și 
oare a câți panda? Se pare că în prezent mai există aproxi- 
mativ 1.500 de panda în stare de sălbăticie, o estimare sim- 
plă care nu ia în calcul exemplarele schimbate în captivitate 
de grădinile zoologice... În acest timp, aşii clonărilor le fac 
promisiuni visătorilor - proprietari de zoo ce vor să răs- 
pundă cererii mari a numeroşilor vizitatori... —, că o să-i 
ajute contribuind la reproducerea în mod artificial a acestor 
animale, şi, surpriză, fără penetrare, pentru că ele continuă 
să facă nazuri când vine vorba despre „amorul” ce li se pro- 
pune fără sentiment ori romantism. Asta spre deosebire de 
boogie-woogie-urile urşilor grizzly din Montana, Statele 
Unite, care în „viaţa lor reală” au fost filmaţi în timpul „gim- 
nasticii” piele pe piele pe care o fac rezemaţi de trunchiu- 
rile de copaci, în două labe şi mai mult sau mai puţin în 

genunchi. Doar pentru a-și lăsa amprenta olfactivă şi a 
marca astfel trecerea lor printr-un semnal olfactiv. Domnul 
îşi aşteaptă doamna cât mai curând la intersecţia trunchiu- 
rilor 32 şi 56. Rugăminte: nu tăiaţi acești copaci pentru a-i 
transforma în nişte cărţi stupide! Îmbrăţişaţi arborii, dar 
numai dacă vă spune inima. Poate că aceştia nu au niciun 
chef să se lase cuprinși de mâinile voastre de oameni. 


Mă plimb adesea prin pădure ca să admir nu- 
anţele specifice fiecărui anotimp: florile primă- 
vara, frunzele verzi vara, în tonuri de ocru toamna, 
albastre şi albe sub crengile încărcate de zăpadă, 
iarna. Şi nu ratez nici măcar o dimineaţă în care 
să nu mă apropii de copaci, o chestiune ce ţine de 
sănătate. Îmi face bine să-i văd, chiar şi fără să-i 
ating... Cu atât mai mult cu cât există diverse aler- 
gii, un motiv în plus pentru a sta la distanţă: ca să 
văd mai bine, să privesc cu atenţie, fără să pipăi, 
să admir frumoasele plante, cufundându-mă, în 
fiecare anotimp, în universul vegetal, nimic mai 
potrivit pentru a-mi susţine moralul întregul an. 

SAVANŢI CA PORCII 


Ambrose Bierce 


Co ar putea fi porcii, verii mistreților, nişte intelectu- 
ali? Acestor animale le place să se tăvălească prin noroi 
ca să lupte împotriva paraziților, iar noi îi creştem în întu- 
neric, ca apoi să preparăm din carnea şi organele lor cal- 
taboș, cârnaţi şi jambon. Îi facem să sângereze. Îi tăiem bu- 
căți. Îi lăsăm în lapte de vacă o noapte întreagă ca apoi să-i 
gătim la cuptor şi să-i savurăm stropiţi cu sos de ciuperci... 
Asemenea animale ar putea fi considerate savante? Au făcut 
ele studii în cocină? De altfel, inteligenţa se rezumă oare la 
nivelul studiilor? 

Și apoi ce presupune a fi savant, când termenul continuă 
să se refere şi la rățoiul Gyro Gearloose de odinioară? Mai 
sunt și cei din Antichitatea greacă: filozoful Platon, Aristotel 
şi metafizica lui, Hipocrat, părintele medicinei, matemati- 
cianul Pitagora, istoricul şi geograful Herodot etc. Şi cei din 

Renaștere, din Veneţia, Pisa... din Italia, paradisul culinar 
al pizzei şi al pastelor: Galileo, inventator, printre altele, al 
lunetei astronomice, Leonardo da Vinci, desenatorul fru- 
moasei anatomii a „Omului vitruvian”, Antonio Vivaldi, 
compozitorul Celor patru anotimpuri. 


Interesantă întrebare: inteligenţă, experienţă, antrena- 
ment, talent, pasiune, coeficient de inteligenţă, educaţie, di- 
plomă şi... pile, în cazul oamenilor? O întrebare la care nu 
ar şti ce să răspundă cei trei purceluşi din capodopera ame- 
ricană a lui Walt Disney, din 1933... În afară de a cânta la 
fluier, la vioară şi la o mistrie de zidar și a întreba: „Cine se 
teme de lupul cel rău?”, în timp ce stau ascunși în case. 
E greu să ni-i imaginăm pe aceşti mici grăsunei roz dând 
lovitura la un test de IQ. 

Şi totuşi, oamenii de ştiinţă susţin cu hotărâre, la fel ca 
veterinarii și specialiștii din publicitate, că în cazul porcului 
totul este bun! Acesta e drăguţ şi are un auz excelent. De alt- 
fel, în laboratoare a fost văzut strălucind la jocurile video, 
pe un computer adaptat, iar în exterior, jonglând cu o minge 
de fotbal standard... Are un simţ al mirosului la fel de dez- 
voltat ca cel al câinelui, o memorie excelentă, știe să culeagă 
informaţii despre mediul în care trăiește, chiar şi atunci când 
se află într-un labirint experimental, și să revină pe drumul 
pe care a plecat pentru a nu rata ceva bun de mâncare, aştep- 
tându-și cu înțelepciune rândul într-o ascunzătoare. De alt- 
fel, cu un astfel de rât atât de sensibil, un porc dresat în 
găsirea trufelor ştie să demonstreze că educaţia de care a be- 
neficiat nu a fost în zadar. Aşa că i-ar putea face geloşi pe 
unii căţei, cu atât mai mult cu cât oamenii au început să facă 

de-a dreptul un pas înainte, adoptând porci ca animale de 
companie... 

După un lucru de felul ăsta, sigur nu o să vă mai uitaţi în 
acelaşi mod la propriul copil înfulecându-şi sendvișul 
jambon beurre, după ce v-a mărturisit că a luat o notă proastă 
la matematică. Dar același lucru vă impiedică oare să cum- 
păraţi medalioane de carne de porc de la măcelărie pentru 
masa de duminică seara, luată împreună cu fiii voştri? Nu 
prea cred asta. 


Dacă porcii sunt inteligenţi, iar porcuşorii-de- 
Guineea nu se lasă nici ei mai prejos — deşi nu pro- 
vin din aceeaşi familie şi nu-i mai mâncăm, în mod 
oficial, începând cu secolul XXI —, atunci noi în ce 
ne transformăm? 

Dacă aceştia sunt capabili să apese pe o tastă a 
computerului, să gândească şi să comunice cu oa- 
menii, cum vom putea noi să suportăm în continu- 
are gradul de suferinţă pe care îl îndură ei în fer- 
mele agricole, împinse la tot felul de excese de 
creşterea exagerată a populaţiei umane pe Pământ? 
Ar trebui ca porcii să nu găsească niciodată codu- 
rile de internet ale spinoaselor experimente din 
laboratoarele de cercetare, pentru că aşa poate ar 
fi capabili să facă să sară în aer totul pe această 
planetă a maimuţelor... 

Să încercăm, de asemenea, să ne cultivăm inte- 
ligenţa şi cunoştinţele despre faună, pentru a ră- 


mâne superiori şi la înălţime. 


150 | CAROLINE LEPAGE 


Şi, la naiba, să căutăm să revenim în mod regu- 
lat la acest nivel, adică să îndrăznim să ne fixăm 
obiective şi să ne perfecţionăm, pentru a obţine 


mereu noi calificări! 

IMUNI LA CANCER 
ASEMENEA RECHINILOR 


Omul e cancel Pământului. 


Emil Cioran 


A 
ngrijorate atât de suprapopularea planetei - şi pe bună 


dreptate —, de marile diferenţe - de la o ţară şi o regiune 
la alta - între rata natalității şi cea a mortalităţii, de inegali- 
tatea - nu numai salarială — dintre bărbaţi şi femei, de foa- 
metea existentă în lume, cât şi în legătură cu resursele de 
apă, cu amplitudinea termică dintre vară şi iarnă, cu şoma- 
jul, cu încălzirea globală - care în zilele noastre a trecut de 
la ficţiunea de odinioară la „cruda realitate”- etc., fiinţele 
umane se reproduc fără motiv şi sfârşesc prin a muri, tot 
fără motiv, de cancer. 

Putregai uman, tumora reprezintă o creştere necontro- 
lată a celulelor noastre, care se multiplică fără direcţie și fără 
obiectiv, pentru a ne transforma în niște monștri, cu „bile” 
(sau umflături) peste tot, în interior şi în exterior, până ce 
ajung să ne sufoce... Cancerul este groaznic, el ucide mulți 
oameni, iar noi încercăm să luptăm contra lui în mod res- 
ponsabil, în țările occidentale, încă de la sfârşitul Celui de-Al 
Doilea Război Mondial. Europa a avut puţin timp pentru a 
se reconstrui şi a-şi reveni - mă refer la oraşe, la domeniul 

agricol, la sistemele de educaţie, lăcaşurile de cult, diverse 
industrii, spitale — şi, hop, racul s-a abătut asupra bieţilor 
oameni în anii 1960, purtând în mod oficial numele de „can- 
cer”. În acest timp, rechinii hoinăreau deja pe sub tropice, 
în apa sărată, fără să le pese de vreo tumoră: se mulțumeau 
să înoate în permanenţă, să vâneze din când în când şi în 
cazul lor nu tu spitale, deci nu tu drept să agaţe vreo bilă, ci 
doar datoria de a prinde o pradă, pentru a-şi umple burta și 
a pleca mai departe. 


OK, marele (rechin) alb, având o lungime de 4 până la 
6 m şi o greutate situată între 1.000 şi 2.000 kg, înfulecă, 
atunci când are ocazia, mamifere marine de mari dimensi- 
uni (balene, foci, delfini...), dar şi oameni, şi îşi bagă botul 
prin tot felul de ape, nu întotdeauna curate. Risc de cancer? 

Este adevărat că se poate scufunda oriunde în adâncuri 
şi parcurge cu ușurință sute de kilometri, inclusiv de-a lun- 
gul ţărmurilor populate, riscând astfel să se scalde în ape 
pline de produse toxice, cancerigene. Totul depinde de mi- 
rosul lui şi dacă el este destul de fin pentru a-l ajuta să evite 
astfel de zone, cele mai concentrate în substanţe periculoase 
(în avalul oraşelor care altădată erau cele mai industrializate, 
dar e posibil să fie așa chiar și în prezent), sau e posibil ca 
oricum treaba asta să nu-i mai servească deja la nimic, 
fiindcă toate oceanele sunt pline cu deşeuri din plastic şi cu 
alte particule microscopice trecute de atâtea ori prin ansam- 
blul lanţului alimentar marin. Problema este foarte dificilă, 
chiar dacă timp de câteva zile încerci să ţii o dietă... Celula 
canceroasă se multiplică deja, aştepând să facă „pui: can- 
cer, cancer, cancer... 

Aşadar, noi, oamenii, avem vreme să ne plictisim, să ne 
plângem că ne este rău şi că ne e frică să murim de cancer 
sau din cauza chimioterapiei care epuizează și face să cadă 
până şi cel mai frumos păr, blond, roşcat, castaniu, negru 
sau alb. Pe de altă parte, rechinul nu are timp să se plicti- 
sească şi să se vaite; el călătoreşte permanent şi nu-i pasă 
dacă sălile de aşteptare de la urgenţă, de la cabinetul medi- 
cului de familie sau al oncologului sunt pline ochi. Rechinul 
face zilnic sport, admiră peisajul marin - dacă mai rămâne 
ceva din el - şi călătoreşte, călătoreşte, călătoreşte... 

Într-o carte intitulată Și totuși rechinii nu fac cancer, 
dr. I. William Lane afirma că aceștia sunt scutiţi de boală şi 
propunea ca pur şi simplu să consumăm pe cale orală ex- 
trase din cartilagiu de rechin! Adică ne recomanda niște 
pastile, mai mult decât un praf, deoarece societatea modernă 
preferă încă să se trateze cu medicamente ori cu produse si- 
milare - sub formă de capsule, pulbere, comprimate, injec- 
tii etc. — decât să facă efortul de a găti sănătos şi a se mișca 
mai mult... Așadar, oficial și neoficial, ni se vând tratamente 
pe bază de cartilagiu de rechin, şi asta tocmai nouă, nişte 
animale cu schelet osos, ceea ce aduce un profit frumos anu- 
mitor companii. Şi probabil că există oameni care au spus 
stop chimioterapiei, fără ca noi să știm în momentul de față 
dacă sunt morţi sau vii, pentru a confirma reușita „trata- 
mentului” pe care l-au urmat... 

Fără să intru în mai multe detalii, dacă aş fi ca 
un rechin, trebuind să înot în fiecare zi ca să pot 
respira (doar că un rechin este în permanenţă sub 
oglinda apei sau în adânc, spre deosebire de mine, 
care îmi ţin mereu picioarele pe uscat), ar trebui 
să-mi petrec viaţa mergând pe jos! Şi astfel nu aş 
mai avea timp să mă gândesc la cancer... Deci, s-o 


luăm la picior? 

ELEGANŢI CA VULPILE 


Deocamdată, tu nu esti pentu mine 
decât un băiețel, la fel ca alți sute de 
altă pante, rw ai nevoie de mine. Dar, 
dacă mă i înzesti, O Să avem neuoie 
Antoine de Saint-Exupery 


Chi ne uităm la o poză cu o vulpe, ni se pare că este un 
animal foarte bine situat - dar unde, pe scara evoluției 
biologice? —, între câine, mai mic de statură, domestic şi în- 
grijit (de om), care se cuibăreşte cu o mare plăcere pe o ca- 
napea confortabilă din casă sau într-un coş cu păturică, și 
lup, o specie sălbatică, de talie mai mare, cu blana cenușie, 
simțindu-se în elementul său noaptea, în pădure, precum și 
în zăpadă, cu condiţia să aibă din când în când o pradă cu 
blană de vânat... Nu numai mieluşei! 

Când se naște, vulpea este gri. Apoi la maturitate devine, 
în Europa, acel suplu canid roșcat, cu labe negre şi burtă 
albă, chiar şi iarna, anotimp în care blana sa ajunge să fie 

mai groasă şi mai lungă, ajutând-o să suporte mai uşor tem- 
peraturile negative de afară. Dar nu e atât de rezistentă la 
ger precum celebrul şi mai îndesatul husky siberian, un 
canid cu ochi albaștri și blană groasă, ce seamnă cu lupul 
dintr-o haită şi care, inhămat împreună cu alţi colegi ai lui, 
trage sania eschimoșilor - un mijloc de transport extraor- 
dinar de util în regiunile din Marele Nord, unde munţii de 
zăpadă fac drumurile impracticabile, chiar şi cu o mașină 
cu tracțiune integrală... 

Astea fiind spuse, foarte valoroasa vulpe-polară se poate 
lăuda că suportă temperaturi de până la -50 *C, graţie hainei 
sale albe de iarnă şi alimentaţiei pe care le are. Vulpile nă- 
pârlesc în fiecare an și, totuşi, cad mereu în picioare. Este 
ceva ce ține de „clasă”! Sunt elegante şi sobre în ţinuta lor 
adaptată mediului, dar şi în mişcările pe care le fac. Ar tre- 
bui să ne inspire la fiecare schimbare de anotimp, mai ales 
când se apropie marile geruri, înainte de luna decembrie, 
moment în care suntem nevoiţi să investim în paltoane, 
cizme sau pantaloni noi... 


Îmi anticipez „năpârlirea”, dar nu precum şar- 
pele, cu pielea lui specifică ţinutelor rock-and-roll, 
ci asemenea vulpii, cu blana ei. Mănânc cum tre- 
buie ca să fac faţă cerului albastru sau gri, ploii, 
vântului, gerului, zăpezii... Fiind o persoană pre- 
văzătoare, investesc — nu în ultimul moment — în 
haine la modă, adică elegante şi călduroase în ace- 
laşi timp, pentru a trece cu bine de iarnă, atât în 
interior, cât şi în exterior, fără riscul de a-mi rupe 
o lăbuţă sau un braţ înainte de sfârşitul sezonului. 

ATEMPORALI 
SAU REZISTÂND 
TRECERII TIMPULUI 
CA TARDIGRADELE 


Jean d'Ormesson 


ardigradul este un animal microscopic vegetarian (se 

hrănește cu licheni), care are mai puţin de 2 mm. Micu- 
tul urs-de-apă sau urs-de-mușchi a fost descoperit la sfâr- 
şitul secolului al XVIII-lea şi e capabil să suporte cele mai 
aspre condiţii de temperatură, de presiune atmosferică, 
diverse schimbări climatice, o secetă dintre cele mai grave, 
dar şi geruri năprasnice, fiind timp de secole un veritabil 
Hibernatus”, chiar şi în gheţurile Arcticii... Aici este vorba 


? Personaj din coproducţia omonimă franco-italiană, regizată de 
Édouard Molinaro. Filmul a fost difuzat pentru prima oară pe marile 
ecrane pe 10 septembrie 1969, fiind o adaptare a piesei cu același 

despre magia criptobiozei (sau a anabiozei), o stare de somn 
(o dezactivare a tuturor activităţilor vitale), trecând printr-o 
deshidratare a celulelor, înlocuindu-se apa cu glicerol şi 
trehaloză (zaharuri) şi formând în jurul corpului un fel de 
carcasă sau un strat de ceară. Tardigradele sunt puţin sen- 
sibile la trecerea timpului (își suspendă îmbătrânirea, dar 
nu sunt nemuritoare), foarte rezistente sau aproape indes- 
tructibile (aşa cum s-a dovedit la întoarcerea lor pe Pământ, 
după o călătorie în spaţiul cosmic, unde au fost trimise pen- 
tru nişte experimente ştiinţifice de către Agenţia Spațială 
Europeană), au patru perechi de picioare, fiind deci nişte 
campioane ale deplasării. Numele lor provine din latină, 
unde tardus înseamnă „lent”, „încet”, iar gradior, „a merge”. 
În mod cert, tardigradele sunt nişte creaturi dure, fiind ase- 
mănătoare cu artropodele (încrengătură de nevertebrate ce 
năpârlesc: trilobiţii cu vreo 20 de perechi de picioare, din 
paleozoic, crustaceele cu 5 până la 7 perechi, păianjenii şi 
scorpionii cu 4 perechi, insectele cu 3 perechi)... 

Deci, termenii de „atemporal”, „fără vârstă”, uneori chiar 
„nemuritor”, nu sunt aplicabili doar în cazul modei, al hai- 
nelor ce nu se demodează niciodată, rezistând trecerii tim- 
pului, şi al căror succes rămâne neschimbat de la o genera- 
ție la alta: despre blugi putem spune că sunt așa, neîncetând 
să fie la modă nicicând, la fel despre pantalonii de catifea 
(chiar dacă gurile rele spun uneori că sunt „demodaţi” sau 


nume semnate de Jean Bernard-Luc. Actorul francez Louis de Funès 
îl interpretează pe omul de afaceri Hubert de Tartas, care află că per- 
soana congelată, descoperită într-un bloc de gheaţă în timpul unei 
expediţii franco-daneze la Polul Nord şi a cărei inimă începe să bată, 
este exploratorul Paul Fournier (Hibernatus), bunicul soţiei sale. 
(n. red.) 

„vintage”), gecile de piele, sau din imitație (de piele), pen- 
tru cei mai modești, ca în alte părţi ale lumii despre pastele 
bolognese, pizza, brânza Raclette, bradul sau rulada bâche 
au chocolat („buturuga de ciocolată”) de la Crăciun, galette 
des rois („tarta regelui”) în ianuarie, despre melodiile de pe 
YouTube ale lui Johnny Hallyday, în Franţa, sau videoclipul 
piesei Thriller a lui Michael Jackson, pe tot mapamondul... 

Ca şi cum toate aceste elemente sau lucruri ar rezista în 
orice situație şi moment şi le-ar plăcea mereu majorității 
oamenilor, deşi au ingrediente atât de diferite: de exemplu, 
laptele de vacă din care s-a făcut brânza Raclette la începu- 
tul anilor 1980 nu poate să mai aibă același gust 40 de ani 
mai târziu, pentru că între timp practicile folosite în fabrici 
pentru prepararea ei s-au schimbat, iar bovinele au cunos- 
cut momentul - probabil dificil pentru animalele de fermă — 
celor „Treizeci de ani de glorie” de după Cel de-Al Doilea 
Război Mondial (1946-1975), adică epoca agriculturii in- 
tensive ce trebuia să hrănească toate acele fiinţe înfometate, 
rezultate din baby-boomuri, pe care trebuia să le mai şi îm- 
brace, dacă era posibil, bine... 

De aceea a apărut şi necesitatea de a stăpâni arta tranșă- 
rii cărnii şi de a face ceva folositor din toate acele piei de 
animale rămase, cu condiţia, bineînţeles, de a forma nişte 
meşteşugari care să prelucreze un material rezistent şi el 
trecerii timpului! Dacă meșteșugarii sunt talentaţi, este po- 
sibil ca în magazinele şi pieţele noastre să se mai găsească 
portofele, genţi, cizme, pantaloni, fuste, veste sau paltoane 
splendide, provenind din anii aceia... Trăiască marochină- 
ria! Şi la fel cei de 68 de ani, plini de viaţă, fericiţi să asiste la 
revenirea acestei mode, îmbrăţișate în prezent de tot mai 
mulţi oameni, mai tineri şi mai în vârstă. 

Prin urmare, ducă-se-pe-pustii toate dorinţele sau ten- 
dinţele suicidare, complexele legate de vârstă şi de apariţia 
ridurilor (de altfel, dacă ne uităm mai de aproape, o piele 
bună este întotdeauna puţin ridată...), precum şi gândurile 
negre cu privire la sfârşitul vieţii. Cu o moarte toţi suntem 
datori, dar măcar să ajungem dincolo cât mai târziu posibil 
şi fiind în pas cu moda, atemporali sau mereu tineri, fără 
însă a fi nemuritori. Să le lăsăm acest privilegiu marilor in- 
telectuali, care oricum mor şi ei: dovada, un domn şic — care 
în operele sale a evocat adesea trecerea timpului -, Jean 
d'Ormesson, ne-a părăsit la vârsta de 92 de ani, în decem- 
brie 2017, cu doar câteva ore înainte de rockerul francez 
Johnny Hallyday, răpus de cancer, la 74 de ani. Nemuritor, 
ca să nu spunem că nu se demodează niciodată, cel puţin 
pentru o bună bucată de vreme în viitor, membru al Aca- 
demiei Franceze, mort de-a binelea, la fel ca cea pe care o 
admira, eleganta Simone Veil, dispărută pe 30 iunie 2017, 
la 89 de ani. „Omul este un prizonier al familiei, al mediu- 
lui, al meseriei și al timpului său”, scria Jean d'Ormesson, 
nemuritorul. O dovadă că nu era un prizonier al epocii ori 
al stării sale, acesta a găsit timp să moară. 


Încetez să-mi mai plâng de milă atunci când mă 
gândesc la moarte, vârstă, riduri ori la timpul ce 
se scurge în mod ireversibil. Încerc să nu devin o 
prizonieră a felului în care mă privesc ori mă ju- 
decă ceilalţi, să nu-mi pese de asta şi să mă preo- 
cup de propriile puncte de interes. Chiar dacă nu 
sunt materiale, ci pur intelectuale şi care par invi- 


zibile. Pentru a gândi, trebuie să mă mişc, puţin... 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Sănătate şi contact 


> Măhrănesccum trebuie, cu produse de sezon, 
pentru a face față vremii de afară şi a-mi 
adapta corpul la condiţiile meteorologice. 


Îmi aleg o îmbrăcăminte la modă, dar şi adap- 
tată temperaturii din mediul ambiant. 
Îmi asum vârsta pe care o am: nu sunt o pri- 


zonieră a timpului care trece în mod ireversibil 
şi a părerii celorlalți. Trăiesc pentru MINE. 


D 


ACTIVITĂŢI FIZICE 
ŞI SPORT 


LA ÎNĂLȚIMEA POTRIVITĂ 
CA VEVERIŢELE 


Doar pentu că vezi o scodună, 
nu înseamnă că înduntu este a ueveută. 


Proverb american 


8 


foarte bună acrobată, veverița roşie (sau de stejar) pare 

să alerge fără teamă pe crengile copacilor, chiar dacă i 
se poate întâmpla uneori să cadă şi să sufere un accident 
mortal. Veveriţa de pădure din Europa nu este chiar mica 
maimuţă din pădurile tropicale. Rozătoare, nu primată, ea 
se deplasează totuşi foarte rapid dintr-un copac în altul, per- 
miţându-şi câteva opriri în drum pentru a observa împre- 
jurimile. 

Cu vârsta, şi deci prin antrenament, se pare că nu prea 
ajunge să sufere de vertijul ce le provoacă greață ori ame- 
ţeală oamenilor care suferă de acrofobie, adică de teama pa- 
tologică de locurile înalte. Nu există vreo legătură nici cu 
arahnofobii, ce intră în panică la vederea unui mic păianjen, 
nici cu claustrofobii, morți de frică la ideea că ar putea rä- 
mâne blocaţi în lift, nici cu agorafobii, înspăimântați de mul- 


timi, chiar și în spaţiile largi, deschise... 

Veveriţa se deplasează cu o mare uşurinţă, chiar și pe 
crengile subţiri. În sud, vara, aceasta este deranjată doar de 
păsări, de cântecul greierilor din zilele foarte călduroase şi 
uscate şi, câteodată, de urletele turiștilor loviți în aripă, do- 
borâţi de diferenţa de temperatură faţă de regiunea din care 
provin: câte mese fericite şi zgomotoase în perspectivă... 


Cât despre veveriţă, care nu va îngurgita în tot acest timp 
resturile lor de alune, pizza, pe cele din dozele de bere şi cola, 
ea îşi va găsi mâncarea cu lăbuţele, la înălțime sau chiar pe 
solul moale, pe sub copaci. De altfel, nu va rămâne niciodată 
mult timp pe-acolo. Incognito, inclusiv în oraşe, când aces- 
tea au strălucita idee de a planta mulţi copaci, în funcţie de 
regiune şi de anotimp, veverița îşi poate face cadou alune, 
nuci, ghinde, conuri de brad, ciuperci, melci, flori, fructe... 

Până la urmă, cățărându-ne prin copaci, construindu-le 
animalelor căsuțe în pădure, uneori la mare înălțime, sau 
dezvoltând conceptul de parcuri de aventură, cu închiriere 
de case de lemn, ne explorăm aptitudinea de a trăi mai mult 
sau mai puţin confortabil la altitudine, asemenea veveriţei, 
dar şi în perfectă siguranţă, pentru că ştim să spunem nu 
când simţim că există vreun risc de vertij sau de a cădea. Este 
important ca noţiunile de limite şi niveluri de confort să fie 
descoperite şi de către viitorii locatari ai unui apartament, 
nevoiţi să urce pe scări de mai multe ori pe zi, ori de către 
salariaţii unor firme dintr-un imobil potrivit doar pentru 
nişte arhitecţi ai viitorului... 

Pentru a alege locul în care îmi place să trăiesc 
şi să muncesc, trebuie mai întâi să aflu care este 
nivelul de confort din apartamentul proprietate 
personală: în care nu vreau să mă simt sufocată de 
teama de vid sau împinsă de dorinţa de a sări în 
gol de la fereastră. Această zonă de confort şi de 
siguranţă se descoperă încă din copilărie şi se ex- 
perimentează mai ales în adolescenţă: da, trebuie 
să îndrăznesc să contruiesc căsuțe şi să mă caţăr 
în copaci ca veverița roşie ori pe pereţii de esca- 
ladă securizaţi de la liceu, ca să descopăr adevă- 


rata natură... 

MAI MULT ÎN PICIOARE, 
ASEMENEA 
CĂLUŢILOR-DE-MARE, 
DECÂT AŞEZAŢI 


a unui vis iluzoriu, 
Francis Picabia 


acă auziți cuvântul hipocamp™, ce vă vine imediat în 

minte? Sunt șanse mari ca acest termen să vă ducă ime- 
diat cu gândul la o zonă pierdută undeva la baza creierului 
mamiferelor — adică şi la cel al fiinţelor umane —, a cărei 
funcţie nu o cunoaşteţi: mai exact, hipocampu(su)l este res- 
ponsabil cu memoria, atenţia şi navigarea în spațiu. Adică 
cu GPS-ul vostru natural şi cu modul în care vă amintiţi de 
el... Asta poate până când vă reaminteşte de el din întâm- 
plare vreun cercetător, la o emisiune bună de la radio sau de 
la TV, ori până când GPS-ul maşinii voastre dă eroare, obli- 
gându-vă să strigaţi în gura mare: „Ra-ha-tul ăsta de 


* Hippocampe („cal-de-mare”), în franceză, în original. (n. trad.) 

tehnologie din secolul XXI! De-acum încolo mă voi încrede 
în hipocampu(su)l meu, în intuiție, și voi investi într-un nou 
ghid Michelin pe hârtie!” 

Apoi o să vă gândiţi la micuțul „cal-de-mare”, un peşte 
care nu se comportă deloc asemenea celor din imensa lui 
familie, cea a peştilor osoşi. În urmă cu milioane de ani, în 
nişte circumstanţe geologice speciale, evoluţia l-a forțat pe 
acest animal să păstreze poziţia verticală şi un corp relativ 
mititel. Anatomia lui este zveltă şi subțire, adaptată habita- 
tului său, paturilor de iarbă marină cu flori (cu reproducere 
sexuată, spre deosebire de algele primitive, reprezentate şi 
de salata-de-mare, salata verde-fluorescentă ce apare pe pla- 
jele din peninsula franceză Bretagne, şi de algele Kelp, frun- 
zele gigantice care formează pădurile din Pacific, unde tră- 
iesc leii-de-mare şi rechinii albi). 

Căluţul-de-mare înoată mai ales în poziţie verticală — 
adică în picioare, într-un fel -, deplasându-se însă şi pe ori- 
zontală, dar cu o viteză redusă, pentru că trebuie să gestio- 
neze și microcurenții marini sau pe cei mai puternici, atunci 
când vremea este nefavorabilă... Este un as al navigaţiei, din 
necesitate, având un corp de o mare delicateţe și o oarecare 
formă de fragilitate. Talia lui oscilează între 2 şi 35 cm, în 
funcţie de specie şi de regiunea în care trăiește. Evident, in- 
clusiv în Marea Mediterană, trebuie comparat ce este de 
comparat: căluțul-de-mare nu are greutatea monstruosului 
ton roşu (cu o lungime de la 1 la 3 m, ajungând cu uşurinţă 
la 300 kg), a unui pește-lup (între 45 cm şi 1 m) sau a unei 
dorade regale (între 50 şi 70 cm). 

Dar căluțul-de-mare, atât de drăguţ arcuit, trăieşte mai 
bine singur printre înaltele plante marine Posidonia (Posi- 
donia oceanica), o specie de iarbă-de-mare ce creşte de-a 

lungul coastelor mediteraneene, pe care le protejează de ero- 
ziune, până la o adâncime de 40 m, acolo unde încă pătrunde 
puţină lumină... Hrana lui constă în crustacee mici, pe care 
le aspiră cu botul său (ce seamănă cu un aspirator), având 
însă mult de suferit din cauza pescuitului excesiv. Scheletul 
lui sfârşeşte uscat, ca o comoară, pe pieţele asiatice. Se spune 
despre el că face bine la sănătate. În schimb, tonul roşu, atât 
de dolofan, cu muşchii lui de culoarea sângelui, se depla- 
sează în marele ocean mai mult în bancuri... Bibanul-de-mare 
sau lupul-de-mare şi dorada, nişte peşti foarte rapizi şi ex- 
trem de delicioşi, după cum susţin pescarii care au acasă un 
cuptor performant (sau cunoscătorii restaurantelor ce știu 
să-i gătească bine) sunt nişte animale cărora le place, de ase- 
menea, să hoinărească printre plantele marine Posidonia şi 
printre stânci. 

Părând să nu-i pese prea mult, nu este întâmplător că în 
apă elegantul căluț-de-mare rămâne în picioare toată ziua, 
înotând cu ajutorul cozii şi al cvasi-invizibilelor sale înotă- 
toare, în timp ce „camarazii” lui mai mari îşi petrec existenţa 
lungiţi! De altfel, căluţul se află în pericol peste tot în lume: 
durduliul ton figurează printre prădătorii lui, alături de oa- 
meni, care îl pescuiesc pentru milioanele de turiști care îl 
vor uscat sau așteptând de la el să facă minuni la pat... 

Da, pare foarte ciudat. Îl învestim pe fragilul căluț-de- 
mare cu puterea de a provoca plăcere în timpul raporturilor 
sexuale. Prin urmare, în fiecare an marea este prăduită de 
mii şi milioane de exemplare... poate până la totala lor ex- 
tincţie? Şi asta doar pentru că, în afara anatomiei lui armo- 
nioase, se spune că ar mai deţine şi formula magică a ferici- 
rii trupeşti într-un cuplu. Libido crescut, deci un soţ fidel şi 
o siluetă de vis etc.: eliminaţi menţiunea inutilă în func- 

ţie de religie, naţionalitate sau aşteptările cumpărătorului/ 
cumpărătoarei, pe pieţele asiatice oficiale... sau oriunde în 
altă parte a lumii. Fiindcă animăluţul ce se hrănește cu zoo- 
plancton şi creveţi minusculi ar trebui să împânzească tot 
litoralul francez, nu numai golful Mont-Saint-Michel, ba- 
zinul Arcachon sau şirul de lagune Étang de Thau... 

Doar că iată, mai sunt prostia umană şi poluarea, sonoră 
ori silențioasă, copleşitoare sau superficială, vizibilă sau in- 
vizibilă, pe care o produc oamenii cam peste tot pe Pământ. 
Rezultatul: există din ce în ce mai puţine plante submarine 
cu flori (a nu se confunda cu plantele primitive, aşa cum 
sunt algele) —, care, chiar şi scufundate în marea lor baie, 
riscă, la fel ca noi, pe coastele deja suprapopulate, să moară 
de cald ori să se „înece” sub macrodeşeuri ori sub norii denşi 
şi groşi de substanţe toxice, hidrocarburi şi altele, ce vor 
deveni niște depozite enorme, omorând fauna şi flora. 
Şi-atunci: adio, apă limpede! Nu vă gândiţi neapărat la cea 
care vă curge în casă, de la robinet, ci la fundul mărilor şi 
oceanelor și la resursele vegetale de aici, din ce în ce mai 
rare, la fel ca părul de pe capetele domnilor atinşi de calvi- 
ţie; deci, adio, iarbă-de-mare, în Canalul Mânecii şi în Atlan- 
tic; adio, alge Posidonia, în Mediterană, plămânul ei verde, 
aşa cum se spune. Adio, căluţi-de-mare, dorade, ton, ţes- 
toase, rechini, delfini... Pe scurt, infernul pe pământ şi în mare. 
Mereu același refren... Într-o bună zi, nu vor mai exista mulți 
căluţi-de-mare ori apă limpede decât în acvarii (publice), 
asta numai dacă angajaţii de aici şi liber-profesioniştii — teh- 
nicieni şi scafandri - vor mai fi capabili să efectueze zilnic 
lucrări de întreţinere a conductelor (meseria aceasta sea- 
mănă cu cea de instalator), de îndepărtare a algelor invazive 
de pe pereţii de sticlă, de îngrijire a vegetației ce trebuie să 

existe în bazine (grădinărit) şi de hrănire regulată a locatarilor 
lor cu bucăţi de carne pregătite în avans, pentru a evita ast- 
fel canibalismul în recifele acestor ecosisteme reconstruite 
de mâna omului. Doar așa, vizitatorii mici şi mari vor mai 
avea ocazia de a contempla uimiți acele momente de viaţă, 
situate între artificial şi natural, ale căluțului-de-mare, aflat 
printre alţi peşti din respectivul muzeu acvatic, fără să fie 
nevoiţi să poarte un echipament voluminos şi greoi - com- 
binezon, mănuși, mască, butelii de oxigen. În caz contrar, 
le va mai rămâne doar DVD-ul filmului american de ani- 
maţie produs de Pixar şi lansat în 2003 de Walt Disney 
Pictures, În căutarea lui Nemo... 

Grea, foarte grea viața în captivitate, dar chiar şi aşa că- 
luţul-de-mare rămâne în poziţie verticală, permițându-le 
din când în când vizitatorilor să asiste la un spectacol neo- 
bişnuit: falsa naştere a zeci de pui în miniatură, ieşiţi din 
pântecele masculului. La drept vorbind, acea explozie de 
viaţă, dintr-un singur foc, este de o frumuseţe care te face 
să-ţi dea lacrimile... În realitate, în mediul său natural, mas- 
culul se mulțumește să poarte într-un săculeţ aflat pe abdo- 
men, care seamănă cu un marsupiu, ouăle femelei, fertilizate 
de sperma sa, după întâlnirea cu aceasta (un act de repro- 
ducere ale cărui secrete biologii încearcă încă să le deslu- 
şească), însă majoritatea căluților-de-mare în miniatură 
ajung să fie devoraţi cât aţi zice peşte. Pentru ei, viaţa este 
scurtă, foarte scurtă, chiar dacă încearcă să se agaţe de „cren- 
gile” acestei păduri vegetale de pe fundul apei, care pentru 
ei se transformă imediat într-o junglă, luminoasă, dar atât 
de periculoasă, zbuciumată şi pe verticală. Mișcările de 
du-te-vino ale valurilor peste ierburile marine ar trebui să 
fie de ajuns pentru a le provoca rău de mare până şi celor 

mai rapizi dintre aceşti nou-născuţi: se moare din mai puţin 
de atât acolo jos... Acestea fiind spuse, a reuși să treci peste 
toate încercările pe care le presupune creşterea în poziţie 
verticală asigură, cel puţin în teorie, la vârsta adultă, o rată 
de supraviețuire destul de „onorabilă”, măcar pentru călu- 
ții-de-mare care vor mai fi pe lume în anii ce vor urma. Ce 
prădător care îndrăzneşte să se aventureze în această pădure 
marină are chef să se obosească să deschidă gura mare ca un 
cuptor doar pentru a înghiţi un slăbănog deloc apetisant, 
aflat în poziţie verticală, care e numai piele și os? Asta în 
timp ce alţii, masticabili şi ei, ori de înghițit întregi, se plimbă 
„în poziţie culcată”, graşi, plini de grăsimi şi proteine, un- 
deva nu prea departe de câmpia submarină, o insulă a deli- 
ciilor, cu toată comoara ei de delicatese ce trebuie descope- 
rite. Vorbim despre lumea tăcerii, unde aricii-de-mare, 
scoicile şi crustaceele, peștii şi cetaceele fac totuși ceva zgo- 
mot... asemenea bulelor de aer ale scafandrilor și elicelor 
vapoarelor! Cât despre submarine, mai lungi decât caşaloţii 
pe cale să tragă un pui de somn pe verticală, cu capul în jos, 
dacă îşi folosesc torpilele ce explodează în adânc, oare nu 
asurzesc toți peştişorii și ceilalți monștri ai abisurilor ma- 
rine? Și după aceea niciunora nu le mai pasă de poluarea 
sonoră... 

Dar în legătură cu această problemă a unghiului de în- 
clinare, vitală în mediul lichid, noi, oamenii, aflaţi aici, pe 
uscat, înţelegem că mai avem multe de învăţat. Plimbăreţii 
de duminică sau de toată săptămâna ar trebui să reflecteze 
la asta în mod regulat, în special cântând clasicul: „Un kilo- 
metru pe jos face piciorul frumos.” Uitându-se la ceasul de 
la mână şi având grijă să nu întârzie, sunt poate elevi, lice- 
eni, angajaţi sau pensionari şi chiar protestatari neobo- 

siți, ce transpiră de bunăvoie pentru a se dezlănţui faţă de 
recentele probleme ale încălzirii globale, alertându-i şi pe 
ceilalți, aflaţi în trecere, în legătură cu această tragedie ce 
ucide fără discriminare. Ei, care cunosc indicatoarele dru- 
murilor de ţară sau ale celor din oraş, cu panourile de sem- 
nalizare sau pantele mai mult sau mai puţin abrupte ale că- 
rărilor sălbatice din pădurile de la munte, merg înainte, în 
picioare, mândri, fericiţi să plece la serviciu şi apoi să se în- 
toarcă acasă vii şi în formă! 

În timp ce bieţii oameni spitalizați sunt condamnaţi să 
petreacă prea mult timp lungiţi, uneori dispuși să meargă 
de bunăvoie la urgenţă, de unde, în mod normal, lumea 
de-abia aşteaptă să scape. Dacă starea le-a fost evaluată ca 
nefiind deosebit de alarmantă, merg la medicul generalist. 
Nimeni nu-şi dorește să rămână peste noapte la spital. Mai 
bine la hotel, în aşternuturi frumoase, cu o panoramă gro- 
zavă, şi seara, cu o masă pe măsură, dar nu la spital. Nefiind 
niciodată siguri 100% că „sejurul” vostru va fi acoperit de 
asigurarea de sănătate pe care o aveţi, nu mergeţi la o uni- 
tate sanitară decât foarte rar pentru o simplă rinită alergică... 
Cu toţii ne grăbim să ne întoarcem acasă după „o reparaţie” 
rapidă, dar fără riscul de a rămâne cu niște cicatrici oribile, 
fără incizii urâte, după „o refrigerare” corect folosită în cazul 
unei arsuri profunde cauzate de un accident casnic, ori după 
„0 sudură” ori „o lipitură” splendidă realizată cu un burghiu, 
şuruburi sau doar cu ipsos. 

Avem încredere în medici, care, cu nonşalanţă, sunt ne- 
voiţi să fie şi buni marochineri, climatologi, electricieni, me- 
canici sau zidari: ei reuşesc să evalueze totul doar din ochi, 
în timp ce pacienţii devin stresaţi auzindu-i pe ceilalți bol- 
navi gemând sau îngrămădindu-se de cealaltă parte a 

peretelui, a paravanului sau a perdelei separatoare. Dar, în 
ciuda tuturor acestor abilităţi, „răniţii” sau „accidentaţii” 
rămân şi o zi întreagă ori o noapte pe un pat aflat pe vreun 
culoar de spital, ca și cum ar fi pedepsiţi, fără să se poată ho- 
tări dacă să fugă acasă pentru a regăsi confortul propriului 
pat, lăsând la naiba tête-å-tête-ul cu asistenta medicală... 

Țintuiţi în pat zile întregi precum astronauții în timpul 
unui antrenament pentru zborul în spaţiu, foarte numeroșii 
ocupanți ai saloanelor unităților spitaliceşti sunt în general 
prezenţi aici pentru probleme cu tranzitul toracic sau abdo- 
minal: alimente şi lichide care trec greşit prin tubul digestiv 
(o problemă existentă doar până îşi fac, într-un final, nevo- 
ile!) şi prin căile urinare, aerul care circulă greu mai sus, în 
plămânii zdrobiţi, ori chiar un bebeluș „blocat”, care nu mai 
vrea să se nască sau este scos cu mare dificultate din uterul 
mamei - până la urmă, fiind vorba despre aceleaşi necazuri... 
de tranzit! De ce să vă puneţi creierul pe moate pentru astfel 
de probleme care, în mod normal, nu se rezolvă cu mai 
multă seriozitate în interiorul unui spital decât în exterior. 
Este greu să vă declaraţi satisfăcuţi că aţi făcut „un caca fru- 
mos”, în condiţiile în care aproape nici nu v-aţi ridicat din 
pat, aţi mâncat tot acolo, puşi de personalul medical să ţineţi 
forțat un regim, stând în fața unui ecran mic de televizor și, 
cireaşa de pe tort, totul pe banii voştri! Pe de altă parte, spi- 
talul nu este un restaurant... Iată de ce sfârşim prin a avea 
dureri de fese, din cauza statului pe spate, în pat, prea mult 
timp: da, da, chestia se poate lăsa și cu escare, nu prea dră- 
gute la vedere, fără a mai aminti de riscurile de a contracta 
cine ştie ce infecție nosocomială înainte de plecare. 

În plus, acolo nu aveţi niciun fel de intimitate, cu atâţia 
asistenţi şi medici care intră şi ies întruna, ca să nu mai 

vorbim despre mâncarea dificil de înghiţit din cauza medi- 
camentelor ce duc la pierderea apetitului, despre baia unde 
este foarte frig ori despre salonul prea încălzit, care nu prea 
vă invită să faceți „treaba mare”... 

Lungiţi, înainte de culcare, cei sănătoşi pot să viseze fru- 
mos şi să se trezească a doua zi fericiţi, înainte de a-şi face 
turele de mers pe jos şi poate de a munci apoi toată ziua aşe- 
zaţi, în timp ce bolnavii pot avea impresia că agonizează de 
dimineaţa până seara, pironiţi într-un pat de spital pe care 
speră să-l părăsească, tocmai pentru a ieși în aer liber și 
a merge puţin pe jos. Totul este relativ, dar astronauții care 
se antrenează constant cunosc foarte bine ambele posturi. 
Fără a mai aminti despre dificultatea de a sta lipiti de o sal- 
tea — nu contează de ce calitate — în spaţiu... Nu sunteţi as- 
tronauţi? Nici căluțul-de-mare nu este, dar rămâne în apă 
în poziţie verticală, ascuns într-un covor de iarbă-de-mare 
Posidonia. Ce echilibrist de clasă... 


Căluţul-de-mare stă pe loc în poziţie verticală. 
Se deplasează şi mănâncă tot în această poziţie! 
Sigur că pe uscat, noi, oamenii sănătoşi, fiinţe gân- 
ditoare, bipede şi aflate în mişcare, avem ceva spe- 
cific unui căluţ-de-mare. Acesta a ştiut să evolueze 
odată cu vremurile, modest, în mediul său marin, 
plin de alge şi de frunze de iarbă Posidonia ce le 
plac broaştelor-ţestoase cu solzi, cunoscute pentru 
excelentul lor GPS pe care îl au pe cap. 

Chiar dacă nu-mi petrec viaţa scufundată în apă 


precum un căluţ-de-mare, încerc totuşi, pentru că 


ACȚIONEAZĂ ȘI GÂNDEŞTE CA ANIMALELE | 175 


e bine pentru sănătatea mea, să petrec mai mult 
timp în picioare decât întinzându-mă în pat... 

Şi nu uit că pentru a merge pe un teren plat am 
nevoie de o încălţăminte adecvată, la fel ca pentru 
a face o plimbare pe un drum în pantă sau a dansa — 
activităţi ce mă obligă să-mi forţez mai mult gam- 
bele (nu vreau să risc o fractură). Gândiţi-vă la 
unghiul de înclinare al lui Michael Jackson din vi- 
deoclipul piesei Smooth Criminal! În fine, dacă 
vreau să mă simt bine fără să ajung să am o durere 
acută de spate atunci când stau în picioare şi gă- 
tesc, investesc într-un mobilier (un blat de bucătă- 
rie, masă, scaune etc.) corespunzător înălţimii 


mele. 

CU MUȘCHII SPATELUI 
DEZVOLTAŢI ASEMENEA 
CROCODILILOR 


“Conciliatouul este cel 
CAN Arăneste um cnacadil, sperând 
Winston Churchill 


n apă, atunci când animalul nu pluteşte la suprafață, imo- 

bil şi rigid asemenea unui trunchi de copac, ondulările pe 
orizontală ale crocodilului - american, de Cuba, de Orinoco, 
de Nil, de Noua Guinee, de mlaştină sau de mare - sunt de 
înaltă clasă. Şi totuşi, monstrul cu piele şi labe groase cân- 
tăreşte ceva... Reptilă acoperită cu solzi impermeabili, care 
îi permit anumite arcuiri ale corpului —, chiar dacă în me- 
diul acvatic această supleţe se justifică mai uşor —, crocodi- 
lul are o coloană vertebrală și nişte articulaţii extrem de mo- 
bile. În ciuda taliei sale impresionante, a mușchilor de la 
nivelul spatelui și al centurii abdominale, puternici şi „elas- 
tici” în acelaşi timp, înoată cu o mare uşurinţă în râurile care 
curg lent şi în zonele mlăștinoase pe care le colindă. 
Crocodilul marin face parte din familia reptilelor ce 

îndrăznesc să se aventureze literalmente în mare, rezistând 
perioade lungi în apa sărată (cu sare sau clorură de sodiu, 
NaCl), pe care epiderma sa o absoarbe şi pe care rinichii lui 
trebuie să o gestioneze. Organe responsabile de filtrarea li- 
chidelor în corpul acestui mare vertebrat, rinichii sunt ase- 
mănători, din punct de vedere funcţional, cu plămânii, care 
filtrează aerul, şi sunt atât de aproape de sol (la fel ca în cazul 
familiei de moluşte bivalve, exceptând faptul că aceste sco- 
ici care filtrează apa mării sunt nişte nevertebrate ce trăiesc, 
mănâncă și respiră în apă)... 

Ei da, reptilele aproape lungite pe sol stau și în apă cu plă- 
cere, dar păstrează o respiraţie aeriană. Urinează ca mamife- 
rele terestre sau aproape la fel, pentru că oamenii pot face pipi 
din picioare, în poziţie verticală sau aşezaţi pe „tron”. 

În plus, acest înotător magnific are pe limbă, precum verii 
lui, şerpii marini, nişte glande sărate, ce se ocupă cu înde- 
părtarea excesului de... sare. Obiectivul? Asemănător cu cel 
urmărit în cazul oamenilor: limitarea deshidratării (a pier- 
derii de apă) şi menţinerea în organism a unui echilibru între 
mineralele folositoare în doze rezonabile, precum sodiul 
(transmiterea impulsurilor nervoase, contracția musculară) 
şi clorura (echilibru între cantitatea de apă din interiorul şi 
exteriorul celulelor, reglarea pH-ului sangvin, producerea 
acidului clorhidric de către stomac etc.). 

Țestoasele marine care „beau” apă sărată din oceanele 
pe care le traversează au și ele, în interiorul foselor nazale, 
niște glande de osmoreglare - la fel ca iguana de Galápagos 
şi păsările ce trăiesc la malul mării ori sunt adaptate cli- 
matelor extrem de uscate, ce impun pentru supravieţu- 
ire economisirea drastică a apei. Cât despre rechini și pisi- 
cile-de-mare - cu pielea lor acoperită de denticuli, uneori 

cu un aspect mătăsos, dar abrazivi precum șmirghelul, şi cu 
scheletul cartilaginos, adaptat vitezei cu care se deplasează 
sub apă —, aceste animale au glandele de sare la nivelul... rec- 
tului! Pe scurt, în legătură cu sistemul excretor pentru li- 
chidele concentrate în săruri: vorbim despre fose nazale la 
reptile și păsări, despre „posterior” la peştii cu schelet carti- 
laginos şi despre branhii la cei cu schelet osos... Iar în cazul 
vostru, doamnelor și domnilor, vorbim despre calculi renali, 
dacă mâncaţi, fumaţi și beţi toate prostiile, fără să vă mişcaţi 
destul! 

Chiar dacă o antilopă gnu poate să aibă ceva grăsime pe 
oase, crocodilul se hrăneşte, de obicei, cu o carne destul de 
săracă în grăsimi: crustacee, moluște, peşti, păsări, antilope, 
zebre, bivoli, chiar pui de crocodil din alte cuiburi şi, mai 
rar, cadavre în descompunere. La urma urmei, alimentaţia 
lui depinde şi de apariţia unor oportunități, dar şi de cât îi 
este de foame... Acest animal înspăimântător, care nu prea 
ne trezeşte dorinţa de a ne apropia de el pentru a sta la pa- 
lavre, poate înmagazina puţină energie solară fără însă a fi 
prea deranjat de acest lucru... De asemenea, poate merge 
într-un ritm lent, pentru ca apoi să accelereze, deoarece, 
fiind un carnivor inteligent şi econom, ştie să profite de oca- 
zie, atunci când se iveşte. Aşa că se repede asupra prăzii, pe 
care o sfâşie în bucăţi de la prima mușcătură, graţie dinților 
lui frumoşi şi numeroşi. Nu are nevoie de dentist. Se des- 
curcă foarte bine şi fără el. 

Lentoarea acestei reptile este întreruptă din când în când 
de bruşte accelerări ale ritmului, atunci când pescuiește ori 
vânează, de şedinţe de înot şi de lungi perioade de recupe- 
rare pe pământ, care fac din crocodil un sportiv complet, cu 
o speranţă de viaţă de aproape un secol! 

Iată, mai pe scurt, ce vreau de fapt să vă spun: dacă aveţi 
muşchii spatelui bine dezvoltați şi niște mușchi abdominali 
pe cinste, o să vă meargă bine vouă, celor ce citiți această 
poveste despre reptile. Şi cu o tensiune arterială clasică, de 
12/8 sau 11/7, este perfect, chiar dacă nu pentru o minge de 
meci! Suferiți mult mai puţin de dureri de cap decât ceilalți, 
hipertensivi în permanenţă. Şi, prin definiţie, sunteţi mai 
puţin nervoși şi tensionaţi decât alţii. E simplu, nu vă plac 
deloc eternele lor conflicte interioare, familiale etc. — și sun- 
teţi departe, foarte departe de veşnicele lor nemulțumiri, de 
problemele cu libidoul, de riscul de impotenţă ce afectează 
bărbaţii şi, prin urmare, femeile, care nu mai sunt excitate, 
de afecțiunile pulmonare, de AVC-uri, de infarcturi etc. Ce 
noroc pe voi! 

Medicii, personalul de la urgenţă, asistenții şi pompierii 
se tem şi ei, mai presus de orice, de problemele cauzate de 
hipertensiunea arterială. Acești oameni, stresaţi de meseria 
lor, tensionațţi ca nişte corzi de arbaletă, umplu de bunăvoie 
saloanele spitalelor, până în punctul în care aproape că pro- 
voacă un haos, „dând peste cap totul”, ar spune fără ocoli- 
şuri cei ce au nefericirea să lucreze acolo în perioadele-cheie 
ale anului. 

Nu mai vorbim de ţigări, care subțiază pereţii vaselor 
sangvine — ce măcel pe dinăuntru! —, producând o inflamare 
continuă a arterelor, ce sfârşeşte prin reducerea nivelului de 
oxigen din sânge — dificultăţile respiratorii arată că organele 
suferă de acest deficit —, tabacul fiind, aşadar, un factor agra- 
vant al hipertensiunii, despre care ni se spune că e legată mai 
ales de o alimentaţie prea bogată în sare. 

Prin urmare, dacă puneţi prea multă sare în mâncare şi 
nu sunteți peşti, reptile ori sportivi, trebuie să înţelegeţi că, 

în cazul în care la un fumător plămânii devin negri, la o per- 
soană care mănâncă prea sărat rinichii se fac praf! Vezica, 
aflată mai jos în corp, este şi ea afectată, iar miocardul 
(inima), împietrit şi el de atâtea rele tratamente aplicate, se 
epuizează prea repede. Acesta nu este organul la care ne 
gândim doar atunci când avem nevoie de afecțiune ori cu 
care suferim din dragoste. Inima e şi un mușchi aflat în po- 
ziţie centrală în organism, care pompează sângele hrănitor 
şi oxigenat spre periferie, spre țesuturile întregului corp, cu 
ajutorul vaselor sangvine... Nouă, oamenilor, ne mai trebuie 
multă minte ca să înţelegem cât de important este să ne în- 
treținem inima, să o protejăm şi să o menţinem într-o stare 
bună pentru a îmbătrâni fericiţi. 

Prea multă presiune în lichidul roşu, mai mult sau mai 
puțin vâscos, face ca inima, dar şi celelalte organe să nu mai 
poată suporta încercarea la care sunt supuse. Rinichii pot fi 
şi ei afectaţi, aceste filtre în formă de boabe de fasole gigant 
pe care ni se sugerează să le donăm pentru efectuarea unor 
transplanturi, evitându-se astfel atrocele şi frecventele şe- 
dinţe de dializă urmate de bieţii bolnavi care au suferit de 
blocarea sau extirparea unui rinichi... Stop lipsei de mişcare: 
faceţi pe crocodilul unde vreţi voi, în apă, la soare sau pe 
uscat, tonifiaţi-vă spatele, umerii, braţele şi toți muşchii ab- 
dominali, protejându-vă inima, aflată în cutia toracică, apoi 
rinichii şi întregul tub digestiv, aflat puţin mai jos în corp. 

Poate că uneori îmi este greu, dar încerc să ră- 
mân o persoană surâzătoare precum o reptilă, si- 
gură pe sine, fericită şi care se odihneşte la soare, 
graţioasă, în apa mării sau în cea de la piscină, cu 
torsul musculos (chiar dacă nu se vede, crocodilul, 
în aparenţă atât de greoi, nu are nici el anatomia 
complexă a lui Rambo...). Bun, trebuie să mă an- 
trenez — chiar dacă pentru asta este nevoie să îndur 
nişte şedinţe de abdomene, chinuitoare şi dure- 
roase — şi să am mai frecvent raporturi sexuale. 
În doi, mai ales dacă suntem îndrăgostiţi, este mult 


mai bine şi mai uşor să fim sportivi! 

BUNI SCUFUNDĂTORI 
CA DELFINII 


Pentu a allină sau un delfin fericirea 
înseamnă a exista pur şi simplu 
Pontuw am, a cunoaste sia se extazia. 


Jacques-Yves Cousteau 


p=“ osoşi şi cartilaginoşi - pisicile-de-mare, rechinii - 
respiră şi trăiesc în permanență în apă, deci atunci când 
oxigenul există acolo într-o cantitate suficientă pentru a le 
trece prin branhii (în caz contrar, exact ca în acvariu, ca în 
râurile secate din cauza încălzirii globale, ca în zonele moarte 
ale oceanelor al căror număr a crescut de patru ori faţă de 
mijlocul secolului XX, aceştia îşi pierd viaţa asfixiați). 

Pe de altă parte, mamiferele marine au o respiraţie pul- 
monară (sau externă), asemenea crocodililor. Nu pot respira 
sub apă, aşa cum se întâmplă cu peştii... Excepţie fac şi sca- 
fandrii, aceşti scufundători îmbrăcaţi în combinezoane de 
neopren și echipați cu butelii de aer comprimat, pe care le 
poartă pe spate, şi cu regulatoare (pentru scufundare). Doam- 
nele să stea liniștite, e posibil să întâlniți şi femei-scafandru 
în unele ape de pe glob, până la adâncimea de 30 sau chiar 
45 de metri. 

Este vorba despre femeile-scafandru, aşa cum există şi 
bărbaţi-moașă, în maternități, unde respiraţia este de altfel 
prima funcţie fiziologică controlată la fiinţele umane: cea a 
mamei, înainte de naștere, care poate dura ore întregi la spi- 
tal, înainte de venirea pe lume a bebeluşului, precum şi cea 
acestei atât de tinere fiinţe, nou-născutul, care tocmai își 
adaugă ţipătul la cel al miliardelor de alte persoane venite 
pe lume înaintea sa. De altfel, acesta trebuie să se asigure 
foarte repede că are capacitatea de a suporta transferul res- 
piratoriu atât de dificil din mediul protejat de unde iese (li- 
chidul amniotic din uterul matern) spre „zborul” neapărat 
aerian, în braţele moașei, apoi, poate, în cele ale tatălui. Asta 
dacă nu cumva părintele leşină de fericire înainte sau după 
eveniment - ah! Naşterea și eliminarea sangvinolentă a pla- 
centei - în faţa unui personal de îngrijire care poartă mască, 
dar moare de râs, după mai multe naşteri în lanţ la care 
asistă. E adevărat că prea multă lume într-o cameră te face 
să simţi de parcă îţi lipseşte oxigenul - la fel ca în acele zone 
din oceane în care apare hipoxia: așa că vă poate fugi repede 
pământul de sub picioare, chiar și dacă sunteţi ditamai 
bărbaţii. 

Pentru scafandru este şi mai rău. Acesta îndrăznește să 
plonjeze pe verticală, cu capul înainte, fără o altă rezervă de 
aer decât cea a capacităţii sale pulmonare și supunându-și 
corpul impresiei de comprimare din ce în ce mai acute, 
odată ce presiunea apei creşte. Se spune că şi un metru în 
plus sau în minus contează în această stare: plămânii şi ce- 
lelalte organe tubulare nu sunt compresibile la infinit, încât 
să puteți rămâne acolo. Asta doar dacă nu cumva v-aţi an- 
trenat în mod regulat şi ați reușit să vă fixaţi nişte limite mai 
mult decât rezonabile. Acestea fiind spuse, este posibil ca în 

timpul scufundării să şi muriţi cu regulatorul de presiune 
în gură, respirând uşor cu ajutorul buteliei de oxigen, chiar 
şi la o adâncime de 10 m, în apa limpede, din cauza unui 
nefericit amestec gazos. Să fie de vină blestematul de centru 
de scufundări ori poluarea apei? Noi, mamiferele terestre, 
nu trebuie să ne scufundăm niciodată neînsoţite! Chiar dacă 
cele marine o fac cu o mare uşurinţă... Anatomia şi fiziolo- 
gia cetaceelor cu dinţi şi cu fanoane s-au adaptat constrân- 
gerilor impuse de ecosistemele costiere şi oceanice. Este 
vorba, în primul rând, despre căile respiratorii ale acestor 
mamifere acvatice: gura şi mai ales „nasul”, devenit un ori- 
ficiu (situat în partea superioară a capului şi denumit 
„event”), compus dintr-o singură nară cu clapetă (sau cu o 
valvă) la delfini şi din două nări la balene, care le permite să 
respire aer la suprafaţă, ca apoi să se scufunde în apă aseme- 
nea submarinelor! Poluarea sonoră din adâncuri poate, de 
altfel, să perturbe auzul şi receptarea sunetelor de către ce- 
taceele cu dinţi sau odontocete (marsuini, delfini, orca, be- 
lugi, narvali, balene-pilot cu înotătoare lungi, caşaloţi), care 
comunică sau vânează cu ajutorul ultrasunetelor, printr-o 
tehnică numită „ecolocaţie”. Balenele din subordinul Mysti- 
ceti, cetacee cu fanoane, sunt mai puţin afectate de acest tip 
de poluare a oceanelor, invizibilă pentru noi, fiindcă ele se 
hrănesc cu plancton, intrând în banc, cu „furnalul” lor larg 
deschis, în maniera marilor rechini-pelerini din Marea 
Mediterană... 

Dar să fim cinstiți, majoritatea pământenilor nu au ni- 
ciun chef să se gândească la problemele ce privesc urechile, 
cântecul, comunicarea şi regimul alimentar ale cetaceelor. 
De ce? Pentru că îşi aduc aminte de imaginile terifiante din 
Titanic — filmul care a fost recompensat cu 11 premii Oscar 

(din cele 14 nominalizări), regizat de James Cameron, apă- 
rut în cinematografe în 1997 —, cunoscând povestea reală 
care încă îi bântuie, poate la nivel inconştient, un secol mai 
târziu, În jur de 700 de persoane au supraviețuit acelui nau- 
fragiu graţie rezistenţei lor la frig şi poate calităţii hainelor 
pe care le purtau, vâslaşilor din bărcile de salvare şi inter- 
venţiei paramedicilor de pe un alt pachebot transatlantic 
britanic, lung, de 170 de metri: Carpathia, torpilat, ani mai 
târziu, în Primul Război Mondial, pe 17 iulie 1918... În mij- 
locul acelei terori şi al panicii, toţi ceilalți mor, zgribuliţi în 
vestele lor de salvare sau înecaţi fără ele şi probabil devoraţi 
destul de rapid de fiare mult mai îngrozitoare decât cea din 
Fălci, filmul lui Steven Spielberg din 1975. 

Apa sărată din mări și oceane, la fel ca mirosul de clor 
din piscinele locale, continuă să-i înspăimânte pe oameni... 
Şi asta nu ar trebui să se îmbunățăţească odată cu procesul 
de încălzire globală, care nu va cruța polii îngheţaţi din 
Nordul şi Sudul planetei noastre. Ne ia cu fiori numai ima- 
ginându-ne fiecare secol, fiecare deceniu, an, lună, zi, în care 
nivelul oceanelor crește, la fel ca cel al apei dulci, cu noi, atât 
de mulţi şi de grei în piscină! Cifrele citate sunt mai puţin 
importante, 2025, 2050, 2100, fiind în mod evident înspăi- 
mântătoare pentru cei care speră sau se presupune că vor fi 
încă în viaţă atunci: un bebeluş născut în 2018 va fi un 
voinic de 82 de ani în 2100... Probabil că generaţiilor de 
70-80 de ani din prezent nu le-a sărit în ochi imediat această 
problemă gravă. Şi totuşi, comandantul Cousteau începuse 
deja să tragă nişte semnale de alarmă, regăsite ulterior în 
emisiunile sale emblematice şi în cele care le-au călcat pe 
urme, precum Ushuaïa a lui Nicolas Hulot (pe TF1), 
Thalassa a lui George Pernoud (pe France 3) sau Carnets de 

plongée („Jurnalele scufundărilor”) a lui Francis Le Guen 
(pe France 5): o dovadă că generaţia Marelui albastru, regi- 
zat de Luc Besson (1988), s-a arătat mult mai sensibilă decât 
cea a părinţilor faţă de problemele legate de ecologie şi de 
cele cauzate de o proastă gestionare a apei pe planeta albas- 
tră, ca și faţă de necesitatea de a şti să respirăm și să înotăm 
pentru a evita înecul, chiar și la suprafaţă... 

Întotdeauna pare mai întunecat şi copleşitor când cobo- 
râm în adâncuri, chiar dacă suntem îmbrăcaţi într-un com- 
binezon pentru scufundări şi dotați cu un echipament de 
calitate... Moartea ne dă târcoale nouă, pământenilor, atât 
de puţin antrenați pentru a face faţă condiţiilor extreme. 
În fond, deşertul marin, unde e întuneric, dar şi frig în per- 
manenţă, nu are ca vizitatori decât rar nişte creaturi gigan- 
tice ori, din contră, unele minuscule, dar întotdeauna cu o 
faţă monstruoasă. Poate şi un rechin de talia unei balene - 
mai rău decât marele alb. Și dacă megalodonul din epoca 
dinozaurilor şi a reptilelor marine, precum şi mozazaurul 
din Jurassic World: Fallen Kingdom („Lumea Jurassic. Re- 
gatul căzut”) trăiesc încă și se întrec cu vreun cașalot pentru 
a vâna calamarul uriaş al abisurilor? Acela aflat poate în 
competiţie, în farfuriile voastre, cu inelele de calamar, sepi- 
ile şi puii de caracatiță, gătiţi a la provençale ori prăjiţi! 
Imaginaţi-vă cum ar arăta plasele pescarilor... 

Aşadar, oamenii au dreptate să se teamă de apă! De alt- 
fel, aceştia se plâng chiar şi de o simplă ploaie, în timp ce 
folosesc şi abuzează de apa potabilă de la robinet și de la duș, 
în propria baie sau pe plajă, vara. Din răzbunare pentru 
latura ei criminală - canicula ne afectează pe toţi —, ajun- 
gem să dăm dovadă de lipsă de educaţie, de spirit civic şi 
ecologic? Încercaţi să înţelegeţi cum şi unde a dispărut 

bunul-simţ, dacă am ajuns să facem atâta risipă de apă, care 
e din ce în ce mai puţină pe această bravă „planetă albastră” 
şi a cărei filtrare este foarte costisitoare. Şi nu încercaţi să 
fugiți pe Marte, dacă vă e teamă de băi şi de dușuri - călă- 
toria până acolo este mult prea scumpă și, în plus, veţi pierde 
o grămadă de timp în spaţiu -, investiţi pur şi simplu în va- 
porizatoare de apă (nu pentru plantele de apartament!). Nu 
uitaţi nici faptul că proteinele de keratină din părul vostru 
nu cer zilnic o şamponare. Asta dacă nu aveţi norocul să lo- 
cuiți într-un paradis terestru, unde aerul, apa şi pământul 
nu sunt contaminate cu metale grele, pesticide şi alte lichide 
industriale colorate - nu întotdeauna albe ca laptele —, că- 
zute accidental în râul de lângă casa voastră... Scufundarea 
interzisă în acele ape, vă rog! Dar admiraţi-i măcar pe che- 
fliii care de 1 ianuarie se aruncă goi în apele oceanului, 
la 15 *C, când „mediul lor intern” trebuie menţinut la 37 *C, 
mai puţin în caz de febră şi de făcut baie în jacuzzi — ca o 
cură termală pentru încetinirea îmbătrânirii şi ameliorarea 
reumatismelor —, ori, în perioada caniculară, chiar în mare. 
Cam acid viitorul în mare, nu-i aşa? Sau gras: la urma urmei, 
până la sfârşitul secolului ne-am putea topi precum globu- 
rile de îngheţată pe un cornet şi doar cei mai dolofani dintre 
noi vor mai putea lăsa o urmă a trecerii lor, sub formă de 
„pete” de grăsime, mai dezgustătoare ca acelea de hidrocar- 
buri, când se produce o maree neagră, ori de creme solare, 
în weekendurile din iulie-august... 

Pe de altă parte, înecul este la noi ceva la ordinea zilei - 
şi nu mă refer doar la saloanele de spital unde putem spune 
că oamenii se îneacă literalmente în paturile lor din cauza 
bolilor respiratorii ori a cancerului de care suferă, fiind sub 

tratament chimioterapeutic, şi ai căror plămâni sfârșesc prin 
a se umple de apă. 

La plajă şi la piscină se întâmplă la fel: salvamarii ajung 
să fie depășiți de situaţie, riscând din ce în ce mai mult atunci 
când sar în ajutorul înotătorilor neexperimentați... Cât des- 
pre maeștrii-înotători, cum pot ei supraveghea atâția indi- 
vizi, adunaţi în fiecare an în aceleași locuri şi în aceleaşi pe- 
rioade, majoritatea lor neştiind să-şi folosească şi să-şi 
coordoneze propriile braţe şi picioare? Bicţii de ei, nu mai 
merg deloc pe jos. Rămân așezați în fotoliu toată ziua, ne- 
folosindu-și decât mâna dreaptă, ca să ţină telefonul mobil 
şi să butoneze diverse chestii cu degetul mare şi cu arătăto- 
rul de la cealaltă mână! Ca urmare, ei nu mai au timp să 
înoate sau să se pregătească pentru un eventual şoc termic 
violent (diferenţa mare de temperatură dintre apă şi aer, 
care duce şi ea, în fiecare an, la decesul multor persoane), să 
stăpânească stilul craul, ce ar putea salva viața multor bipezi 
aflați în situaţii de urgenţă, stilul spate, la care să apeleze în 
timpul megadezastrelor, când viaţa oamenilor atârnă de un 
fir de păr, sau stilul bras, pentru a se putea întoarce uşor la 
mal, după ce au cunoscut adevărata plăcere a practicării îno- 
tului sportiv. Stilul de înot fluture, pe de altă parte, este in- 
teresant de privit în competiții, dar epuizant... 

Iată că şi pentru a plonja cu capul înainte trebuie să în- 
cercaţi să vă goliți plămânii de aer (sperând că nu vă vor fi 
sufocaţi de o grămadă de mizerii, precum gudronul din 
tutun, de exemplu) şi să nu intraţi în panică din cauza lipsei 
de oxigen provocate cu bună ştiinţă de creier, acest erou, 
dar nu chiar la toată lumea... Delfinii care au corpul în formă 
de torpilă şi o piele netedă nu trebuie să se mai gândească 
atâta, ei care trăiesc în permanenţă în mediul marin. Nu au 

nevoie nici de cască de înot, pentru că nu au niciun fir de 
păr pe cap, pe când balenele au câteva, pe bot, niște dovezi 
ale existenţei unor strămoşi tereștri îndepărtați... 


Teoretic deci, dacă apele în care înoată nu sunt pline de 
reziduuri industriale toxice, produse de activităţile umane, 
aceste animale nu-şi fac probleme nici în legătură cu pielea 
lor, nici cu respiraţia. Nefiind fumători (!), delfinii au plă- 
mâni eficienţi, fiind atât nişte buni înotători, cât şi nişte scu- 
fundători excepţionali. Dacă vreun accident ori anumite boli 
le fac să-şi piardă din autonomie, până în punctul în care le 
sunt reduse libertatea de mişcare, adică capacitatea de a 
pluti, şi respiraţia, aceste animale atât de inteligente - ce 
sunt capabile să se sinucidă în captivitate (unde le este dis- 
trus întregul mod de viaţă sălbatic), adică în condiţii de stres 
puternic, tocmai pentru a scăpa de asfixiere, de soarta tristă 
pe care o au și care presupune ca în delfinarii să aibă contact 
cu alte exemplare aparţinând aceluiaşi gen sau aceleiași spe- 
cii - preferă probabil sinuciderea chiar şi în libertate, asis- 
tate de prieteni ori de membri ai familiei, ca să-şi curme su- 
ferinţa, dacă este nevoie. Sigur că mai rămân multe de aflat 
despre imersiunea, deplasarea și oprirea respirației în cazul 
delfinilor, tineri și maturi, bolnavi ori sănătoși, la fel ca în 
ceea ce îi priveşte pe oameni... 

Corpul uman al unui adult conţine 65% apă, dar 
asta nu înseamnă că noi, oamenii, trebuie să abu- 
zăm de „aurul albastru”. Cu atât mai mult cu cât 
prepararea alimentelor în bucătărie şi consumul 
de băuturi în timpul mesei adaugă „sarea şi pipe- 
rul” lor capacităţii de filtrare a rinichilor şi de go- 
lire a vezicii urinare. Nimănui nu-i plac infecțiile 
urinare ori senzațiile de arsură simţite în zona pel- 
viană, nu întotdeauna legate de episoadele de în- 
călzire globală... 

Consum în fiecare săptămână peşte şi fructe de 
mare, chiar dacă doar pentru a-mi aminti de sta- 
tutul meu de animal terestru, pe planeta albastră! 
Din fericire, am învăţat să înot de foarte devreme, 
dar şi să stau cu capul sub apă, folosind în piscină 
ochelari de înot ori o mască de scufundare. Şi apoi, 
gimnastica acvatică sau scufundările din vacanţă 
contribuie la creşterea anduranţei mele. Dar, ca 
să-mi măresc capacitatea pulmonară, nimic nu 
este mai bun ca mersul pe jos ori cu bicicleta, te- 


nisul, schiul sau alergarea. 

CU SPIRIT DE ECHIPĂ 
PRECUM GRAURII 


Devenind campioni mondiali, 
Le multumesc jucătorilor mei. 
ste meritul lor, mai presus de toate, 


Didier Deschamps 


A păsări cu pene negre au o greutate situată între 
60 şi 95 de grame - cifre calculate în zbor pentru grau- 
rii ce îşi desfăşoară baletul de seară! Doamne, dar oare ce 
mănâncă de sunt atât de numeroși şi în acelaşi timp se de- 
plasează ca unul singur, fără să se ciocnească în mod peri- 
culos? Creierul fiecărei păsări pare conectat la toţi ceilalți 
grauri din stol, fără să-şi piardă însă autonomia: au locul şi 
rolul lor şi mai ales se respectă reciproc. Există oare un di- 
rijor care armonizează întregul? Nimeni nu este capabil să 
răspundă la această întrebare uşor metafizică. Într-o zi am 
putea afla mai multe dacă ştiinţa va demonstra că telepatia 

există nu doar în cazul oamenilor, ci, de ce nu, ea este un 
fenomen care are loc şi între oameni şi animale... 


Știind că păsările sunt descendente ale dinozaurilor, este 
interesant de văzut ce anume ciugulesc ele pentru a ajunge 
să zboare împreună atât de repede și la perfecţie — ceea ce 
presupune un consum semnificativ de energie individuală 
şi colectivă. Ei bine, la lăsarea serii, graurii vânează insecte 
în familie şi în grup! Ceea ce nu-i împiedică să aprecieze şi 
alte nevertebrate terestre (păianjeni, viermi, larve de muște, 
artropode apărute pe plajă după reflux etc.), micile fructe 
precum cireşele, boabele de struguri sau măslinele şi chiar 
să scotocească prin deşeurile umane pe care le găsesc la gro- 
pile de gunoi... Pe scurt, apreciază caloriile de diverse origini 
(animală și vegetală), care le permit să-şi păstreze coeziunea 
şi simţul orientării. Întotdeauna este impresionant de ob- 
servat schimbarea direcţiei stolului, ce are loc aparent într-o 
fracțiune de secundă, fără nicio greşeală! Dacă vreţi să vă 
faceţi o idee în legătură cu această performanţă, gândiți-vă 
la baletul aerian executat în fiecare vară de piloţii celebrei 
Patrule a Franţei. Înţelegeţi că ar fi de preferat să mănânce 
cu toţii același fel de mâncare, ca să se evite, de exemplu, 
apariţia diareii la cineva, în plin zbor, o stare de deshidra- 
tare acută trecătoare, dar periculoasă, care ar putea nu nu- 
mai să pună în primejdie realizarea unei acrobaţii planificate 
şi obligatorii, ci, mai rău, să provoace un accident - o coli- 
ziune, urmată de o explozie, mortală, la acea viteză -, sub 
ochii îngroziți ai celor care asistă la show-ul aerian... Armo- 
nia și spiritul de echipă sunt cel puţin la fel de importante 
pentru grauri ca și pentru oameni, pe cer şi pe pământ; toc- 
mai de aceea putem fi atât de mândri de Albaştrii noştri, 

francezii, pe care i-am susținut la Cupa Mondială din 2018 
sau din 1998. Le mulțumim lui Didier Deschamps, echipei 
naţionale de fotbal a Franţei şi carbohidraţilor (paste, pizza, 
orez, gofre?) pe care i-au ingerat împreună sportivii, la fie- 
care masă, pe toată durata competiţiei... 


Nu este util să mă gândesc, în timpul oricăreia 
dintre acţiunile mele, la supraviețuirea speciei 
umane. Şi totuşi, la fiecare masă sau ieşire spor- 
tivă, e important să ştiu măcar puţin din ceea ce îi 
interesează şi îi pasionează pe ceilalţi, pentru a 
păstra o anumită formă de spirit de echipă. ori 
chiar de competiţie, şi pentru a cultiva... un simţ 


al umanităţii, cu alte cuvinte! 

CU REACŢII-FULGER 
PRECUM GHEPARZII 


Pont a nu se schimba nimic, 
Alain Delon 


n documentarele care încearcă mereu să tragă un semnal 

de alarmă în legătură cu speciile de animale amenințate 
de poluare, cu reducerea numărului prăzilor acestora sau a 
plantelor preferate, dar şi a teritoriului înghiţit an de an de 
oraşele aflate în expansiune, ghepardul este dat adesea ca 
exemplu. Poate pentru că aleargă atât de repede, încât se 
presupune că, asemenea unui supererou, ar putea împiedica 
dezastrul? 

Fight-or-flight, conform teoriei: pe scurt, „luptă sau fugi”, 
când vine vorba despre supravieţuire... Rămâne de văzut 
dacă în societatea umană este înţelept ca un individ să se 
bată, când e de categoria pană, cu un altul mult mai puter- 
nic, capabil să-şi desfigureze şi să-şi învingă adversarul cu 
un singur pumn. În acest caz, nu există o mie de soluţii. Așa 
că fie fuge mâncând pământul, fie este mult mai bogat, iar 
în lumea asta meschină în care trăim cu banii încă se poate 
cumpăra orice. 

Fuge asemenea ghepardului, o fiară sublimă, cu ochii de 
culoare ocru și blană presărată cu pete negre unite, care este 
descrisă întotdeauna drept cel mai rapid mamifer terestru! 
Imaginile demonstrează rolul nebănuit — atunci când stă li- 
niștit în iarba înaltă a savanei - al cozii sale lungi în gestio- 
narea cursei şi a echilibrului, în momentul atacului. În cazul 
ghepardului, cea mai importantă este, totuşi, viteza, care 
poate atinge 110 km/h, fiind cea la care voi rulaţi singuri, 
sau mai mulți, într-o mașină, pe o şosea (de viteză) sau pe 
autostradă... Ceea ce însă nu înseamnă că animalul poate 
alerga kilometri întregi cu o astfel de viteză, el fiind foarte 
performant doar pe distanţe scurte: un avantaj şi în cazul 
vânătorii, şi în cel al fugii, dacă se află în primejdie. În plus, 
el trebuie să știe să frâneze la timp în faţa prăzii ori a peri- 
colului şi să-şi tragă sufletul după un efort așa de intens: are 
nevoie de cel puţin un sfert de oră de odihnă, înainte de a 
putea alerga din nou. 

Nu că ghepardul ar fi absolut lipsit de rezistenţă, ci doar 
că e suficient de inteligent încât să profite de ocazie atunci 
când este tentantă şi la îndemână. Probabil că organismul 
lui este proiectat să consume multă energie dintr-odată, fără 
să o mai risipească pe parcursul zilei sau de-a lungul unei 
perioade mai îndelungate. Ghepardul poate fi întâlnit în 
Africa Subsahariană, la sud de Sahara, în savană. Altădată, 
această felină, care are un corp adaptat pentru vânătoare, 
trăia şi în Iran, şi chiar în India... În prezent, ne gândim la 
ea din când în când, mai ales atunci când vedem haina sau 
geanta cu imprimeu leopard ce aparţine unei femei drăguțe 
care trece pe lângă noi: dificil de spus dacă această viziune 
„urbană” ne tentează să ne punem bascheţii pentru a face 

un sprint și, în final, să ne apucăm de sport, dar dacă da, cu 
atât mai bine! 

De reţinut că leopardul (sau pantera), un vânător solitar 
crepuscular sau nocturn, cu ochii de culoare verde-albăs- 
trui, căruia îi place să se urce în copaci, mai răspândit decât 
vărul său, este prezent din Africa până în Asia de Sud-Est, 
nefiind la fel de rapid (60 km/h) și având o blană mai puţin 
deasă, asemenea jaguarului (50 km/h), ce trăiește în America 
Centrală şi de Sud. 


Chiar într-o lume aparent civilizată, încerc 
să-mi păstrez bunele reflexe, fiind o persoană 
atentă la mediul înconjurător şi la schimbările pe 
care le înregistrează (culori, mirosuri, sunete etc.). 
Vigilenţa — nu numai în sălbăticie, unde prădătorii 
şi stihiile pot apărea sau se pot dezlănţui când te 
aştepţi mai puţin — este o calitate ce trebuie culti- 
vată la masă, dar şi afară, în aer liber. În oraş sau 
în maşină, pe o şosea aglomerată sau din contră, 
trebuie să ştii uneori să accelerezi în momentul T, 
ca să supravieţuieşti neprevăzutului ori pericolului 
pentru care, prin definiţie şi în ciuda semnelor de 


circulaţie, nu suntem pregătiţi... 

CĂLĂTORI CA RÂNDUNICILE 


A 


On călătoriile ei, o rândunică 
a înudtat multe. Ouicine a văzut multe 
„Rândunica şi vrăbiile”, 
Jean de La Fontaine 


n titlu poetic al unui film franțuzesc, apărut în cine- 

matografe în 2001, suna astfel: „Une hirondelle a fait 
le printemps” („Cu o rândunică s-a făcut primăvară. ). Dră- 
guţ, iată, pentru cei care au prins vremurile acelea frumoase - 
când rândunicile veneau să-și facă cuib în pivniţa casei, -, 
dar care în același timp au avut ghinionul să asiste la „lenta” 
dispariţie a păsărelelor negre cu alb, cu capul roșu, dar nu 
neapărat şi zâmbitoare... 

Pe vremuri, le aşteptam cu nerăbdare pe aceste migra- 
toare înaripate ce veneau din Africa în Europa, unde își gă- 
seau adăpost în grajduri, şuri, hambare sau pivnițe. Să auzi 
ciripitul unor adorabile păsărele, aliniate pe firele de curent 
electric şi de telefonie, ce îşi povesteau, fără îndoială, ulti- 
mele bârfe din sat, era o plăcere greu de descris aici fără să 
folosesc sunete. 

Și, în plus, nu era vorba decât despre nişte discuţii între 
adulţi şi tineri. Culmea plăcerii era - aprinzând din când în 
când lumina în faimoasa pivniţă ori doar deschizând uşa 
de lemn a garajului pentru a lăsa să pătrundă câteva raze de 
soare — să ciulești urechea la gânguritul puilor de rândunică, 
ce păreau convinşi că urmau să primească ceva de ciugulit. 
Da, dar ce? Lumea spunea că rândunicile, atât de fragile şi 
de aerodinamice - o rândunică rustică ajunge să cântărească 
18 g, iar drepneaua neagră, dublu —, făcuseră o călătorie ex- 
traordinară şi totuşi anuală, un ditamai zborul regulat, de 
10.000 km, între Africa şi Franţa, fiind vorba în fiecare an 
de aceeași migraţie, pentru a reveni într-un loc (care e tot 
cel vechi, de dinainte) unde să-şi construiască un cuib nou... 
acasă la diverşi oameni! 

Da, dar iată că în anii 1980 nu ne făceam încă probleme 
în legătură cu folosirea intensivă în agricultură a insectici- 
delor şi, cu atât mai puţin, în privinţa unei așa-zise încălziri 
globale din viitor, în orice caz, cel puţin noi, oamenii. Dar 
animalele? Probabil că au simţit diferenţele de temperatură, 
de umiditate, de presiune şi de hrană disponibilă etc. Iar 
corpul acestor agile şi suple animale cu pene era capabil să 
suporte adaptarea necesară traversării diferitelor țări, poate 
doar postind puţin uneori, chiar la acea greutate a lor!? 
Ce spirit de sacrificiu şi ce viteză, când știm că părinţii sunt 
capabili să facă 400 de zboruri dus-întors într-o zi pentru a 
aduce „recoltele vânătorii lor de insecte” puilor nerăbdători, 
dar înghesuiți la căldură, în cuibul lipit pe un perete, chiar 
sub streaşina unei case. Cuibul era construit într-o săptă- 
mână din noroiul adunat din bălți și transportat sub formă 
de biluţe, dând astfel aspectul granulos al peretelui adăpos- 
tului, în formă de jumătate de cerc şi consolidat cu ierburi 

uscate. Apoi, în aceste 200 şi ceva de grame de pământ uscat, 
femela depunea ouă, însă eclozarea nu le dădea întotdeauna 
tuturor puilor o şansă la viaţă. Se întâmpla frecvent ca unii 
să fie găsiți morţi, poate de frig: scena era de o mare tristeţe, 
dar perpetuarea speciei presupune creşterea unor pui rezis- 
tenţi, capabili ca într-o zi să călătorească și ei departe, ur- 
mând apoi să-şi regăsească drumul înapoi... 


Sigur, eu pot călători şi de la mine de acasă — 
fiind chiar proprietara unei locuinţe — cu bani pu- 
tini, deschizând pur şi simplu televizorul sau ur- 
mărind un videoclip de câteva minute pe YouTube, 
pe ecranul smartphone-ului meu... Dar adevărul 
este că nimic nu valorează mai mult ca plăcerea de 
a fi muncit din greu pentru a merita apoi să-ţi oferi 
o călătorie adevărată — măcar o dată pe an (iar, ca 
să nu mai adăug şi eu emisiile mele de gaz la efec- 
tul de seră, prefer să merg cu trenul, nu cu avio- 
nul), ca să cunoşti şi alte ţări şi după aceea să te 
întorci acasă, fiind o persoană mai independentă 


şi mai informată în legătură cu lumea în care trăim. 

RAPIZI CA IEPURII-DE-CÂMP 


„Vulpea şi veverița”, 
Jean de La Fontaine 


I de animale şi de poezie, ca şi nostalgicii după 
cursurile de morală de la şcoală, au cu siguranță, în biblio- 
teca personală, un volum de fabule scrise de La Fontaine - 
o veritabilă biblie despre politețe, datorie, politică, educație 
civică (şi fizică!), chiar şi despre viața sălbatică, uneori o ne- 
bănuită oglindă a celei umane... Fără a mai vorbi despre va- 
loarea de exerciţiu intelectual pentru neuronii celor tineri 
şi în vârstă deopotrivă și fără îndoială foarte util ca modali- 
tate de preventie în lupta împotriva maladiei Alzheimer, pe 
care o reprezintă memorarea acestor pasionante poveşti des- 
pre animale, ce vorbesc nu doar ca să nu spună nimic! Este 
nevoie doar de niște traducători buni pentru a decripta me- 
sajul puternic al fiecărei fabule. 

Pe scurt, şcolarii şi adulţii cunosc mai puţin (fabula) lepu- 
rele și potârnichea, „concetăţeni pe un câmp”, pentru că po- 
vestea pare scrisă într-o franceză veche, pe alocuri greu de 

înţeles la prima, a doua sau chiar a treia lectură... La fel şi 
textul tradus! Să nu uităm că este vorba despre o scriitură 
din secolul al XVII-lea. Ludovic al XIV-lea (1638-1715) e 
regele Franţei, ajuns chel în mod brutal la vârsta de 20 de 
ani — se pare că din cauza unui tratament împotriva febrei 
tifoide —, şi autorul lărgirii construcţiei incredibilului Palat 
Versailles... 


Suntem în epoca monarhiei de drept divin, care va dis- 
părea în 1789, odată cu Revoluţia Franceză, cea în timpul 
căreia flămânzii sans-culottes şi cu bonetă frigiană roşie, 
„purtând pantaloni” cu dungi albastre şi albe, până la glezne, 
oameni proveniţi din mediile sărace ale capitalei, se opu- 
neau aristocraților în „culottes” până la genunchi şi cu cio- 
rapi (îndrăznesc să rezum scena cu puţin umor): de o parte, 
se află tipii cu bonete roşii şi blugi, vorbind ţărăneşte; de 
cealaltă parte, bărbaţii — și chiar femeile - cu părul ascuns 
sub peruci grele şi scumpe, buclate şi date cu pudră de orez). 

Aceştia sunt fericiți şi nefericiţi, bogaţi şi săraci, lenți şi 
rapizi, nu numai din cauza costumaţiei mai mult sau mai 
puţin adaptate situaţiilor de tipul „luptă sau fugi”, ca în mai 
celebra fabulă şi mai uşor de înţeles, cea cu iepurele şi ţes- 
toasa... Încă mai consumăm carnea primului animal, mari- 
nată în vin roşu — reţeta tocăniţei de iepure -, cu condiţia ca 
vânătorii să nu fi fost prea beţi în momentul când au ochit 
şi au tras asupra acestui erbivor cu urechi foarte lungi, care 
ştie să digere celuloza din lemn și care este considerat unul 
dintre cele mai rapide animale de pe planetă. lepurele-de- 
câmp european (sau iepurele comun) poate alega cu mai 
mult de 70 km/h, fiind mai puţin rapid totuși decât carni- 
vorul ghepard din Africa, a cărui viteză depăşeşte 110 km/h, 
dar este mult mai agil decât orice broască-ţestoasă, terestră 

sau marină! În apărarea acestor reptile dolofane, cu reputa- 
ţia de animale lente, ce cară în plus şi o carapace grea, să ne 
amintim că sunt o specie de viețuitoare cu sânge rece și fără 
păr, dar apropiate ca familie de dinozauri, spre deosebire de 
mamiferele cu sânge cald, păroase, mă rog, în mod normal... 
Sunt nişte reptile terestre cu o longevitate mai mare decât a 
mamiferelor... 

Să ne aducem aminte, de asemenea, de ultima broască-ţes- 
toasă terestră care a bătut recordul în materie şi care este o 
țestoasă-leopard din Africa (!), Stigmochelys pardalis în la- 
tină. Ea s-a deplasat cu o viteză-record de 1 km/h, potrivit 
înregistrării oficiale din Guinness World Record, parcurgând 
5,48 m în 19,59 secunde. Cât despre testoasa marină, o bună 
navigatoare, ea este la fel de dotată atât din punctul de ve- 
dere al orientării, ca şi al abilității de a înota sau al rezisten- 
tei - nu se dă înapoi să înoate sute de kilometri pentru a 
ajunge la plaja pe care s-a născut —, dar o face rareori la o 
viteză mai mare de 35 km/h, dacă nu cumva dă peste vreun 
curent marin puternic care îi accelerează cursa. Ceea ce ex- 
plică, poate, proverbul „Nu foloseşte la nimic să fugi: trebuie 
doar să pleci la timp.”, cu condiţia să ştii unde vrei să ajungi 
şi să te informezi asupra condiţiilor meteo sau oceanice îna- 
inte de a porni la drum... 


Îmi păstrez mult timp motivaţia, chiar dacă nu 
în fiecare zi mă aflu în condiţia fizică ideală. În ace- 
laşi timp, soarele nu străluceşte zilnic... În plus, 
mănânc şi mă îmbrac cum trebuie şi mă antrenez 
cu regularitate pentru a-mi atinge obiectivul fixat 


la o anumită dată. 

CE TREBUIE SĂ REŢINEM DE LA 
PRIETENELE NOASTRE, ANIMALELE 


Activităţi fizice şi sport 


Fac multe exerciţii fizice ca să-mi sporesc în- 
crederea şi stima de sine. 


În fiecare zi practic mersul pe jos sau pe bici- 
cletă, tenisul ori schiul iarna, pentru a-mi 
creşte capacitatea pulmonară. 


La fiecare masă ori întâlnire sportivă, mă in- 
teresez şi de ceilalți, ca să-mi conserv spiritul 
de echipă şi să-mi cultiv simţul umanitar. 


Chiar şi într-o lume civilizată, îmi păstrez bu- 
nele reflexe, fiind o persoană atentă la mediul 
înconjurător şi la schimbările prin care trece 
acesta. 


MULŢUMIRI 


rima carte pe care am scris-o a apărut în anul 2008. 
Se intitula Explorations en terre animale („Explorări în 
lumea animală”). Se pare că mai erau multe de spus în legă- 
tură cu descoperirea acestor teritorii populate cu faună sau 
lipsite de ea, de cele mai multe ori mai degrabă jefuite de 
diversitatea lor decât îmbogăţite... În acea vreme, lucram 
într-un birou minuscul, iar câinele meu yorkshire terrier, o 
femelă adorabilă născută în 2007 - îndrăznesc să o numesc 
„fata mea” —, purtând dulcele nume de Canelle, mă încuraja 
deja şi mă inspira să lupt mai mult pentru viitorul planetei. 
De aproape ori de departe, de obicei îmi urmăreşte ma- 
joritatea acțiunilor şi a gesturilor, aşa cum eu, la rândul meu, 
o observ, adesea cu încântare, cum cercetează totul: florile, 
iarba, melcii şi algele de pe plajă şi chiar excrementele se- 
menilor ei ori mucurile de ţigară şi gunoaiele aruncate de 
oameni! Dar ea este prea mică pentru a le aduna şi a le pune 
apoi în pubelă, însă suficient de mare pentru a se îmbolnăvi 
dacă poluantii lăsaţi la voia întâmplării sunt prea numeroşi 
în aerul pe care îl respiră. 
Încerc mereu să mă gândesc la asta şi să mă încalţ cores- 
punzător, deoarece Canelle vede mai des picioarele mele şi 

încălțările celorlalţi decât capetele noastre. Din fericire sau 
nu, se întâlneşte cu animale de talia ei care uneori o adul- 
mecă, ceea ce nu întotdeauna îi face plăcere... Câinii nu sunt 
toţi bine-crescuţi! 

Discretă, poate chiar prea înțeleaptă pentru vârsta pe care 
o are, mai mereu ținută de mine în lesă, ca să nu ne pierdem 
una de cealaltă când ieşim în lume, Canelle latră puţin, doar 
la „intrușii” ce îndrăznesc să se apropie prea mult de casa 
noastră. Este gardianul templului, un animal fidel ca în po- 
eziile şi poveştile despre legătura dintre om şi câine. 

Înainte de ea, am mai avut o astfel de relaţie cu un porcu- 
şor-de-Guineea, Poutchi, pe care l-am crescut 7 ani. Acesta 
m-a însoţit în călătoriile mele cu trenul şi în anii studenţiei, 
supraviețuind chiar şi atunci când m-am mutat din est în 
sud. Ce şoc termic totuşi! Petite („Micuţa”) este un peruş 
care ştie să spună câteva cuvinte drăguţe în franceză - da! - 
şi care mă face să vreau, din când în când, să devin medic 
veterinar ori să mă interesez mai îndeaproape de emisiunea 
30 millions d'amis („30 de milioane de prieteni”) şi, de ase- 
menea, de furnicile din grădină, de greieri, de păianjeni, de 
păsări, de pisicile maidaneze, de câinele vecinilor, Lassie, 
ceva între un ciobănesc german şi un husky siberian. Un fel 
de lup, mai bine zis... 

Apoi mai este vorba despre arici, veveriţe, lebede, rațe, 
insecte, pajişti, mediul rural, pădure, munte, un fel de gră- 
dină mai mult sau mai puţin sălbatică în care am crescut. 
În prezent, după câteva călătorii în jurul lumii, am învăţat 
multe lucruri despre oceane, din pasiune atât pentru lumea 
submarină, cât şi pentru cea terestră, despre oameni (une- 
ori fără să le vorbesc limba!), despre animale și plante, 
dar mi-am găsit timp să şi apreciez ceea ce este bun în toate 

descoperirile pe care le-am făcut. Acum trăiesc aproape de 
Marea Mediterană, într-un oraș care are patru copaci pe cap 
de locuitor, pini în majoritatea lor - prin urmare, mai sunt 
şi câteva veveriţe prin ei, arici și păsărele, dar şi omizi iri- 
tante procesionare, cicade şi ţânţari-tigru, printre altele... 
La malul mării, când turiştii nu au apucat încă să debarce 
formând nişte turme înfometate şi îmbrăcate sumar, sub 
soarele de pe plajele deteriorate, poţi vedea uneori resturi 
fragile de arici-de-mare, scoici, crabi ori peşti care ar putea 
hrăni pescăruşii, dar nu şi flamingii roz, alte păsări emble- 
matice pentru iazurile sărate din regiune. Delfinii, balenele 
şi rechinii (chiar dacă nu îi vedem) sunt și ei acolo, impor- 
tant e să nu-i ignorăm... Pe scurt, trebuie să le mulțumesc 
tuturor acestor animale ce mă inspiră de atâta vreme şi mai 
ales micii mele Canelle care, chiar dacă nu e prea interesată 
de lectură - totuși moare de plăcere să se lungească în fața 
unei secţiuni anume din biblioteca mea, mereu aceeași... —, 
mă vede adesea cu un pix ori un creion în mână. Trăiască 
hârtia, eu nu sunt încă un robot, dar stau foarte des în faţa 
tastaturii computerului, pregătită să dau click cu mouse-ul, 
aşa cum alții schimbă canalele pe ecranul televizorului lor 
gigant! 

Aşadar, îndrăznesc să cred despre Canelle că este intere- 
sată cu adevărat de meseria mea de scriitoare, şi mai mult, 
că e atentă la ce fac. Un câine ce militează, la nivelul său, 
pentru cauza animalelor, alături de un om care face acelaşi 
lucru, cine ştie? În fine, cum scrisul e uneori un exercițiu 
cerebral epuizant, trebuie să-mi odihnesc neuronii şi să mă 
mişc mai mult. Este bine pentru inimă, braţe şi important 
pentru cineva ce are nevoie de ambele mâini în munca sa... 
Trebuie să-i mulțumesc, deci, și celui care a fost antrenorul 

meu sportiv - are şi el un câine! — pe tot parcursul scrierii 
acestei cărți, Olivier N., pentru că m-a îndemnat să merg 
mult, să alerg şi chiar să transpir atunci când aveam nevoie 
să-mi încarc bateriile şi să-mi golesc mintea de problemele 
exterioare, ca să mă concentrez mai bine asupra a ceea ce 
era esenţial, scrisul... 

În fine, vreau să adresez un mare mulțumesc întregii 
echipe de la Éditions de 'Opportun, mai precis lui Charlotte 
Sperber pentru revizia materialului acestei cărţi și pentru 
încurajări, Ludmillei pentru corectură şi editorului meu, 
Stéphane Chabenat. 

